മനോരമ ലേഖകൻ April 06, 2019 10:06 AM IST\nനിത്യവും വരുമാനം എന്നത് പശുവളർത്തലിനെ ആകർഷകമാക്കുന്നു\nപാൽപായസം പോലെ അത്ര മധുരമുള്ളതല്ല പശുവളർത്തൽ എന്നു ബീന പറയും; ‘അത്രയ്ക്കുണ്ട് അധ്വാനം. ഒരു പശുവിൽ തുടങ്ങി ഒമ്പതു പശുവിലെത്തിയത് ഇങ്ങനെ അധ്വാനിച്ചു തന്നെയാണ്. എന്നാൽ അതിൽനിന്നു കിട്ടുന്ന ആത്മവിശ്വാസവും സംതൃപ്തിയുമുണ്ടല്ലോ, അതിന് പാൽപായസത്തേക്കാൾ മധുരമുണ്ട്. ഏതു സാമ്പത്തിക പ്രയാസങ്ങളിലും ഏറ്റവും വലിയ ആശ്വാസം തൊഴുത്തിലെ പൂവാലികൾതന്നെ’.\nപാൽവിൽപനയിൽ മാത്രം ഒതുങ്ങിനിന്നിരുന്ന ബീനയുെട വരുമാനത്തെ പാൽപായസത്തിന്റെ വരുമാന മധുരത്തിലേക്കു തിരിച്ചുവിട്ടത് മങ്കട ഡെയറി ഫാം ഇൻസ്പെക്ടറായിരുന്ന കെ. നസീമയാണ്. കുടുംബശ്രീയിലെ കൂട്ടുകാരിയായ ഷീജ കൂടി നിർബന്ധിച്ചതോടെ ക്ഷീരവികസനവകുപ്പിന്റെ നടുവട്ടത്തുള്ള കേന്ദ്രത്തിൽ പരിശീലനം നേടി. ഒട്ടേറെ പാലുൽപന്നങ്ങൾ നിർമിക്കാൻ പഠിച്ചെങ്കിലും ഹൽവയും പാൽപായസവുമാണ് ബീനയുടെ മുഖ്യ പാൽവിഭവങ്ങൾ. കണ്ണിൽക്കണ്ടതെല്ലാം നിർമിച്ച് വിപണി തേടി അലയാതെ പ്രാദേശിക ഡിമാൻഡുള്ളതു തയാറാക്കുക, അതാണു വിജയമന്ത്രം.\nമുഖ്യ ഉൽപന്നം പാൽതന്നെ. ഒപ്പം തൈരും നെയ്യും. പാൽപായസവും ഹൽവയുമെല്ലാം ഒാർഡർ അനുസരിച്ചു മാത്രം. ഒമ്പത് പശുക്കളിൽ അഞ്ചെണ്ണമെങ്കിലും കറവയിൽ, ബാക്കി ചെനയിൽ; അതാണു ബീനയുടെ പരിപാലനരീതി. എച്ച് എഫും ജെഴ്്സിയുമാണ് ഇനങ്ങൾ. പശുപരിപാലനത്തിൽ പരീക്ഷണങ്ങൾക്കൊന്നും മുതിരാതെ പാരമ്പര്യരീതിതന്നെ പിന്തുടരുന്ന ബീനയ്ക്ക് ഒരേക്കറിൽ പുൽക്കൃഷിയുമുണ്ട്. കുടുംബശ്രീ അംഗമായ ബീനയെ പിന്തുണച്ച് പുഴക്കാട്ടിരി പഞ്ചായത്തും വെറ്ററിനറി ഒാഫിസർ മുജീബ് റഹ്മാനും ഒപ്പമുണ്ട്.\nവരുമാനം ചുരത്തുന്ന പൈക്കൾ\nഇന്നത്തെ സാഹചര്യത്തിൽ വിപണിയും വിലയും 100 ശതമാനം ഉറപ്പുള്ള ഉൽപന്നമേതെന്ന് കേരളത്തിലെ കർഷകരോടു ചോദിച്ചാൽ സംശയമില്ല, പാലെന്നു തന്നെയാവും ഉത്തരം. ക്ഷീരസംഘങ്ങൾ വഴിയും ആവശ്യക്കാരുടെ വീടുകളിൽ നേരിട്ടെത്തിച്ചും ഫാമിൽനിന്നു നേരിട്ടും പ്രാദേശികമായിത്തന്നെ പാൽ ചെലവാകും. വളരെ വേഗം വരുമാനത്തിലെത്താം എന്നതും നിത്യവും വരുമാനമെന്നതും പശുവളർത്തലിനെ ആകർഷകമാക്കുന്നു. മിക്ക വീടുകളിലും പശുപരിപാലനം സ്ത്രീകളുടെ ചുമതലയാണ്. കുടുംബഭാരം ചുമലിലേറ്റുന്ന സ്ത്രീകളിൽ നല്ല പങ്കും വരുമാനത്തിനായി തിരഞ്ഞെടുക്കുന്ന മാർഗവും പശുവളർത്തൽതന്നെ.\nപാൽവിൽപനയ്ക്കൊപ്പം തൈര്, നെയ്യ് എന്നിവയും വേനലിൽ സംഭാരവും വിപണിയിലെത്തിക്കുന്നവർ ഏറെയുണ്ടെങ്കിലും അതിനപ്പുറമുള്ള മൂല്യവർധിത ഉൽപന്നങ്ങളിലേക്കു തിരിയുന്നവർ കുറയും. പാൽ വറ്റിച്ച് തയാറാക്കുന്ന പേട, ഗുലാബ് ജാമുൻ, ഖോവ, പിരിച്ചു തയാറാക്കുന്ന പനീർ, രസഗുള, രസമലായ്, ശീതീകരിച്ചു തയാറാക്കുന്ന മിൽക് സിപ്അപ്, ഐസ്ക്രീം, മിൽക് ഷെയ്ക്, പുളിപ്പിച്ചു നിർമിക്കുന്ന യോഗർട്, ചീസ്, ലസ്സി ഒപ്പം ഹൽവ, ഫ്ളേവേർഡ് മിൽക്, പാൽപായസം എന്നിങ്ങനെ ഒട്ടേറെ മൂല്യവർധിത പാലുൽപന്നങ്ങൾക്കു കേരളത്തിൽ ഇന്നു വിപണിയുണ്ട്. ഒറ്റയ്ക്ക് എന്നതിനെക്കാൾ വനിതകളുടെ സ്വാശ്രയ സംഘങ്ങൾക്കു ശ്രദ്ധ വയ്ക്കാവുന്ന മേഖലയാണിത്.\nമൂല്യവർധിത പാലുൽപന്നങ്ങൾ തയാറാക്കുന്നതിൽ 10 ദിവസത്തെ പരിശീലനം ക്ഷീരവികസന വകുപ്പിന്റെ പരിശീലന കേന്ദ്രങ്ങളിൽ ലഭ്യമാണ്. ഫോൺ: തിരുവനന്തപുരം–0471 2440911, ഒാച്ചിറ(കൊല്ലം)– 0476 2698550, കോട്ടയം–0481 2302223, ആലത്തൂർ(പാലക്കാട്)–0492 2226040, നടുവട്ടം (കോഴിക്കോട്) –0495 2414579.


കേരള ലിറ്ററേച്ചർ ഫെസ്റ്റിവൽ 2020; ദില്ലിയിൽ കർട്ടൻ റെയ്സർ നടന്നു - Janayugom Online\nകേരള ലിറ്ററേച്ചർ ഫെസ്റ്റിവൽ 2020; ദില്ലിയിൽ കർട്ടൻ റെയ്സർ നടന്നു\nകോഴിക്കോട്: കേരള സാഹിത്യോത്സവം 2020 കർട്ടൻ റെയ്സർ ദില്ലിയിൽ നടന്നു. ഡോ. ശശി തരൂർ എംപി മുഖ്യാതിഥിയായിരുന്നു. പ്രമുഖ വ്യക്തികൾ, എഴുത്തുകാർ, പ്രസാധകർ എന്നിവർ സന്നിഹിതരായിരുന്നു. അഞ്ചാമത് കേരള ലിറ്ററേച്ചർ ഫെസ്റ്റ് ജനുവരി 16 മുതൽ 19 വരെ കോഴിക്കോട് ബീച്ചിൽ നടക്കും. കേരള സാഹിത്യോത്സവം ലോകത്തിലെ മറ്റെല്ലാ സാഹിത്യോത്സവങ്ങളിൽ നിന്നും വ്യത്യസ്തമാണ്. പ്രചോദനത്തിനും വിനോദത്തിനും ചർച്ചയ്ക്കും വായനക്കാരെയും എഴുത്തുകാരെയും ഒരുമിച്ച് കൊണ്ടുവരുന്നു എന്നതാണ് ഫെസ്റ്റിന്റെ പ്രത്യേകത. പരിസ്ഥിതി, കാലാവസ്ഥാ വ്യതിയാനം എന്ന വിയത്തിലൂന്നിയുള്ളതാണ് കെഎൽഎഫ് 2020. സ്പെയിനാണ് ഇത്തവണ അതിഥി രാജ്യം.\nഇരുപത് കലാകാരന്മാർ, എഴുത്തുകാർ, പത്രപ്രവർത്തകർ എന്നിവരടങ്ങുന്ന സ്പെയിനിൽ നിന്നുള്ള സംഘം ഫെസ്റ്റിന്റെ ഭാഗമാകും. ചൈനയിൽ നിന്ന് അഞ്ച്പ്രതിനിധികളുണ്ട്. ഇന്ത്യക്കു പുറമെ ബ്രിട്ടൻ, സ്ലൊവേനിയ, ഈജിപ്ത്, അയർലൻഡ്, ദക്ഷിണാഫ്രിക്ക, ശ്രീലങ്ക തുടങ്ങി ഒട്ടേറെ രാജ്യങ്ങളിൽ നിന്നായി നിരവധി പേർ ഫെസ്റ്റിനെത്തുമെന്ന് മുഖ്യ സംഘാടകൻ രവി ഡീസി പറഞ്ഞു. കെഎൽഎഫിന്റെ അഞ്ചാം പതിപ്പിൽ പബ്ലിഷിംഗ് കൺസൾട്ടന്റ് ഹേമലി സോധി സംഘാടകരോടൊപ്പം ചേരും. അവാർഡുകൾ ഫിക്ഷൻ, നോൺ ഫിക്ഷൻ, പോപ്പുലർ സയൻസ്, ട്രാവൽ എന്നീ മേഖലകളിൽ നിന്നുള്ള പുസ്തകങ്ങൾക്കുള്ള അവാർഡും ഒപ്പം മലയാളത്തിലെ മികച്ച പുസ്തകത്തിനുള്ള മെഗാ അവാർഡും ഉണ്ടായിരിക്കും. സാഹിത്യം, ചരിത്രം, ശാസ്ത്രം, പത്രപ്രവർത്തനം തുടങ്ങി സിനിമയും പരിസ്ഥിതിയും വരെയുള്ള വിവിധ തീമുകളെക്കുറിച്ചുള്ള ചർച്ചകളും സംവാദങ്ങളും ചർച്ചകളും മേളയിലുണ്ടാവും.\nഗാന്ധിയും പരിസ്ഥിതിയും, കേരളത്തിലെ വെള്ളപ്പൊക്കം, ജൈവകൃഷി, പാറ ഖനനത്തിന്റെ ആഘാതം, വനനശീകരണം, മണൽ ഖനനം എന്നീ വിഷയങ്ങളിൽ ചർച്ചകൾ നടക്കും. ഗാഡ്ഗിൽ റിപ്പോർട്ടിന്മേൽ വിശകലനവും സംവാദവും നടക്കും.. ഇസ്ലാമും സ്ത്രീകളും, ശബരിമലയിലെ സ്ത്രീകളുടെ പ്രവേശനം, അയോദ്ധ്യ വിധി, സമുദായ ഭാഷകളും ഗോത്രഭാഷകളും സാഹിത്യ ഭാഷകളായി ഉയർന്നുവന്നത്, ആദ്യകാല ഇന്ത്യക്കാർ, റോബോട്ടിക്സ്, മനുഷ്യരാശിയുടെ ഭാവി, അഭിപ്രായ രൂപീകരണത്തിൽ സോഷ്യൽ മീഡിയയുടെ പങ്ക്, കല, സംഗീതം, ജാതി എന്നിവയിലെ നിലവിലെ പ്രവണതകൾ, ആഘാതസമയത്തെ സാഹിത്യം തുടങ്ങിയവ മേളയിൽ ചർച്ച ചെയ്യപ്പെടുന്ന വിഷയങ്ങളാണ്.\nകെ. സച്ചിദാനന്ദനാണ് ഫെസ്റ്റിവൽ ഡയറക്ടർ. രാജ്ദീപ് സർദേശായി, ബി ആർ പി ഭാസ്കർ, കരൺ താപർ, ഫ്രാൻസിസ്കോ ലോപസ്, ടി എം കൃഷ്ണ, ശശി തരൂർ, കൃഷ്ണ രാമാനുജൻ, ചന്ദൻ ഗൗഡ, മോണിക്കാ റോഡ്രിഗ്സ്, മനു എസ് പിള്ള, പെരുമാൾ മുരുകൻ, അനിതാ നായർ, എം ടി വാസുദേവൻ നായർ, കെ ആർ മീര, ബെന്യാമിൻ, സുഭാഷ് ചന്ദ്രൻ, മാധവ് ഗാഡ്ഗിൽ, വന്ദന ശിവ, റിയാസ് കോമു തുടങ്ങി വിവിധ മേഖലയിൽ നിന്നുള്ള പ്രമുഖർ ലിറ്ററേച്ചർ ഫെസ്റ്റിന് എത്തുന്നുണ്ട്.


രോഗികളെ കണ്ടിട്ടുണ്ട്; കളമശ്ശേരി മെഡിക്കല് കോളേജ് അധികൃതരുടെ വാദം തള്ളി ഡോക്ടര് നജ്മ | Dr.Najma| Covid death| Kalamassery medical college\nരോഗികളെ കണ്ടിട്ടുണ്ട്; കളമശ്ശേരി മെഡിക്കല് കോളേജ് അധികൃതരുടെ വാദം തള്ളി ഡോക്ടര് നജ്മ\nOct 21, 2020, 10:54 AM IST\nഹാരിസിനേയും ബൈഹക്കിയേയും ജമീലയേയും കണ്ടിട്ടുണ്ടെന്നും പക്ഷേ അവരാരും മരിക്കുന്ന സമയത്ത് താന് ഡ്യൂട്ടിയില് ഉണ്ടായിരുന്നില്ലെന്നും ഡോക്ടര് നജ്മ പറഞ്ഞു.\nകൊച്ചി: കളമശ്ശേരി മെഡിക്കല് കോളേജില് ചികിത്സയിലിരിക്കെ രോഗികള് മരിച്ച സംഭവത്തില് മെഡിക്കല് കോളേജ് അധികൃതരുടെ വിശദീകരണം തള്ളി ഡോക്ടര് നജ്മ. ഹാരിസും ബൈഹക്കിയും ജമീലയും ചികിത്സയിലുണ്ടായിരുന്ന ദിവസങ്ങളില് താന് ഡ്യൂട്ടിയിലുണ്ടായിരുന്നുവെന്ന് അവര് മാതൃഭൂമി ന്യൂസിനോട് പറഞ്ഞു. അനാസ്ഥകളുണ്ടാകുന്നതായി സൂപ്രണ്ടിനേയും ആര്‍എംഒയെയും അറിയിച്ചെങ്കിലും ഇക്കാര്യത്തില് അവര് പ്രതികരിക്കാന് തയ്യാറായില്ലെന്നും അവര് പറഞ്ഞു.\nഹാരിസിനേയും ബൈഹക്കിയേയും ജമീലയേയും കണ്ടിട്ടുണ്ടെന്നും പക്ഷേ അവരാരും മരിക്കുന്ന സമയത്ത് താന് ഡ്യൂട്ടിയില് ഉണ്ടായിരുന്നില്ലെന്നും ഡോക്ടര് നജ്മ പറഞ്ഞു. അങ്ങനെ എവിടേയും പറഞ്ഞിട്ടുമില്ല. ജമീലയുടേയും ബൈഹക്കിയുടേയും കാര്യത്തില് അനാസ്ഥയുണ്ടായതായി കണ്ണില്‍പ്പെട്ടിട്ടുണ്ട്. അത് സിസ്റ്റര്‍മാരോട് പറഞ്ഞിരുന്നുവെന്നും നജ്മ കൂട്ടിച്ചേര്‍ത്തു.\nജമീലയ്ക്ക് മാസ്‌ക് വെച്ചിരുന്നുവെങ്കിലും വെന്റിലേറ്റര് ഓഫായിരുന്നു. രോഗി വേഗത്തില് ശ്വസിക്കുന്ന ശബ്ദം കേട്ട് ചെന്നു നോക്കുമ്പോഴാണ് ഇത് ശ്രദ്ധയില്‍പ്പെട്ടത്. വെന്റിലേറ്റര് താന് തന്നെ ഓണ് ആക്കിയ ശേഷം സിസ്റ്ററോട് കാര്യങ്ങള് പറഞ്ഞ് മനസിലാക്കി. ബൈഹക്കിയുടേത് വെന്റിലേറ്റര് എടുത്തുകൊണ്ടുവരാനുള്ള താമസമായിരുന്നു.\nമുമ്പും പരാതി എവിടെയും എഴുതി നല്‍കിയിരുന്നില്ല. വാക്കാലാണ് പരാതികള് പറഞ്ഞത്. അതെല്ലാം അവര് പരിഹരിച്ചിട്ടുണ്ട്. 19ന് വെളുപ്പിന് ആര്‍എംഓയ്ക്കും സൂപ്രണ്ടിനും അനാസ്ഥ ചൂണ്ടിക്കാട്ടി ശബ്ദ സന്ദേശം അയച്ചിരുന്നു. ഹൈബി ഈഡന്റെ കത്ത് ശ്രദ്ധയില്‍പ്പെട്ടതിനേ തുടര്‍ന്നാണ് അത് ചെയ്തത്. പക്ഷേ അതിന് ശേഷം അതിനേക്കുറിച്ച് അന്വേഷണമൊന്നും ഉണ്ടായില്ലെന്നും ഡോക്ടര് നജ്മ പറഞ്ഞു.\nഒരു ജൂനിയര് ഡോക്ടറല്ല ഐസിയു പ്രവര്‍ത്തിപ്പിക്കുന്നതെന്നും ആരോപണം ഉന്നയിച്ച ജൂനിയര് ഡോക്ടര് മരിച്ച രോഗിയെ കണ്ടിട്ടില്ലെന്നും കളമശ്ശേരി മെഡിക്കല് കോളേജ് അധികൃതര് പറഞ്ഞിരുന്നു. സംശയാസ്പദമായ കാര്യങ്ങളാണ് അവര് ഉന്നയിക്കുന്നതെന്നും വൈസ്. പ്രിന്‍സിപ്പള് ആരോപിച്ചിരുന്നു.\nContent Highlights: Dr.Najma explains about the Covid death in Kalamassery medical college\n'മരണത്തില് ദുരൂഹത ആരോപിച്ചു പരാതി നല്‍കിയെങ്കിലും കളമശേരി മെഡിക്കല് കോളേജ് അവഗണിക്കുകയായിരുന്നു'\nകളമശ്ശേരി മെഡിക്കല് കോളേജ്: ഹാരിസിന്റെ ബന്ധുക്കളുടെ മൊഴി എടുക്കുന്നു\nരോഗി മരിച്ച സംഭവം; കളമശ്ശേരി മെഡിക്കല് കോളേജിന്റെ വിശദീകണം തള്ളി ഡിഎംഇ


അതിശയിപ്പിച്ച് വീണ്ടും ജയസൂര്യ; 'വെള്ളം' ട്രെയ്‌ലർ -\nHome News Desk അതിശയിപ്പിച്ച് വീണ്ടും ജയസൂര്യ; ‘വെള്ളം’ ട്രെയ്‌ലർ\nജയസൂര്യയെ നായകനാക്കി പ്രജേഷ് സെന് സംവിധാനം നിര്‍വഹിക്കുന്ന ചിത്രമാണ് ‘വെള്ളം’. ചലച്ചിത്ര ആസ്വാദകര്‍ക്കിടയില് ചിത്രത്തിന്റെ പോസ്റ്ററും ഗാനങ്ങളും അടക്കം ഏറെ ശ്രദ്ധ നേടിയിരുന്നു. കണ്ണൂര് സ്വദേശിയായ ഒരാളുടെ ജീവിതത്തില് നടന്ന ചില യാഥാര്‍ത്ഥ സംഭവങ്ങളാണ് ഈ സിനിമയില് അവതരിപ്പിക്കുന്നത്. ഇപ്പോഴിതാ റിലീസിനൊരുങ്ങുന്ന ചിത്രത്തിന്റെ ട്രെയ്‌ലർ പുറത്തുവിട്ടിരിക്കുകയാണ് അണിയറപ്രവർത്തകർ. ജയസൂര്യ തന്നെയാണ് ട്രെയ്‌ലറിലെ മുഖ്യ ആകർഷണവും.\nജനുവരി 22 മുതലാണ് ചിത്രം തിയേറ്ററുകളില് പ്രദര്‍ശനത്തിനെത്തുന്നത്. ഫ്രണ്ട്ലി പ്രൊഡക്ഷന്‍സിന്റെ ബാനറില് ജോസ്‌കുട്ടി മഠത്തില്, യദു കൃഷ്ണ, രഞ്ജിത് മണബ്രക്കാട്ട് എന്നിവര് ചേര്‍ന്നാണ് ചിത്രത്തിന്റെ നിര്‍മാണം. ചിത്രത്തിന് ക്ലീൻ യു സർട്ടിഫിക്കറ്റാണ് ലഭിച്ചിരിക്കുന്നത്. ചിത്രത്തിൽ മദ്യപാനിയായ വ്യക്തിയായാണ് ജയസൂര്യ പ്രത്യക്ഷപ്പെടുന്നത്. മുഷിഞ്ഞ ഷര്‍ട്ടും മുണ്ടും ധരിച്ച് മദ്യകുപ്പിയുമായി നടന്നു വരുന്ന കഥാപാത്രമാണ് ചിത്രത്തിന്റെ പോസ്റ്ററില് ജയസൂര്യ പ്രത്യക്ഷപ്പെട്ടത്. ചിത്രത്തിലേതായി പുറത്തുവന്ന ഗാനവും ഷാപ്പിന്റെ പശ്ചാത്തലത്തിൽ ഒരുക്കിയതാണ്.\nRead also: കാഴ്ചക്കാര് ഫോട്ടോ പകര്‍ത്തി, പരാതിയുമായി പാപ്പാന്റെ അരികില്: വൈറലായി ഒരു ‘ആനപ്പരിഭവം’: വീഡിയോ\nമുപ്പതോളം പുതുമുഖങ്ങളും അണിനിരക്കുന്ന ചിത്രമാണ് വെള്ളം. ജയസൂര്യയ്ക്ക് പുറമെ സംയുക്താ മേനോന്, സിദ്ദിഖ്, ഇന്ദ്രന്‍സ്, ബൈജു, ശ്രീലക്ഷ്മി, പ്രിയങ്ക, സ്നേഹ പലിയേരി, ഇടവേള ബാബു, ജോണി ആന്റണി, വെട്ടുക്കിളി പ്രകാശന്, നിര്‍മല് പാലാഴി, മിഥുന്, സന്തോഷ് കീഴാറ്റൂര് തുടങ്ങി നിരവധി താരങ്ങളും ചിത്രത്തില് വിവിധ കഥാപാത്രങ്ങളായെത്തുന്നുണ്ട്.അതേസമയം ക്യാപ്റ്റന് ശേഷം ജയസൂര്യ- പ്രജേഷ് സെന് കൂട്ടുകെട്ടിൽ ഒരുങ്ങുന്ന ചിത്രത്തിനായി കാത്തിരിക്കുകയാണ് സിനിമ പ്രേമികൾ.\nStory highlights: Jayasurya Prajesh Sen Vellam movie trailer


അമ്മയെ തിരിച്ചുകിട്ടി; കൂടെകൂട്ടാന് നിവൃത്തിയില്ലാതെ മകന് മടങ്ങി\nമേരിയമ്മയെ സ്വന്തം കുടുംബത്തിലേക്ക് തിരിച്ചയയ്ക്കാനും ജീവിതം തിരികെ കൊടുക്കാനും കഴിയുമെന്ന പ്രതീക്ഷയിലാണ് കൊല്ലം കലയപുരത്തെ 'ആശ്രയ' യിലെ ജീവനക്കാര്\nPublished: Jul 11, 2016, 12:14 PM IST\nപത്തുവര്‍ഷത്തെ അലച്ചിലിനു ശേഷം വരപ്രസാദ് സ്വന്തം അമ്മയെ കണ്ടെത്തി. ഒടുവില് അമ്മയില്ലാതെ സ്വദേശമായ ആന്ധ്രയിലേക്ക് തിരിച്ചു പോയി. സ്വന്തമായി വീടില്ലാത്ത ഇയാള് അമ്മയെ എങ്ങോട്ടു കൊണ്ടു പോകും? മാനസികരോഗിയായി തെരുവില് അലഞ്ഞു നടന്ന തന്റെ അമ്മയ്ക്ക് ആശ്രയം നല്‍കി ശുശ്രൂഷിച്ച കൊട്ടാരക്കരയിലെ കലയപുരം ആശ്രയയിലെ ജീവനക്കാരോട് അന്യസംസ്ഥാനക്കാരനായ ഈ ചെറുപ്പക്കാരന് ഹൃദയം നിറഞ്ഞ നന്ദി മാത്രം.\nആന്ധ്രപ്രദേശിലെ ഗുണ്ടൂര് എടക്കൂര് സ്വദേശിയായ വരപ്രസാദിന് പന്ത്രണ്ടാം വയസ്സിലാണ് അമ്മയെ നഷ്ടപ്പെട്ടത്. എട്ടുവര്‍ഷങ്ങള്‍ക്കു മുമ്പ് ആശ്രയയിലെത്തിയ ഇവരുടെ പേര് മേരിയമ്മ എന്നാണെന്നും സ്വദേശം ആന്ധ്ര\nആണെന്നുമൊന്നും ആരും അറിഞ്ഞിരുന്നില്ല. ഇവര് എങ്ങനെ കേരളത്തില് എത്തിയെന്നത് ഇപ്പോഴും അജ്ഞാതമാണ്.\nപേരും നാടും ഓര്‍മയില്ലാതെ അലഞ്ഞു നടന്ന ഇവര്‍ക്ക് അഭയം നല്‍കിയ ആശ്രയ സെക്രട്ടറി കലയപുരം ജോസ് തന്റെ ഓര്‍മകള് പങ്കുവെക്കുന്നു- '\nമാനസിക രോഗിയായി തെരുവില് അലഞ്ഞു നടന്ന ഇവരെ നാട്ടുകാരാണ് ആശ്രയയിലെത്തിച്ചത്. ഇവര് യഥാര്‍ത്ഥത്തില് എച്ച്.ഐ.വി രോഗിയാണ്. ഞങ്ങള് അഭയം നല്‍കുന്ന എല്ലാവര്‍ക്കും ആരോഗ്യ പരിശോധനകള് നടത്താറുണ്ട്. പ്രാഥമിക പരിശോധനയില് തന്നെ എച്ച്.ഐ.വി രോഗിയാണെന്ന് കണ്ടെത്തിയിരുന്നതിനാല് തിരുവനന്തപുരം മെഡിക്കല് കോളേജില് നിന്നുള്ള ചികിത്സ ഇവര്‍ക്ക് ലഭ്യമാക്കുന്നുണ്ട്. മാനസികമായി ചില പ്രശ്‌നങ്ങള് ഉള്ളതുകൊണ്ട് അതു പരിഹരിക്കാനുള്ള ചികിത്സയും നല്‍കുന്നുണ്ട്. മകന്റെ കൂടെ നാട്ടിലേക്ക് തിരിച്ചു പോകണമെന്ന് അമ്മ ആഗ്രഹിക്കുന്നുണ്ട്. പക്ഷേ സ്വന്തമായി ഒരു തുണ്ട് ഭൂമി പോലും ഇല്ലാത്ത അവസ്ഥയില് അമ്മയെ തിരികെ കൊണ്ടുപോകാന് കഴിയാതെ മകന് നിസ്സഹായനായി തിരിച്ചു പോകുകയായിരുന്നു.'\nവരപ്രസാദിന്റെ അച്ഛന് ചെറുപ്പത്തിലേ ഉപേക്ഷിച്ചു പോയി. അമ്മാവന്റെ കൂടെയാണ് വളര്‍ന്നത്. ഒന്‍പതാം ക്‌ളാസില് പഠനം നിര്‍ത്തി. ജീവിക്കാനായി മരപ്പണി തൊഴിലായി സ്വീകരിച്ചു. ദിവസവും ജോലി ഇല്ലാത്തതിനാല് ദാരിദ്ര്യത്തിന്റെ പടുകുഴിയിലാണ് ഇയാള്. നഷ്ടപ്പെട്ടു പോയ അമ്മയെത്തേടി പല സ്ഥലങ്ങളിലും സഞ്ചരിച്ചു. ഒരു ഫലവുമുണ്ടായില്ല. നാലു മാസം മുമ്പ് പഠനത്തിന്റെ ഭാഗമായി ആന്ധ്രയില് നിന്ന് സന്നദ്ധ സംഘടന പ്രവര്‍ത്തകര് കലയപുരം ആശ്രയയിലെത്തിയപ്പോഴാണ് അധികൃതര് മേരിയമ്മയെക്കുറിച്ചുള്ള വിവരങ്ങള് കൈമാറിയത്. തുടര്‍ന്ന് നടത്തിയ അന്വേഷണത്തിലൂടെ വരപ്രസാദിലേക്കെത്തിച്ചേരുകയായിരുന്നു.\nഇവരുടെ സമാഗമ നിമിഷങ്ങള് വികാര നിര്‍ഭരമായിരുന്നുവെന്ന് ജോസ് പറയുന്നു. എന്നെന്നേക്കുമായി നഷ്ടപ്പെട്ടെന്ന് കരുതിയ അമ്മയെ കണ്‍മുന്നില് കണ്ടപ്പോള് വരപ്രസാദ് കരയുകയായിരുന്നു. തന്റെ മുന്നില് നില്‍ക്കുന്നത് സ്വന്തം അമ്മയാണെന്ന് മകന് മനസ്സിലാക്കിയെങ്കിലും അമ്മ മകനെ തിരിച്ചറിഞ്ഞില്ല. 'നീ എന്റെ മകനല്ല' എന്നു പറഞ്ഞ് മാറി നില്‍ക്കുകയായിരുന്നു അമ്മ. ഒടുവില് കുടുംബാംഗങ്ങളോടൊപ്പം നില്‍ക്കുന്ന ഫോട്ടോ കണ്ടതിനു ശേഷമാണ് കണ്‍മുന്നില് നില്‍ക്കുന്നത് സ്വന്തം മകനാണെന്ന് അവര് സ്ഥിരീകരിച്ചത്.\n1994 ലാണ് ആരോരുമില്ലതെ തെരുവുകളില് അലയുന്നവര്‍ക്ക് ആശ്രയമായി ഈ സ്ഥാപനം പ്രവര്‍ത്തനമാരംഭിച്ചത്. കേരളത്തില് ഏഴു ജില്ലകളില് ഇവരുടെ സേവനം ലഭ്യമാണ്.\nമാനസിക രോഗികള്,മക്കള് ഉപേക്ഷിച്ചഅച്ഛനമ്മമാര്, മാറാരോഗികള് എന്നിവരെയെല്ലാം ശുശ്രൂഷിക്കാനും പുനരധിവസിപ്പിക്കാനുമുള്ള ശ്രമങ്ങള് ആശ്രയ നടത്തുന്നുണ്ട്. 1000 ല് കൂടുതല് അന്തേവാസികള് ഇൗ സ്ഥാപനത്തില് ഉണ്ട്. 'അനാഥരില്ലാത്ത ഭാരതം' എന്നൊരു പദ്ധതി കേരളത്തിലെ 14 ജില്ലകളിലും ഇവര് നടപ്പിലാക്കി. ഈ പദ്ധതിയെപ്പറ്റി കേട്ടറിഞ്ഞ നിരവധി ആളുകള് ആശ്രയയില് അഭയം തേടിയെത്തി.\nതന്നെ തിരികെ കൊണ്ടു പോകാന് എന്നെങ്കിലും മകന് വരുമെന്ന പ്രതീക്ഷയിലാണ് മേരിയമ്മ. ഒരാഴ്ച മുമ്പാണ് വരപ്രസാദ് ആന്ധ്രയിലേക്ക് മടങ്ങിയത്. ആന്ധ്രയിലേക്ക് തിരികെ പോകാന് കഴിഞ്ഞില്ലെങ്കിലും അമ്മയ്ക്കും മകനും ഒരുമിച്ചു താമസിക്കാന് കേരളത്തില് ഒരു വീട് ഒരുക്കിക്കൊടുക്കാന് കഴിഞ്ഞെങ്കിലെന്ന പ്രതീക്ഷ കൈവിടുന്നില്ല ആശ്രയയിലെ ജീവനക്കാര്.\nവാഹന അപകടമുണ്ടായാല് ജിഡി എന്‍ട്രിക്കായി പോലീസ് സ്റ്റേഷന് കയറേണ്ട\nകളിച്ചത് 29 മിനിറ്റ് മാത്രം; ക്രിസ്റ്റ്യാനോയുടെ അരങ്ങേറ്റം കണ്ണീരില് കുതിര്‍ന്നു\nഈ പുഞ്ചിരി മായില്ല, ശ്രീഭൂമികയ്ക്കായി സഹായഹസ്തം...\nഗുഹാ ജീവിതത്തിന് വിട, ശാന്തിനിക്കിനി അടച്ചുറപ്പുള്ള വീട്ടില് കഴിയാം\nപാഠം ഒന്ന് ഒരു കൈ സഹായം: സമ്മാനങ്ങളുമായി അല് അമീന് പൂര്‍വ വിദ്യാര്‍ഥികള്


‘ലുട്ടാപ്പി ഒരു പോപ്പുലര് കഥാപാത്രമാണ്’; പേര് കിട്ടിയതിന്റെ കഥ പറഞ്ഞ് റഹീം\n‘ലുട്ടാപ്പി ഒരു പോപ്പുലര് കഥാപാത്രമാണ്’; പേര് കിട്ടിയതിന്റെ കഥ പറഞ്ഞ് റഹീം\nസോഷ്യല്‍മീഡിയയില് തന്നെ ട്രോളാന് ഉപയോഗിക്കുന്ന ‘ലുട്ടാപ്പി’ എന്ന പേര് വന്നതിന് പിറകിലെ കഥ പറഞ്ഞ് ഡിവൈഎഫ്‌ഐ നേതാവ് എഎ റഹീം. ലുട്ടാപ്പി എന്ന കാര്‍ട്ടൂണ് കഥാപാത്രത്തിന്റെ നിറം മാറ്റാന് അതിന്റെ പ്രസിദ്ധീകരണം ശ്രമം നടത്തിയതോടെ വലിയ രീതിയില് സോഷ്യല് മീഡിയ ക്യാമ്പയിന് നടന്നിരുന്നു. ഈ സമയത്താണ് കോണ്‍ഗ്രസ് നേതാവ് മുല്ലപ്പള്ളി രാമചന്ദ്രന്റെ കേരള യാത്ര നടക്കുന്നത്. ഇതിനെ പരിഹസിച്ച് ലുട്ടാപ്പിയെ രക്ഷിക്കൂ, കോണ്‍ഗ്രസിനെ രക്ഷിക്കൂവെന്ന് പറഞ്ഞതില് നിന്നാണ് ഇത്തരമൊരു പേര് തനിക്ക് വന്നതെന്ന് റഹീം പറയുന്നു. മാതൃഭൂമിയോടായിരുന്നു […]\n15 April 2021 3:33 AM GMT\nസോഷ്യല്‍മീഡിയയില് തന്നെ ട്രോളാന് ഉപയോഗിക്കുന്ന ‘ലുട്ടാപ്പി’ എന്ന പേര് വന്നതിന് പിറകിലെ കഥ പറഞ്ഞ് ഡിവൈഎഫ്‌ഐ നേതാവ് എഎ റഹീം. ലുട്ടാപ്പി എന്ന കാര്‍ട്ടൂണ് കഥാപാത്രത്തിന്റെ നിറം മാറ്റാന് അതിന്റെ പ്രസിദ്ധീകരണം ശ്രമം നടത്തിയതോടെ വലിയ രീതിയില് സോഷ്യല് മീഡിയ ക്യാമ്പയിന് നടന്നിരുന്നു. ഈ സമയത്താണ് കോണ്‍ഗ്രസ് നേതാവ് മുല്ലപ്പള്ളി രാമചന്ദ്രന്റെ കേരള യാത്ര നടക്കുന്നത്. ഇതിനെ പരിഹസിച്ച് ലുട്ടാപ്പിയെ രക്ഷിക്കൂ, കോണ്‍ഗ്രസിനെ രക്ഷിക്കൂവെന്ന് പറഞ്ഞതില് നിന്നാണ് ഇത്തരമൊരു പേര് തനിക്ക് വന്നതെന്ന് റഹീം പറയുന്നു. മാതൃഭൂമിയോടായിരുന്നു റഹീമിന്റെ പ്രതികരണം.\n‘വളരെ ക്രിയേറ്റീവായ ട്രോളുകള് വരാറുണ്ട്. ആ ട്രോളുകള് പഴയകാലത്തെ കാര്‍ട്ടൂണുകളാണ്. പഴയകാലെേത്ത ഓട്ടോഗ്രാഫാണ് ഇപ്പോഴത്തെ സെല്‍ഫി. ലുട്ടാപ്പി എന്ന കഥാപാത്രത്തിന്റെ നിറം മാറ്റാന് വലിയ ശ്രമം നടന്നു. അത് പിന്‍വലിക്കാന് പ്രസിദ്ധീകരണം നടത്തി. വലിയ ജനകീയ മൂവ്‌മെന്റായിരുന്നു അത്. ലുട്ടാപ്പിക്ക് അതി ഭീകരമായ സ്വീകാര്യത കിട്ടി.\nഇതേസമയത്ത് കേരളത്തില് കോണ്‍ഗ്രസിനെ രക്ഷിക്കാനായി മുല്ലപ്പള്ളിയുടെ ജാഥ.ജാഥയില് ശുഷ്‌കമായ സദസാണ് കാണുന്നത്. മുല്ലപ്പള്ളി വലിയൊരു ക്രൗഡ് പുള്ളര് ലീഡറല്ലെന്നാണ് എന്റെയൊരു കാഴ്ച്ചപ്പാട്. ഒരു വശത്ത് ആളുകളില്ലാത്ത സദസ്. മറുവശത്ത് ലുട്ടാപ്പിക്ക് വേണ്ടിയുള്ള പോരാട്ടം. സ്വാഭാവികമായും കേരള രാഷ്ട്രീയത്തിലെ ഏതെങ്കിലുമൊരു നേതാവ് വിട്ടുപോയാല് ഇതുപോലൊരു ജനകീയ മുന്നേറ്റം ഉണ്ടാകുമോ. സോഷ്യല് മീഡിയ എന്നത് സ്വതന്ത്രമായ തെരുവാണ്. അവിടെ പലതരത്തിലുള്ള ആളുകള് ഉണ്ടാകും. ലുട്ടാപ്പി എന്നത് പോപ്പുലര് ആയ കഥാപാത്രമാണ്. ഞാനത് അവഗണിക്കുകയാണെങ്കിലും ആ കഥാപാത്രത്തിന് ജനകീയത ഉണ്ടെന്നത് സത്യമാണ്.’ റഹീം പറഞ്ഞു.


ഹര്‍ത്താല്: തിങ്കളാഴ്ചത്തെ പരീക്ഷകള് മാറ്റിവെച്ചു - Calicut Journal\nHome » ന്യൂസ് & വ്യൂസ് » ഹര്‍ത്താല്: തിങ്കളാഴ്ചത്തെ പരീക്ഷകള് മാറ്റിവെച്ചു\nഹര്‍ത്താല്: തിങ്കളാഴ്ചത്തെ പരീക്ഷകള് മാറ്റിവെച്ചു\nകണ്ണൂര്, കാലിക്കറ്റ്, ആരോഗ്യ സര്‍വകലാശാലകള് തിങ്കളാഴ്ച നടത്താനിരുന്ന പരീക്ഷകള് മാറ്റിവെച്ചു. ഇന്ധന വിലവര്‍ധനയില് പ്രതിഷേധിച്ച് കോണ്‍ഗ്രസും ഇടതുപാര്‍ട്ടികളും ഹര്‍ത്താല് പ്രഖ്യാപിച്ച സാഹചര്യത്തിലാണ് പരീക്ഷമാറ്റിയത്. പുതിയ തീയതി പിന്നീട് പ്രഖ്യാപിക്കും.\nകേരള വെറ്ററിനറി ആന്‍ഡ് ആനിമല് സയന്‍സ് സര്‍വകലാശാല 10-ന് നടത്താനിരുന്ന പിഎച്ച്.ഡി. കോഴ്‌സിലേക്കുള്ള പ്രവേശനപരീക്ഷ 11-ന് രാവിലെ ഒമ്പതിന് നിശ്ചയിച്ചിരുന്ന കേന്ദ്രത്തില്‍തന്നെ നടക്കും.\nകേന്ദ്രസര്‍ക്കാരിന്റെ ഇന്ധനവില വര്‍ധനവിനെതിരെ ദേശീയ തലത്തില് പത്താം തിയതി കോണ്‍ഗ്രസ് ആറു മണിക്കൂര് ബന്ദ് പ്രഖ്യാപിച്ചിരുന്നു. ഇതിനു പിന്നാലെ ഇടത് പാര്‍ട്ടികള് ദേശീയ തലത്തില് രാവിലെ ആറു മുതല് വൈകിട്ട് ആറ് വരെ ഹര്‍ത്താല് പ്രഖ്യാപിച്ചു. തുടര്‍ന്ന് കേരളത്തില് ബന്ദ് 12 മണിക്കൂര് ഹര്‍ത്താലാക്കാന് യുഡിഎഫ് തീരുമാനിക്കുകയായിരുന്നു.\nPrevious: പ്രളയക്കെടുതിയിൽ കോഴിക്കോടിനെ മറക്കാതെ മുൻ കളക്ടർ\nNext: സ്ത്രീകള്‍ക്ക് എതിരായ അതിക്രമങ്ങളില് പാര്‍ട്ടി മുഖം നോക്കാതെ നടപടി സ്വീകരിക്കും : വൃന്ദ കാരാട്ട്


chaina – East Coast Daily Malayalam\nകൊറോണ: വൈറസ് ബാധിതർക്കായി 1000 കിടക്കകളുള്ള ആശുപത്രി നിർമ്മിച്ച് ചൈന; രണ്ടാമത്തെ ആശുപത്രിയുടെ നിർമാണ പ്രവർത്തനം തുടരുന്നു\nകൊറോണ വൈറസ് ബാധിച്ചവരെ ചികിത്സിക്കാൻ 10 ദിവസം കൊണ്ട് ആശുപത്രി നിർമ്മിച്ച് ചൈന. 1000 കിടക്കകളുള്ള ആശുപത്രിയാണ് ചൈന പണി കഴിപ്പിച്ചത്. പതിനേഴായിരത്തിൽ അധികം ആളുകൾക്ക് വൈറസ്…\nതുടരുന്ന തർക്കം; അതിര്‍ത്തിയില് ശാന്തിയും സമാധാനവും നിലനിര്‍ത്താന് ആവശ്യമായ നടപടികള് സ്വീകരിക്കുമെന്ന് ഇന്ത്യയും ചൈനയും\nഇന്ത്യ-ചൈന അതിര്‍ത്തി തര്‍ക്കത്തിന് ഉടന് പരിഹാരം കാണാനുള്ള ശ്രമങ്ങള് ശക്തമാക്കുമെന്ന് ഇന്ത്യയും ചൈനയും. അതിര്‍ത്തിയില് ശാന്തിയും സമാധാനവും നിലനിര്‍ത്താന് ആവശ്യമായ നടപടികള് സ്വീകരിക്കുമെന്നും ഇരുരാജ്യങ്ങളും വ്യക്തമാക്കി.\nജനകീയ പ്രക്ഷോഭം വിനയായി; ഈ രാജ്യത്ത് ഒരു ദശകത്തിനിടെ ആദ്യമായി സാമ്പത്തികമാന്ദ്യം\nഹോങ്കോങിൽ നടന്നുകൊണ്ടിരിക്കുന്ന ജനകീയ പ്രക്ഷോഭം മൂലം രാജ്യം കടുത്ത സാമ്പത്തിക മാന്ദ്യത്തിലേക്ക്. കഴിഞ്ഞ രണ്ട് പാദങ്ങളിലും ജിഡിപിയിൽ കുറവുണ്ടായി. സെപ്റ്റംബറോടെ അവസാനിച്ച പാദത്തിൽ 3.2 ശതമാനത്തിന്റെ കുറവാണ്…\nകൊലയാളി റോബോട്ടുകളെ പാക്കിസ്ഥാന് വിൽക്കാനൊരുങ്ങി ചൈന; അണിയറയിൽ രഹസ്യ നീക്കത്തിനുള്ള ചർച്ച? കൂടുതൽ വിവരങ്ങൾ പുറത്ത്\nകൊലയാളി റോബോട്ടുകളായ ബ്ലോഫിഷ് എ3 യെ പാക്കിസ്ഥാന് വിൽക്കാനൊരുങ്ങി ചൈന. ഇത് സംബന്ധിച്ച് ഇരു രാജ്യങ്ങളുമായും രഹസ്യ ചർച്ച നടന്നതായി ദേശിയ മാധ്യമങ്ങൾ റിപ്പോർട്ട് ചെയ്‌തു. കൂടാതെ…\nഹോങ്കോങ്ങിൽ പ്രക്ഷോഭം അവസാനിക്കുന്നില്ല; ചൈനയ്‌ക്കെതിരെ സമരം കൂടുതൽ ശക്തം\nഹോങ്കോങ്ങിൽ പ്രക്ഷോഭം അവസാനിക്കുന്നില്ല. ചൈനയ്‌ക്കെതിരെ ഓരോ ദിവസം കഴിയുമ്പോഴും സമരം കൂടുതൽ ശക്തമായി വരികയാണ്. വിക്ടോറിയ പാർക്കിൽ കൂടിയ പ്രതിഷേധക്കാർക്കു നേരെ പൊലീസ് കണ്ണീർവാതകം പ്രയോഗിച്ചു.\nചൈനയുടെ മൊത്ത ആഭ്യന്തര ഉത്പാദന വളര്‍ച്ച കൂപ്പുകുത്തിയാതായി റിപ്പോര്‍ട്ട്. ചൈന കടുത്ത സാമ്പത്തിക പ്രതിസന്ധി നേരിടുകയാണെന്ന് വിദേശ മാധ്യമങ്ങൾ റിപ്പോർട്ട് ചെയ്‌തു. അമേരിക്കയുമായുള്ള വ്യാപാര യുദ്ധത്തിനിടെ പുറത്തുവന്ന…\nചൈനയെ വിഭജിക്കാൻ ശ്രമിക്കുന്നവരുടെ വിധി ദാരുണമായിരിക്കുമെന്ന് പ്രസിഡന്റ് ഷി ചിൻപിങ്\nചൈനയെ വിഭജിക്കാൻ ശ്രമിക്കുന്നവരുടെ വിധി ദാരുണമായിരിക്കുമെന്ന് പ്രസിഡന്റ് ഷി ചിൻപിങ്. ചൈനയെ വിഭജിക്കാൻ ശ്രമിക്കുന്നവരുടെ ശരീരം ഛിന്നഭിന്നമാകുകയും എല്ലുകൾ നുറുങ്ങുകയും ചെയ്യും. ചൈനയുടെ വിഭജനത്തെ പിന്തുണയ്ക്കുന്ന ഏതൊരു…\nരക്ഷയില്ലാതെ നിലപാടുകളില് മലക്കം മറിഞ്ഞ് ചൈന; കശ്മീര് വിഷയത്തിൽ ചൈന പറഞ്ഞത്\nഇന്ത്യയും പാകിസ്ഥാനും കശ്മീര് വിഷയത്തില് നടത്തുന്ന തര്‍ക്കം ഉഭയകക്ഷി ചര്‍ച്ചയിലൂടെ പരിഹരിക്കണമെന്ന് ചൈന. പരസ്പരമുള്ള ചര്‍ച്ചയിലൂടെ തര്‍ക്കങ്ങള് സമാധാനപരമായി പരിഹരിക്കാനും മേഖലയിലെ സമാധാനവും സുസ്ഥിരതയും സംരക്ഷിക്കാന് തങ്ങള്…\nപൊലീസ് വെടിവെയ്പ്പ്; ഹോങ്കോങ്ങിൽ ചൈനയ്‌ക്കെതിരെ വൻ പ്രതിഷേധം\nഹോങ്കോങ്ങിൽ പൊലീസിനും സർക്കാരിനുമെതിരെ മുദ്രാവാക്യങ്ങൾ മുഴക്കി വിദ്യാർഥികൾ അടക്കം ആയിരങ്ങൾ പ്രകടനം നടത്തുകയാണ്. ചൈനയ്ക്കെതിരെ വൻ പ്രതിഷേധം ഉയർന്നു. പൊലീസ് വെടിവയ്പിൽ നെഞ്ചിൽ വെടിയേറ്റ ഹൈസ്കൂൾ വിദ്യാർഥിയോട്…\nചൈനയോടും ഇന്ത്യ പറഞ്ഞു “കാശ്മീർ ഇന്ത്യയുടെ ആഭ്യന്തര വിഷയം”; നിലപാടിൽ ഉറച്ച് മോദി സർക്കാർ\nകാശ്മീർ ഇന്ത്യയുടെ ആഭ്യന്തര വിഷയമാണെന്നും ചൈനയോട് വിഷയത്തിൽ ഇടപെടാൻ നിൽക്കേണ്ടെന്നും ഇന്ത്യ പറഞ്ഞു. പാക്കിസ്ഥാൻ പ്രധാനമന്ത്രി ഇമ്രാൻ ഖാനു പിന്നാലെ ചൈന വിദേശകാര്യ മന്ത്രിയും കശ്മീർ പ്രശ്നം…\nകുറ്റാരോപിതരെ ചൈനയ്ക്കു കൈമാറുന്നു; ഹോങ്കോങ്ങിൽ പ്രക്ഷോഭം അവസാനിക്കുന്നില്ല\nഹോങ്കോങ്ങിൽ പ്രക്ഷോഭം തുടങ്ങിയത് കുറ്റാരോപിതരെ ചൈനയ്ക്കു കൈമാറാനുള്ള നീക്കത്തിനെതിരെയായിരുന്നു. ഇപ്പോൾ അത് ജനാധിപത്യാവകാശങ്ങൾക്കായുള്ള മുന്നേറ്റമായി മാറി.\nനിർത്തിക്കോളാൻ ട്രംപ് ആജ്ഞാപിച്ചു, വീണ്ടും നികുതി ചുമത്തിയത് വിനയായി; ഈ രാജ്യത്തിന് വീണ്ടും തിരിച്ചടി\nചൈനയില് പ്രവര്‍ത്തിക്കുന്ന അമേരിക്കന് കമ്പനികള് ഉടൻ പ്രവർത്തനം അവസാനിപ്പിക്കാൻ ട്രംപ് ഉത്തരവിട്ടു. ചൈന വീണ്ടും അമേരിക്കന് ഉത്പന്നങ്ങള്‍ക്ക് മേല് നികുതി ചുമത്തിയതാണ് ട്രംപിനെ ചൊടിപ്പിച്ചത്. ഇതോടെ ട്രംപിന്റെ…\nവ്യാപാര രംഗത്ത് മെക്‌സിക്കോയ്ക്കും ക്യാനഡയ്ക്കും പ്രഥമ പരിഗണന നൽകി അമേരിക്കൻ പ്രസിഡന്റ് ഡൊണാൾഡ് ട്രംപ്. അതേസമയം ചൈനയെ തഴഞ്ഞതായി വിദേശ വാർത്ത ഏജൻസികൾ റിപ്പോർട്ട് ചെയ്യുന്നു.\nതായ് വാനുമായുള്ള അമേരിക്കയുടെ ആയുധ ഇടപാട് റദ്ദാക്കണമെന്ന് ചൈന\nതായ് വാനുമായുള്ള അമേരിക്കയുടെ ആയുധ ഇടപാട് റദ്ദാക്കണമെന്ന് ചൈന ആവശ്യപ്പെട്ടു. ചൈനയുടെ ഭാഗമാണ് തായ്‌വാൻ എന്നാണ് ചൈന അവകാശപ്പെടുന്നത്. അമേരിക്കയോട് ചൈന ഇങ്ങനെയൊരു ആവശ്യം ഉന്നയിച്ചതിന് കാരണവും…\nയുവതി കാർ വാങ്ങാൻ വന്നത് 66 ബാഗുകൾ നിറയെ നാണയത്തുട്ടുകളുമായി; എണ്ണിത്തീർത്തത് 17 പേർ ചേർന്ന്3ദിവസം കൊണ്ട്\nഷാൻഹായ്: ചൈനയിലെ കാങ്‌ഴു നഗരത്തിലാണ് സംഭവം. 190000 യുവാൻ (100000 ദിനാർ) വില വരുന്ന ഫോക്‌സ്‌വാഗൺ കാർ വാങ്ങാനായി എത്തിയ യുവതി കൊണ്ട് വന്നത് 66 ബാഗുകൾ…\nന്യൂഡല്‍ഹി: ചൈനീസ് എംബസിക്കുനേരെ കഴിഞ്ഞ നവംബറില് കറാച്ചിയില് ഉണ്ടായ ഭീകരാക്രമണത്തിനു പിന്നില് ഇന്ത്യന് രഹസ്യാന്വേഷണ ഏജന്‍സിയായ റോയാണെന്ന് പാക്കിസ്ഥാന്റെ ആരോപണം. കറാച്ചി പോലീസ് മേധാവി അമീര് അഹമ്മദ്…\nവിദേശകാര്യമന്ത്രി സുഷമ സ്വരാജ് ചൈനയിലേക്ക് പുറപ്പെട്ടു\nന്യൂഡല്‍ഹി: വിദേശകാര്യ മന്ത്രിമാരുടെ യോഗത്തില് പങ്കെടുക്കുവാന് സുഷമ സ്വരാജ് ചൈനയിലേക്ക് പുറപ്പെട്ടു. എപ്രില് 24 നാണ് എസ്‌സിഒ വിദേശമന്ത്രിമാരുടെ യോഗം. ചൈന സന്ദര്‍ശനത്തിനു ശേഷം സുഷമ സ്വരാജ്…\nഅശ്രദ്ധമായി കാർ ഓടിച്ചു; അപകടത്തിൽപെട്ടത് രണ്ട് ലോറികൾ ;വീഡിയോ കാണാം\nപലരും അശ്രദ്ധമായി വണ്ടി ഓടിച്ചു ഉണ്ടാക്കി വയ്ക്കുന്ന അപകടങ്ങൾ ദിനംപ്രതി വർധിച്ചുവരികയാണ്. ട്രാഫിക് നിയമങ്ങൾ പാലിച്ച് ഒരുമയോടെ പോകുന്നത് അപകടങ്ങൾ കുറയ്ക്കാൻ സാധിക്കുമെന്ന് പലർക്കും അറിയാം എങ്കിലും…\nഉറ്റസുഹൃത്തിനെ കൈവിട്ട് ചൈന; പാകിസ്ഥാന് വീണ്ടും തിരിച്ചടി\nചൈനയും പാകിസ്ഥാനും ഉറ്റ സുഹൃത്തുക്കളാണ്. എന്നാല് പുതിയ റിപ്പോര്‍ട്ടുകള് പ്രകാരം സുഹൃത്തിനെ ചൈന കൈവിട്ടിരിക്കുകയാണ്. വികസന പദ്ധതികളില് പങ്കാളികളായി ഇരിക്കുന്ന ചൈനയും പാകിസ്ഥാനും തമ്മിലുള്ള ബന്ധം നല്ല…\nപാക്കിസ്ഥാനില് ചൈനീസ് ഭാഷ ഔദ്യോഗികം? സംഭവം ഇങ്ങനെ\nഇസ്ലാമാബാദ്: പാക്കിസ്ഥാനില് ചൈനീസ് ഔദ്യോഗിക ഭാഷയാക്കിയെന്ന് വാര്‍ത്ത. എന്നാല് ഇത് വ്യാജ വാര്‍ത്തയാണെന്ന് പിന്നാലെ റിപ്പോര്‍ട്ട് എത്തി. പാക്ക് സെനറ്റില് പാക്കിസ്ഥാന് പീപ്പിള്‍സ് പാര്‍ട്ടിയിലെ ഖാലിദ പര്‍വീണ്…\nദശലക്ഷക്കണക്കിന് പുതിയ തൊഴില് അവസരങ്ങളുമായി ഈ രാജ്യം\nബെയ്ജിംഗ്: ദശലക്ഷക്കണക്കിന് പുതിയ തൊഴില് അവസരങ്ങള് സൃഷ്ടിക്കുമെന്ന് ചൈന. കൂടുതല് തൊഴില് അവസരങ്ങള് സൃഷ്ടിക്കുകയാണ് സര്‍ക്കാരിന്റെ ലക്ഷ്യമെന്നും ഇതിനായി തൊഴിലധിഷ്ഠിത നയങ്ങള് കൂടുതല് സജീവമാക്കുമെന്നും അധികൃതര് അറിയിച്ചു.…\nപാക്കിസ്ഥാനെ തള്ളിപ്പറഞ്ഞ് അമേരിക്ക; മറ്റൊരു ഇന്ത്യൻ നയതന്ത്ര വിജയം ചൈനീസ് നീക്കങ്ങൾക്കിടയിൽ ഇത് ഇന്ത്യക്ക് കരുത്തേകും മുതിർന്ന മാധ്യമ പ്രവർത്തകൻ കെവിഎസ് ഹരിദാസ് എഴുതുന്നു\n'അമേരിക്ക പോണെങ്കിൽ പോകട്ടെ, ചൈനയുണ്ടല്ലോ' എന്നൊക്കെ വേണമെങ്കിൽ പാകിസ്താന് പറയാം. ശരിയാണ് ചൈന ഇപ്പോൾ പാക്കിസ്ഥാന് പിന്തുണ നൽകിയിട്ടുണ്ട്.\nചൈനീസ് പൗരന് പാക്കിസ്ഥാന് തിരിച്ചറിയല് കാര്‍ഡ് ;വിമർശനങ്ങളുമായി പാക് ജനതയും സോഷ്യൽ മീഡിയകളും\nഇസ്ലാമാബാദ് : ചൈനീസ് പൗരന് ദേശീയ തിരിച്ചറിയൽ രേഖ നൽകിയതിന് പാകിസ്ഥാൻ സർക്കാരിനെതിരെ രൂക്ഷവിമർശനങ്ങളുമായി പാക് ജനതയും,സോഷ്യൽ മീഡിയകളും.ചൈനീസ് പൗരനായ ഫെങ് ലിൻ ക്യുയി എന്ന 45…


ഉന്നാവ് അരും കൊല: നാടകീയ രംഗങ്ങള്‍ക്കൊടുവില് യുവതിയുടെ മൃതദേഹം സംസ്‌കരിച്ചു | Kerala News Today\nഉന്നാവ് അരും കൊല: നാടകീയ രംഗങ്ങള്‍ക്കൊടുവില് യുവതിയുടെ മൃതദേഹം സംസ്‌കരിച്ചു\nയു പിയിലെ ഉന്നാവില് ബലാത്സംഗത്തിനിരയാക്കിയ ശേഷം പ്രതികള് തീവച്ചു കൊന്ന യുവതിയുടെ മൃതദേഹം സംസ്‌കരിച്ചു. ആയിരക്കണക്കിന് ആളുകളുടെ സാന്നിധ്യത്തിലായിരുന്നു സംസ്‌കാരം. മുഖ്യമന്ത്രി യോഗി ആദിത്യനാഥ് എത്താതെ മൃതദേഹം സംസ്്കരിക്കില്ലെന്ന നിലപാടില് കുടുംബം ഉറച്ചു നിന്നെങ്കിലും പിന്നീട് പോലീസും ജില്ലാ അധികൃതരുമെത്തി അനുനയിപ്പിച്ചു. കുടുംബത്തിന് സുരക്ഷയും ത്വരിതഗതിയിലുള്ള വിചാരണയും വാഗ്ദാനം ചെയ്തതോടെയാണ് കുടുംബം വഴങ്ങിയത്. ഉച്ചക്ക് 12.30-ഓടെ മൃതദേഹം സംസ്‌കരിച്ചു.\nആവശ്യങ്ങള് അംഗീകരിക്കാതെ സംസ്‌കാരം അനുവദിക്കില്ലെന്നാണ് കുടുംബം ആദ്യം പറഞ്ഞത്. ലഖ്‌നൗവിലെത്തി മുഖ്യമന്ത്രിയെ കാണാന് സൗകര്യമൊരുക്കാമെന്ന് ജില്ലാ അധികൃതര് പറഞ്ഞെങ്കിലും അവര് സമ്മതിച്ചില്ല. മുഖ്യമന്ത്രി ഇങ്ങോട്ട് വന്ന് തങ്ങളെ കാണണമെന്നും ചോദ്യങ്ങള്‍ക്ക് മറുപടി നല്‍കുകയും ആവശ്യങ്ങള് അംഗീകരിക്കുകയും വേണമെന്ന് കുടുംബം പറഞ്ഞു.\nപിന്നീട്, ഐ ജിയും സ്‌പെഷ്യല് കമ്മീഷണറും സ്ഥലത്തെത്തി കുടുംബാംഗങ്ങളുമായി ദീര്‍ഘ ചര്‍ച്ച നടത്തി. തുടര്‍ന്ന് കുടുംബത്തിന് സുരക്ഷ, കുടുംബാംഗങ്ങളിലൊരാള്‍ക്ക് തൊഴില്, വേഗത്തിലുള്ള വിചാരണ എന്നിവ ഉറപ്പ് നല്‍കിയതോടെയാണ് മൃതദേഹം സംസ്‌കരിക്കാന് കുടുംബം അനുവദിച്ചത്.


ഗൃഹത്തിന്റെ സ്ഥാനം നോക്കി വൃക്ഷതൈകള് നടണം; വാസ്തുവിധി പറയുന്ന സ്ഥാനങ്ങള് അറിഞ്ഞിരിക്കണംMalayali Life | The Largest Malayalam Online Lifestyle Portal\nഗൃഹത്തിന്റെ സ്ഥാനം നോക്കി വൃക്ഷതൈകള് നടണം; വാസ...\nThursday 24 October 2019 05:09:20 PM\nചില മരങ്ങളുടെ സാന്നിദ്ധ്യം വീട്ടിലെ താമസക്കാര്‍ക്ക് അഭിവൃദ്ധി നല്‍കും. ചിലത് ദോഷകരമാണ്. മരങ്ങളും മനുഷ്യനും തമ്മില് അഭേദ്യമായ ബന്ധമുണ്ട്. മനുഷ്യന്റെ ജീവന് ആധാരവും ഈ ബന്ധം തന്നെ. മരങ്ങളുടെ കാതലിനെ ‘സാരം’ എന്നാണ് സൂചിപ്പിക്കുന്നത്. അതിനാല് സാരത്തെ അടിസ്ഥാനമാക്കിയാണ് മരങ്ങള് നട്ടുവളര്‍ത്തേണ്ടത്. അന്തസാരം, ബഹിര്‍സാരം, സര്‍വ്വസാരം, നിസാരം എന്നിങ്ങനെ മരങ്ങളെ തരംതിരിച്ചിട്ടുണ്ട്. അകവശത്തു മാത്രം കാതലുള്ള മരങ്ങളാണ് അന്തസാരഗണത്തില് പെടുന്നത്.\nഉദാഹരണം: പ്ലാവ്, ആഞ്ഞിലി മുതലായവ. പുറത്തുമാത്രം കാതലുള്ള മരങ്ങള് ബഹിര്‍സാരത്തില് പെടുന്നു. ഉദാഹരണം: തെങ്ങ്, പന, കവുങ്ങ്. വെള്ള ഒട്ടുമില്ലാതെ നിറയെ കാതലുള്ള മരങ്ങളാണ് സര്‍വ്വസാരം എന്ന ഇനത്തില് പെടുന്നത്. ഉദാ: തേക്ക്, ഈട്ടി. ഒട്ടും കാതലില്ലാത്ത പാല, മുരിങ്ങ തുടങ്ങിയവ ‘നിസാര’ ഇനത്തില് പെടുന്നു. തെങ്ങ്, പ്ലാവ്, മാവ്, പുളി, കവുങ്ങ് തുടങ്ങിയവ വീട്ടുവളപ്പില് സാധാരണയായി കാണാറുള്ള വൃക്ഷങ്ങളാണ്. വാസ്തുശാസ്ത്രപ്രകാരം ഇവയ്ക്കും പ്രത്യേകം സ്ഥാനങ്ങളുണ്ട്. ഈ വൃക്ഷങ്ങള് യഥാസ്ഥാനത്താണ് നില്‍ക്കുന്നതെങ്കില് വീട്ടുകാര്‍ക്ക് അഭിവൃദ്ധിയുണ്ടാകും. കിഴക്കുവശത്താണ് പ്ലാവ് വളരേണ്ടത്.\nപുളി, കവുങ്ങ് തുടങ്ങിയവ തെക്കുഭാഗത്തും മാവ് വടക്കുഭാഗത്തും തെങ്ങ് പടിഞ്ഞാറുഭാഗത്തും നടണം. വസ്തുവില് ഈ വൃക്ഷങ്ങളില്ലെന്നു കരുതി അഭിവൃദ്ധിക്കുറവൊന്നും സംഭവിക്കില്ല. ‘നിസാര’ഗണത്തിലെ ചില വൃക്ഷങ്ങള് വീട്ടുവളപ്പിലുണ്ടാകരുത്.\nരോഗങ്ങളും ദുരിതങ്ങളും ആള്‍നാശവുമുണ്ടാകാന് ഈ വൃക്ഷങ്ങള് ഹേതുവാകാറുണ്ട്. കാഞ്ഞിരം, പാല, കള്ളിച്ചെടി എന്നിവ ഒരു കാരണവശാലും വീട്ടുവളപ്പില് പാടില്ല. എന്നാല് വീടിന്റെ മുന്‍വശത്ത് കള്ളിച്ചെടി കെട്ടിത്തൂക്കുന്നതുകൊണ്ട് ദോഷമില്ല. സര്‍വ്വരോഗസംഹാരിയാണ് വേപ്പുമരമെങ്കിലും അത് വീടിനോട് ചേര്‍ന്നു വളര്‍ത്തരുത്. കറിവേപ്പില നടുകയാണെങ്കില് വീടിന് അതിര്‍ത്തി തിരിച്ച്, അതിനു വെളിയിലായിരിക്കണം.\nഅല്ലെങ്കില് പുത്രസന്താനങ്ങള്‍ക്ക് ദോഷം വരുത്തുമത്രെ. വസ്തുവിന്റെ ദോഷം മാറാന് തെക്കുഭാഗത്ത് ഒരു പുളിമരം നടുന്നത് നല്ലതാണ്. ക്ഷേത്രങ്ങളോടനുബന്ധിച്ച് ആല്‍മരമുണ്ടാകുന്നത് ശ്രേഷ്ഠമായാണ് കണക്കാക്കുന്നത്. ആല്‍മരത്തെ 21 പ്രാവശ്യം പ്രദക്ഷിണം വച്ചാല് സകലപാപങ്ങളും തീരുമെന്നാണ് വിശ്വാസം. പക്ഷേ, ആല്‍മരം വീട്ടുവളപ്പില് നടുമ്പോള് ശ്രദ്ധിക്കണം.\nപേരാല് വീടിന്റെ കിഴക്കുഭാഗത്തും അരയാല് പടിഞ്ഞാറുഭാഗത്തുമാണ് നടേണ്ടത്. വീട്ടുവളപ്പില് ശീമപ്ലാവ് നട്ടാല് കുടുംബാംഗങ്ങള്‍ക്ക് അപകടം സംഭവിക്കാനിടയുണ്ട്\nRead more topics: # location of the trees and the prosperity of the house\nlocation of the trees and the prosperity of the house\nബാത്ടബ്ബിൽ തെന്നിയടിച്ചു വീഴുന്നത് ഒഴിവാക്കാം; ഇവ ശ്രദ്ധിക്കൂ\nവീടുകളിൽ പോസിറ്റീവ് ഊർജ്ജം കൂട്ടാൻ ഇനി ഈ ചെടികൾ


കരീബിയന്‍സിന്റെ കഥ കഴിക്കാന് കോലിപ്പട വീണ്ടും... ഇനി ഏകദിന നാളുകള്, ധോണിയോ പന്തോ? | India- Windies first ODI preview - Malayalam MyKhel\n» കരീബിയന്‍സിന്റെ കഥ കഴിക്കാന് കോലിപ്പട വീണ്ടും... ഇനി ഏകദിന നാളുകള്, ധോണിയോ പന്തോ?\nPublished: Saturday, October 20, 2018, 11:23 [IST]\nഗുവാഹാത്തി: ടെസ്റ്റ് പരമ്പരയിലെ വൈറ്റ് വാഷിനു പിന്നാലെ വെസ്റ്റ് ഇന്‍ഡീസിനെ വീണ്ടും നാണംകെടുത്താനുറച്ച് ടീം ഇന്ത്യ വീണ്ടുമിറങ്ങുന്നു. അഞ്ചു മല്‍സരങ്ങളുടെ ഏകദിന പരമ്പരയിലാണ് ഇനി ഇരുടീമും കൊമ്പുകോര്‍ക്കുന്നത്. ആദ്യ മല്‍സരം ഞായറാഴ്ച ഗുവാഹത്തിയില് നടക്കും. ഉച്ചയ്ക്കു 1.30നാണ് മല്‍സരം ആരംഭിക്കുന്നത്.\nജയത്തോടെ തന്നെ ദൈര്‍ഘ്യമേറിയ ഏകദിന പരമ്പരയ്ക്കു തുടക്കം കുറിക്കുകയെന്ന ലക്ഷ്യത്തോടെയാണ് കോലിയും സംഘവും ഇറങ്ങുന്നത്. എന്നാല് ടെസ്റ്റിലേറ്റ നാണക്കേടിന് ഏകദിനത്തില് പകരം ചോദിക്കാനാവും കരീബിയന്‍സിന്റെ ശ്രമം.\nതികഞ്ഞ ആത്മവിശ്വാസത്തോടെയാണ് ഇന്ത്യ വിന്‍ഡീസിനെതിരായ ഏകദിന പരമ്പരയില് ഇറങ്ങുന്നത്. അവസാനമായി കളിച്ച ഏഷ്യാ കപ്പ് ടൂര്‍ണമെന്റില് ചാംപ്യന്മാരാവാന് കഴിഞ്ഞത് ഇന്ത്യയുടെ ആത്മവിശ്വാസം വാനോളമുയര്‍ത്തിയിട്ടുണ്ട്. വിരാട് കോലിയില്ലാതെയായിരുന്നു ഏഷ്യാ കപ്പില് ഇന്ത്യയുടെ നേട്ടം.\nകോലിയുടെ തിരിച്ചുവരവോടെ വര്‍ധിത വീര്യത്തോടെയാവും വിന്‍ഡീസിനെതിരായ പരമ്പരയില് ഇന്ത്യ ഇറങ്ങുന്നത്. ടെസ്റ്റ് പരമ്പരയില് കളിക്കാതിരുന്ന രോഹിത് ശര്‍മ, ശിഖര് ധവാന് എന്നിവരുടെ മടങ്ങിവരവും ഇന്ത്യയെ അപകടകാരികളാക്കും.\nഏകദിന റാങ്കിങില് ഒന്നാംസ്ഥാനത്തു നില്‍ക്കുന്ന ടീമാണ് ഇന്ത്യയെങ്കില് വിന്‍ഡീസ് എട്ടാംസ്ഥാനത്താണ്. 116 പോയിന്റോടെയാണ് ഇന്ത്യ തലപ്പത്തുള്ളതെങ്കില് 106 പോയിന്റുമായി ദക്ഷിണാഫ്രിക്കയാണ് രണ്ടാംസ്ഥാനത്ത്. എട്ടാമതുള്ള വിന്‍ഡീസിന് വെറും 76 പോയിന്റ് മാത്രമേയുള്ളൂ.\nവിന്‍ഡീസിനെതിരായ ഈ പരമ്പര തൂത്തുവാരാനായാല് ഒന്നാം റാങ്കില് തങ്ങളുടെ ലീഡ് ഇനിയുമുയര്‍ത്താന് വിരാട് കോലിക്കും സംഘത്തിനും കഴിയും.\nഇംഗ്ലണ്ടില് അടുത്ത വര്‍ഷം നടക്കാനിരിക്കുന്ന ഏകദിന ലോകകപ്പിനുള്ള തയ്യാറെടുപ്പായാണ് ഇന്ത്യയും വെസ്റ്റ് ഇന്‍ഡീസും ഏകദിന പരമ്പരയെ കാണുന്നത്. ടീമിന്റെ കരുത്തും പോരായ്മയുമെല്ലാം തിരിച്ചറിയുകയും ഇത് പരിഹരിക്കുകയും ചെയ്യാനുള്ള നാളുകളാണ് ഇനി ഇരുടീമുകകള്‍ക്കും മുന്നിലുള്ളത്.\nചില പുതുമുഖങ്ങളെ ഇരുടീമുകളും ഈ പരമ്പരയില് പരീക്ഷിക്കുന്നുണ്ട്. ലോകകപ്പിന് മുമ്പ് മികച്ച പ്ലെയിങ് ഇലവനെ തിരഞ്ഞെടുക്കുകയാവും ഇന്ത്യയും വിന്‍ഡീസും ലക്ഷ്യമിടുന്നത്.\nഗെയ്‌ലിന്റെ അഭാവം ആശ്വാസം\nനിശ്ചിത ഓവര് ക്രിക്കറ്റിലെ ഏറ്റവും അപകടകാരിയായ ബാറ്റ്‌സ്മാന് ക്രിസ് ഗെയ്ല് വിന്‍ഡീസ് ടീമില് ഇല്ലെന്നത് ഇന്ത്യക്കു ആശ്വാസം നല്‍കുന്നതാണ്. വ്യക്തിപരമായ കാരണങ്ങളാലാണ് അദ്ദേഹം വിട്ടുനില്‍ക്കുന്നത്. കൂടാതെ ഓപ്പണറായ എവിന് ലൂയിസും നേരത്തേ പരമ്പരയില് നിന്നും പിന്മാറിയിരുന്നു.\nഎന്നാല് ഇന്ത്യക്കെതിരേ മികച്ച റെക്കോര്‍ഡുള്ള മര്‍ലോണ് സാമുവല്‍സിന്റെ സാന്നിധ്യം വിന്‍ഡീസിന് പ്രതീക്ഷ നല്‍കുന്നുണ്ട്.\nക്യാപ്റ്റനും ഓള്‍റൗണ്ടറുമായ ജാസണ് ഹോള്‍ഡര്, പേസര് കെമര് റോച്ച് എന്നിവരാണ് സന്ദര്‍ശകരുടെ മറ്റു മിന്നും താരങ്ങള്.\nധോണിയും പന്തും കളിക്കും\nമുന് ക്യാപ്റ്റന് എംഎസ് ധോണിയുടെ പിന്‍ഗാമിയായി ഇന്ത്യ കണ്ടു വച്ചിരിക്കുന്ന താരമാണ് യുവ വിക്കറ്റ് കീപ്പര് റിഷഭ് പന്ത്. പന്തിനെ ഏകദിന പരമ്പരയില് ഉള്‍പ്പെടുത്തുകയും ചെയ്തിരുന്നു. എന്നാല് ധോണിയെയും പന്തിനെയും ഒരുമിച്ച് കളിപ്പിക്കാനാണ് ഇന്ത്യയുടെ നീക്കം. ധോണി തന്നെ വിക്കറ്റ് കീപ്പറായി തുടരുമ്പോള് ബാറ്റ്‌സ്മാനായിട്ടാവും പന്ത് പ്ലെയിങ് ഇലവനിലെത്തുക.\nപന്തിനെ സ്‌പെഷ്യലിസ്റ്റ് ബാറ്റ്‌സ്മാനായാണ് ടീമിലുള്‍പ്പെടുത്തിയതെന്ന് നേരത്തേ മുഖ്യ സെലക്ടര് എംഎസ്എകെ പ്രസാദ് വ്യക്തമാക്കുകയും ചെയ്തിരുന്നു.\nഇന്ത്യ- വിരാട് കോലി (ക്യാപ്റ്റന്), ശിഖര് ധവാന്, രോഹിത് ശര്‍മ, അമ്പാട്ടി റായുഡു, റിഷഭ് പന്ത്, എംഎസ് ധോണി, രവീന്ദ്ര ജഡേജ, യുസ്‌വേന്ദ്ര ചഹല്, കുല്‍ദീപ് യാദവ്, മുഹമ്മദ് ഷമി, ഉമേഷ് യാദവ്.\nവെസ്റ്റ് ഇന്‍ഡീസ്- ജാസണ് ഹോള്‍ഡര് (ക്യാപ്റ്റന്) കിരെണ് പവെല്, ചന്ദര്‍പോള് ഹേംരാജ്, മര്‍ലോണ് സാമുവല്‍സ്, ഷിംറോണ് ഹെറ്റ്മിര്, സുനില് ആംബ്രിസ്, ഷെയ് ഹോപ്പ്, ഫാബിയന് അലെന്, കെമര് റോച്ച്, ആഷ്‌ലി നഴ്‌സ്, ദേവേന്ദ്ര ബിഷു.\nRead more about: cricket india west indies oneday odi virat kohli ക്രിക്കറ്റ് ഇന്ത്യ വെസ്റ്റ് ഇന്‍ഡീസ് ഏകദിനം വിരാട് കോലി\nStory first published: Saturday, October 20, 2018, 11:23 [IST]


കുടുംബസംഗമം സംഘടിപ്പിച്ചു : Deepika.com Nattu Visesham\nകൊല്ലം: കൊല്ലൂർവിള ഭാരത് നഗർ റെസിഡൻസ് അസോസിയേഷന്‍റെ നേത്യത്വത്തിൽ മെഡിക്കൽ ക്യാമ്പും വിദ്യാഭ്യാസ അവാർഡ് വിതരണവും കുടുംബസംഗമവും രണ്ടു ദിവസങ്ങളിലായി നടത്തി.\nതിങ്കളാഴ്ച്ച രാവിലെ മെഡിക്കൽ ക്യാമ്പ് കൊല്ലൂർവിള ഡിവിഷൻ കൗൺസിലർ എം.സലീം ഉദ്ഘാടനം ചെയ്തു. ഡോക്ടർ സഫറുള്ളാഖാൻ കുട്ടികളുടെ വിഭാഗത്തിലും ഡോക്ടർ നയന വിജയൻ മുതിർന്നവരുടെ വിഭാഗത്തിലും ഡോ. ഷാനിമാനിസാം, ഡോക്ടർ നിസാമുദീൻ എന്നിവർ ഡെൻറൽ വിഭാഗത്തിലുമുള്ള ചെക്കപ്പുകൾക്ക് നേതൃത്വം നൽകി.\nചൊവാഴ്ച്ച മെറിറ്റ് അവാർ‍ഡ് വിതരണം ജില്ലാ ഇൻഫർമേഷൻ ഓഫീസർ അജോയ് ചന്ദ്രൻ ഉദ്ഘാടനം ചെയ്തു. കഴിഞ്ഞ അധ്യയനവർഷം മികച്ച വിജയം കരസ്ഥമാക്കിയ നഗറിലെ മിടുക്കരായ കുട്ടികളെ അദ്ദേഹം മൊമെന്‍റോ നൽകി ആദരിച്ചു.\nനഗ‍ർ പ്രസിഡന്‍റ് എം.ആർ.മണി അധ്യക്ഷ വഹിച്ചു. കൊല്ലൂർവിള സർവീസ് സഹകരണ ബാങ്ക് പ്രസിഡന്‍റ് അൻസർ അസീസ്, സെക്രട്ടറി ഷംസുദീൻ, ആദിക്കാട് ഗോപൻ, പ്രഫ. റ്റി.വി.രാജു, സുരേഷ് ബാബു, ഡോ. സഫറുള്ളാഖാൻ, അബ്ദുൽ റഷീദ്, രാജേന്ദ്രൻ, ഷരീഫ്, പി.എം, സുബ്രമണ്യൻ, അബ്ദുൽ ഖലാം തുടങ്ങിയവർ പ്രസംഗിച്ചു.\nതുടർന്ന് വിഭവ സമൃദ്ധമായ ഓണസദ്യയക്ക് ശേഷം എ.വി.എം മ്യൂസിക്ക് കൊല്ലവും നഗർ കുടുംബാംഗങ്ങളും അവതരിപ്പിച്ച കലാവിരുന്നുകളും ഉണ്ടായിരുന്നു. കലാകായിക മത്സര വിജയികൾക്ക് കൊല്ലൂർവിള സർവീസ് സഹകരണ ബാങ്ക് പ്രസിഡന്‍റ് അൻസർ അസീസ് സമ്മാനങ്ങൾ വിതരണം ചെയ്തു.


Suresh Raina Tik Tok with KM Asif-മലയാളി താരം ആസിഫിനൊപ്പം തകർപ്പൻ നൃത്തചുവടുകളുമായി ചിന്നത്തല റെയ്ന\nSuresh Raina Tik Tok With Km Asif\nപരിശീലനത്തിനിടയിലും ടിക് ടോക് ചെയ്ത് ആരാധകരെ രസിപ്പിക്കാൻ സമയം കണ്ടെത്തുകയാണ് താരം\nMarch 10, 2020 09:04:12 am\nചെന്നൈ: കളത്തിനകത്തും പുറത്തും രസികനാണ് സുരേഷ് റെയ്ന എന്ന ഇന്ത്യൻ താരം. നിലവിൽ ദേശീയ ടീമിന്റെ ഭാഗമല്ലെങ്കിലും ഐപിഎൽ ഉൾപ്പടെയുള്ള വേദികളിൽ സജീവമാണ് താരം. മറ്റൊരു ഐപിഎൽ സീസണിന് തുടക്കം കുറിക്കാനൊരുങ്ങുകയാണ് ചെന്നൈയുടെ ചിന്നത്തലയും മച്ചാന്മാരും. പരിശീലനത്തിനിടയിലും ടിക് ടോക് ചെയ്ത് ആരാധകരെ രസിപ്പിക്കാൻ സമയം കണ്ടെത്തുന്നു താരം. മലയാളി താരം കെ.എം.ആസിഫിനൊപ്പമാണ് റെയ്നയുടെ ടിക് ടോക് വീഡിയോ.\nDad and the son ft. @asif_km_24 & @sureshraina3. #WhistlePodu #Yellove #SuperFam #IPL2020\nതന്റെ ടിക് ടോക് ഹാൻഡിലിൽ റെയ്ന തന്നെയാണ് വീഡിയോ പോസ്റ്റ് ചെയ്തത്. പിന്നാലെ തന്നെ ചെന്നൈ സൂപ്പർ കിങ്സിന്റെ ആരാധകർ വീഡിയോ ഏറ്റെടുത്തു.\nഈ മാസം 29നാണ് ഇന്ത്യൻ പ്രീമിയർ ലീഗിന്റെ 13-ാം പതിപ്പിന് തുടക്കമാകുന്നത്. ദിവസങ്ങൾക്ക് മുമ്പ് തന്നെ ചെന്നൈ സൂപ്പർ കിങ്സ് പരിശീലന ക്യാമ്പ് ആരംഭിച്ചിരുന്നു. കഴിഞ്ഞ തവണ ഒരു റൺസിന് ഫൈനലിൽ മുംബൈയോട് പരാജയപ്പെട്ട ചെന്നൈ പുതിയ സീസണിൽ ജയത്തിൽ കുറഞ്ഞതൊന്നും പ്രതീക്ഷിക്കുന്നില്ല. അതുകൊണ്ട് തന്നെ ധോണിയുൾപ്പടെയുള്ള മുതിർന്ന താരങ്ങളെല്ലാം നേരത്തെ തന്നെ ക്യമ്പിലെത്തിയിരുന്നു.\nടീമിലെ മലയാളി സാനിധ്യമാണ് കെ.എം.ആസിഫ്. കഴിഞ്ഞ കുറച്ച് സീസണുകളിലായി ചെന്നൈ സൂപ്പർ കിങ്സിന്റെ ഭാഗമായ ആസിഫിനെ ഇത്തവണയും ചെന്നൈ നിലനിർത്തി. ടീമിലെ പ്രധാന പേസർ ദീപക് ചാഹർ പരുക്കിന്റെ പിടിയിലായതിനാൽ പുതിയ സീസണിൽ കൂടുതൽ മത്സരങ്ങൾ ആസിഫിന് സാധിക്കുമെന്നാണ് വിലയിരുത്തൽ.\nTags: Suresh Raina, TikTok


By: KJ Staff Published on: 14 March, 2020 5:13 PM IST\nവിഷരഹിതമായ ചീരയും പയറും വീടിൻ്റെ മട്ടുപ്പാവില് വിളയിച്ച് മറ്റുള്ളവര്‍ക്ക് വഴികാട്ടുകയാണ് കടയ്ക്കല് ഗ്രാമപഞ്ചായത്ത് പ്രസിഡന്റ് ആര് എസ് ബിജു. വെണ്ടയും പാവലും കോളിഫ്‌ളവറും കാബേജും വരെ മട്ടുപ്പാവ് കൃഷിത്തോട്ടത്തിലുണ്ട്.\nരണ്ടുവര്‍ഷം മുമ്പ് 10 ഗ്രോബാഗുകളിലാണ് പച്ചക്കറികൃഷി ആരംഭിച്ചത്. ഇപ്പോള് 240 ഓളം ഗ്രോബാഗുകളിലായി പലതരത്തിലുള്ള പച്ചക്കറികള് വിളയിച്ചെടുക്കുന്നുണ്ട്. കേരളത്തിന്റെ തനത് വിളകള്‍ക്ക് പുറമേ ശൈത്യകാല പച്ചക്കറികള്‍വരെ വിളയിച്ച് വേറിട്ട പരീക്ഷണ മാതൃക തീര്‍ക്കുകയാണ് പ്രസിഡന്റ്. ഭൂമിയില്ലാത്തവര്‍ക്കും മട്ടുപ്പാവില് വിജയകരമായി കൃഷി ചെയ്യാന് കഴിയുമെന്നതിന്റെ ഉദാഹരണം കൂടിയാണിത്.\nപച്ചമുളക്, തക്കാളി എന്നിവയുടെ വ്യത്യസ്ത ഇനങ്ങളും ഇവിടെയുണ്ട്. വിളയിച്ചെടുക്കുന്ന പച്ചക്കറികള് പഞ്ചായത്തില് സംഘടിപ്പിച്ചിട്ടുള്ള ചന്തയില് വില്പനയ്ക്കായി എത്തിക്കും. സുരക്ഷിത പച്ചക്കറി ശീലമാക്കുന്നതിനായി സംസ്ഥാന സര്‍ക്കാരിന്റെ പദ്ധതിയായ ജീവനിയുടെ ഭാഗമായിട്ടാണ് ജൈവ പച്ചക്കറികൃഷി വിപുലമാക്കിയിട്ടുള്ളത്. പ്രസിഡന്റിന് പുറമേ ഗ്രാമപഞ്ചായത്ത് അംഗങ്ങളുടെ വീടുകളിലും കൃഷി വിജയകരമായി നടത്തിവരുന്നു.\nEnglish Summary: A model farm by Panchayat president Biju


സംസ്ഥാനത്ത് ഇന്ന് 962 പേര്‍ക്ക് കോവിഡ് – East Coast Daily Malayalam\nതിരുവനന്തപുരം : സംസ്ഥാനത്ത് ഇന്ന് 962 പേര്‍ക്ക് കൊവിഡ് സ്ഥിരീകരിച്ചു. 815 പേര് രോഗമുക്തി തേടി. 801 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. ഇതില് ഉറവിടം അറിയാത്ത 40 കേസുകളാണുള്ളത്. കൊവിഡ് ബാധിച്ച് സംസ്ഥാനത്ത് ഇന്ന് രണ്ടുമരണങ്ങള് റിപ്പോര്‍ട്ട് ചെയ്തു. തിരുവനന്തപുരം പെരുമ്പഴുതൂര് സ്വദേശി ക്ലീറ്റസ് 68, ആലപ്പുഴ നൂറനാട് സ്വദേശി ശശിധരന് 58 എന്നിവരാണ് മരിച്ചത്. ഇന്ന് കൊവിഡ് ബാധിച്ചവരില് വിദേശത്ത് നിന്ന് 55 പേരും മറ്റ സംസ്ഥാനങ്ങളില് നിന്ന് 85 പേരുമാണ് വന്നത്. 15 ആരോഗ്യപ്രവര്‍ത്തകര്‍ക്കും കൊവിഡ് സ്ഥിരീകരിച്ചു.\nKerala Pinarayi Vijayan covid report


ശബരിമല സ്ത്രീപ്രവേശനം; നിലപാട് മയപ്പെടുത്തി വെള്ളാപ്പള്ളി - Express Kerala\nശബരിമല സ്ത്രീപ്രവേശനം; നിലപാട് മയപ്പെടുത്തി വെള്ളാപ്പള്ളി\nതിരുവനന്തപുരം: ശബരിമല സ്ത്രീപ്രവേശന വിഷയത്തില് നിലപാട് മയപ്പെടുത്തി വെള്ളാപ്പള്ളി നടേശന്. സുപ്രീംകോടതി വിധിക്കെതിരെയുള്ള പ്രതിഷേധത്തില് എസ്എന്‍ഡിപി പ്രവര്‍ത്തകര് പങ്കെടുക്കുന്നതില് എതിര്‍പ്പില്ലെന്ന് അദ്ദേഹം വ്യക്തമാക്കി.\nആചാരങ്ങള് സംരക്ഷിക്കാന് നിയമ നിര്‍മ്മാണം വേണം. സുപ്രീംകോടതി വിധി നിരാശാജനകമെന്നും വെള്ളാപ്പള്ളി പറഞ്ഞു. എസ്എന്‍ഡിപി യോഗം സംസ്ഥാന കൗണ്‍സില് യോഗത്തിന് ശേഷമാണ് വെള്ളാപ്പള്ളിയുടെ നിലപാട് മാറ്റം. ബിഡിജെഎസ് ചെയര്‍മാന് തുഷാര് വെള്ളാപ്പള്ളിയും വാര്‍ത്താസമ്മേളനത്തില് പങ്കെടുത്തിരുന്നു.\nശബരിമല വിഷയത്തില് മുഖ്യമന്ത്രിയുടേത് തുറന്ന സമീപനമാണെന്നും തെരുവിലിറങ്ങി വിദ്വേഷം സൃഷ്ടിക്കുന്നത് ശരിയല്ലെന്നും സമരം ചെയ്യുന്ന ബിജെപിക്ക് രാഷ്ട്രീയ ലക്ഷ്യങ്ങളുണ്ടെന്നും ഇതുവഴി പത്ത് വോട്ട് അക്കൗണ്ടില് കിട്ടുമോ എന്നാണ് അവര് നോക്കുന്നതെന്നും വെള്ളാപ്പള്ളി നേരത്തെ പറഞ്ഞിരുന്നു.\nശ്രീപത്മനാഭ സ്വാമി ക്ഷേത്രത്തിലെ നിധിശേഖരം മ്യൂസിയമാക്കുവാന് അനുമതി തേടുമെന്ന്\nമരടിലെ ഫ്‌ളാറ്റുകള് പൊളിക്കുന്നത് തടഞ്ഞ് സുപ്രീംകോടതി


Malayalam News - ജിൽസ് പെരിയപ്പുറത്തിന്റെ രാജി; പിറവം നഗരസഭാ ഭരണം നഷ്ടമാകുമോ എന്ന ആശങ്കയിൽ എൽഡിഎഫ്| LDF is worried about Piravom municipal administration following the resignation of Gils Periyapuram | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » LDF IS WORRIED ABOUT PIRAVOM MUNICIPAL ADMINISTRATION FOLLOWING THE RESIGNATION OF GILS PERIYAPURAM RV TV\nജിൽസ് പെരിയപ്പുറത്തിന്റെ രാജി; പിറവം നഗരസഭാ ഭരണം നഷ്ടമാകുമോ എന്ന ആശങ്കയിൽ എൽഡിഎഫ്\n27 അംഗ നഗരസഭയിൽ ഒരാൾ രാജിവെച്ചതിനെ തുടർന്ന് നിലവിൽ 26 പേരാണ് ഇപ്പോഴുള്ളത്. ഇതിൽ 14 പേർ എൽ ഡി എഫിന്റെയും 12 പേർ യു ഡി എഫിന്റെയും ജനപ്രതിനിധികളാണ്.\nUpdated: March 11, 2021, 5:12 PM IST\nLast Updated: March 11, 2021, 5:12 PM IST\nകൊച്ചി: സ്ഥാനാർഥിയാക്കാത്തതിൽ പ്രതിഷേധിച്ച് ജിൽസ് പെരിയപ്പുറം കേരള കോൺഗ്രസിൽ നിന്ന് രാജി വെച്ചതോടെ പിറവം നഗരസഭ ഭരണം നഷ്ടമാകുമെന്ന ആശങ്കയിൽ എൽ ഡി എഫ്. ജിൽസ് പെരിയപ്പുറം യു ഡി എഫിലേക്ക് മാറിയാൽ എൽ ഡി എഫിനും യു ഡി എഫിനും തുല്യ സീറ്റ് നിലയിലാകും.\n27 അംഗ നഗരസഭയിൽ ഒരാൾ രാജിവെച്ചതിനെ തുടർന്ന് നിലവിൽ 26 പേരാണ് ഇപ്പോഴുള്ളത്. ഇതിൽ 14 പേർ എൽ ഡി എഫിന്റെയും 12 പേർ യു ഡി എഫിന്റെയും ജനപ്രതിനിധികളാണ്. ജിൽസ് യു ഡി എഫിൽ എത്തിയാൽ അംഗങ്ങളുടെ എണ്ണം ഇരുമുന്നണികൾക്കും 13 വീതം ആകും. ഇതോടെ നറുക്കെടുപ്പിലൂടെ വീണ്ടും ചെയർപേഴ്സണനെയും വൈസ് ചെയർ പേഴ്സണനെയും തെരഞ്ഞെടുക്കേണ്ടി വരും.\nAlso Read- 'സിന്ധുമോള് മികച്ച സ്ഥാനാർഥി; പുറത്താക്കാന് ലോക്കല് കമ്മിറ്റിക്ക് അധികാരമില്ല'; പ്രാദേശിക നേതൃത്വത്തെ തള്ളി സിപിഎം ജില്ലാ സെക്രട്ടറി വി എൻ വാസവൻ\nപാർട്ടിയിൽ നിന്ന് രാജി വെച്ചു എങ്കിലും നഗരസഭ കൗൺസിലർ സ്ഥാനം രാജി വെക്കില്ല എന്നാണ് ജിൽസിന്റെ നിലപാട്. തന്നെ ജയിപ്പിച്ചത് പാർട്ടി അല്ല, നാട്ടുകാർ ആണെന്നും ജിൽസ് പറയുന്നു. പിറവം നഗരസഭയിൽ കേരള കോൺഗ്രസ് ജോസ് വിഭാഗത്തിന് ഒരംഗം മാത്രമേ ഉള്ളൂ. അതുകൊണ്ടുതന്നെ ജില്‍സിന് വിപ്പ് നൽകാനും പാർട്ടിക്ക് ആവില്ല\nനഗരസഭയിൽ അവിശ്വാസ പ്രമേയം കൊണ്ടുവരണമെങ്കിൽ അധികാരമേറ്റെടുത്ത ശേഷം ആറു മാസം കഴിയണം. അതുകൊണ്ടുതന്നെ ജിൽസ് യു ഡി എഫിൽ എത്തിയാലും തൽക്കാലത്തേക്ക് എൽ ഡി എഫിന് ഭരണം നഷ്ടമാകില്ല. എന്നാൽ ഭാവിയിൽ ഭരണം നഷ്ടപ്പെടാനുള്ള സാധ്യതയും തള്ളിക്കളയാനാവില്ല. പാർട്ടിയിൽ രാജിവെച്ച് എങ്കിലും ജിൽസ് യു ഡി എഫിലേക്ക് പോകില്ല എന്നാണ് എൽ ഡി എഫിലെ പ്രതീക്ഷ. ജിൽസിനെ അനുനയിപ്പിക്കാൻ നഗരസഭ ചെയർപേഴ്സൺ ഏലിയാമ്മ ഫിലിപ്പ് നേരിട്ട് എത്തുകയും ചെയ്തിരുന്നു.\nAlso Read- കേരളാ കോൺഗ്രസിൽ ചേരും, എതി‍ര്‍പ്പ് കാര്യമാക്കുന്നില്ല': പി റവത്തെ എൽഡിഎഫ് സ്ഥാനാർഥി സിന്ധുമോൾ ജേക്കബിനെ സിപിഎം പുറത്താക്കി\nപിറവം സീറ്റ് നിഷേധിച്ചതിനെ തുടർന്ന് ജോസ് കെ മാണിക്കെതിരെ രൂക്ഷ വിമ‍ശനവുമായി ജിൽസ് പെരിയപ്പുറം രംഗത്തെത്തിയിരുന്നു. കൊടും ചതിയാണ് ജോസ് തന്നോട് ചെയ്തതെന്നും സീറ്റ് കച്ചവടത്തിന് ജോസ് ശ്രമിക്കുകയാണെന്നും ജിൽസ് ആരോപിച്ചു. സിന്ധുമോളെ ചുമക്കേണ്ട ഗതികേട് പിറവിത്തിനില്ല. പാര്‍ട്ടിയിൽ നിന്നും പുറത്താക്കിയെന്നത് നാടകമാണ്. സിപിഎം പുറത്താക്കിയ ആൾക്ക് വേണ്ടി പിറവത്ത് എങ്ങനെ സിപിഎം പ്രവ‍ര്‍ത്തക‍ര് പ്രചാരണത്തിനിറങ്ങുമെന്നും ജിൽസ് ചോദിച്ചു. സ്ഥാനാർഥിയായി നിൽക്കാൻ പണം വേണമെന്ന് ജോസ് കെ മാണി പറഞ്ഞു. എന്റെ കൈയിൽ പണമില്ല, അതാണ് പ്രശ്നം. പാര്‍ട്ടി വിട്ടെങ്കിലും തൽക്കാലം എങ്ങോട്ടേക്കുമില്ല. പി ജെ ജോസഫ് വിഭാഗം ക്ഷണിച്ചിട്ടുണ്ട്. പക്ഷേ നിലവിലെങ്ങോട്ടുമില്ലെന്നും ജിൽസ് വ്യക്തമാക്കി.\nഎന്നാൽ പിറവത്തേത് പേയമെന്റ് സീറ്റെന്ന ജിൽസ് പെരിയപ്പുറത്തിന്റെ ആരോപണത്തോട് പ്രതികരിക്കാനില്ലെന്ന് ജോസ് കെ മാണി പറഞ്ഞു. പിറവത്ത് രണ്ടില ചിഹ്നത്തിൽ കേരളാ കോൺഗ്രസ് സ്ഥാനാര്‍ത്ഥിയായി സിന്ധുമോൾ ജേക്കബ് മത്സരിക്കുമെന്നും ജോസ് കെ മാണി ആവ‍ര്‍ത്തിച്ചു.\nFirst published: March 11, 2021, 5:12 PM IST\nഅച്ഛനെ പേടിപ്പിക്കാൻ കഴുത്തില് കുരുക്കിട്ടു; പതിനൊന്നുകാരിക്ക് ദാരുണാന്ത്യം


വീടുകളില് നിരീക്ഷണത്തില് കഴിയേണ്ടവര് പുറത്തിറങ്ങിയാല് നടപടിയെടുക്കും – PRD Live\nവീടുകളില് നിരീക്ഷണത്തില് കഴിയേണ്ടവര് പുറത്തിറങ്ങിയാല് നടപടിയെടുക്കും\nHome /ജില്ലാ വാർത്തകൾ/കാസർഗോഡ്/വീടുകളില് നിരീക്ഷണത്തില് കഴിയേണ്ടവര് പുറത്തിറങ്ങിയാല് നടപടിയെടുക്കും\nകാസർഗോഡ്: വീടുകളില് നിരീക്ഷണത്തില് കഴിയാന് നിര്‍ദ്ദേശിക്കപ്പെട്ടവര് പുറത്തിറങ്ങിയാല് അവര്‍ക്കെതിരെ കര്‍ശന നിയമനടപടിയെടുക്കുമെന്ന് ഐ. ജി വിജയ് സാഖറെ പറഞ്ഞു. നിരീക്ഷണത്തിലുള്ളവര് പുറത്തിറങ്ങിയാല് അവരെ സര്‍ക്കാരിന്റെ പ്രത്യേക നിരീക്ഷണ സംവിധാനത്തിലേക്ക് മാറ്റും.\nനിലവില് കുറച്ച് ആളുകളെ സര്‍ക്കാരിന്റെ നിരീക്ഷണത്തിലേക്ക് മാറ്റിയിട്ടുണ്ട്. ലോക് ഡൗണ് നിര്‍ദ്ദേശ ലംഘനത്തിന്റെ പേരില് രജിസ്റ്റര് ചെയ്യുന്ന കേസുകള് ജില്ലയില് കുറഞ്ഞിട്ടുണ്ട്. ആളുകളെ നിലവിലെ സ്ഥിതിഗതികളുമായി താരതമ്യപ്പെട്ടുകഴിഞ്ഞു. അതുകൊണ്ട് തന്നെ ആളുകള് പുറത്തിറങ്ങുന്നതും കുറഞ്ഞു. അതിനാല് കൂടുതല് സേനയെ ഇവിടേക്ക് ആവശ്യമില്ല.\nജില്ലയില് കോവിഡ് 19 സ്ഥിരീകരിച്ചവരുടെ മുഴുവന് സമ്പര്‍ക്ക പട്ടിക തയ്യാറാക്കി അവരെ കര്‍ശന നിരീക്ഷണത്തിലാക്കും. രോഗം സ്ഥിരീകരിച്ചവരില് നിന്ന് സമ്പര്‍ക്കം മൂലം രോഗം പകരാനുള്ള സാഹചര്യങ്ങള് ഒഴിവാക്കാനുള്ള നടപടികള് സ്വീകരിക്കു്‌നനതിന്‍രെ ഭാഗമായാണിത്. കോവിഡ് 19 ന്റെ വ്യാപനം തടയാന് പോലീസും ആരോഗ്യവകുപ്പും അവരുടെ ആരോഗ്യം പോലും മറന്ന് പരമാവധി ശ്രമിക്കുന്നുണ്ട്.\nഇതൊരു സാമൂഹ്യ പ്രതിബന്ധതയായി കണ്ട് പൊതുജനങ്ങളും ഇതിനോട് സഹകരിക്കണം. ഇന്ന് (മാര്‍ച്ച് 27) കോവിഡ് 19 സ്ഥിരീകരിച്ച 34 പേരില് ഏറെയും വിദേശത്തു നിന്നുള്ളവരാണ്. അതിനാല് ഭയപ്പെടേണ്ട സാഹചര്യമില്ല. നിരീക്ഷണത്തില് കഴിയാന് ആവശ്യപ്പെട്ടവര് ഒരു മുറിക്കുള്ളില് ഒറ്റയ്ക്ക് കഴിയണം. യാതൊരു കാരണവശാലും പുറത്തിറങ്ങരുതെന്നും ഐ ജി പറഞ്ഞു.\nകോഴിക്കോട് സോണല് ഐജി അശോക് യാദവ്, ജില്ലാ പോലീസ് മേധാവി പി.എസ്.സാബു, കമ്മ്യൂണിക്കേഷന് എസ്.പി.ഡി.ശില്‍പ എന്നിവരും ഐജിക്കൊപ്പം ഉണ്ടായിരുന്നു.\nജില്ലയില് ആരും വിശന്നിരിക്കുന്ന അവസ്ഥ ഉണ്ടാകില്ല ; കളക്ടര്\nജില്ലയില് ആരും വിശന്നിരിക്കുന്ന അവസ്ഥ ഉണ്ടാകില്ലെന്ന് ജില്ലാ കളക്ടര് ഡോ ഡി സജിത് ബാബു പറഞ്ഞു. ഭക്ഷണം ലഭിക്കാത്തവര്‍ക്കും ഭക്ഷണം ആവശ്യമുള്ളവര്‍ക്കും ലഭ്യമാക്കുന്നതിനുള്ള നടപടികളാണ് കമ്മ്യൂണിറ്റി കിച്ചന് വഴി സ്വീകരിച്ചിട്ടുള്ളത്.ഭക്ഷണം ആവശ്യമുള്ളവര് 04994 255004 എന്ന നമ്പരില് വിളിക്കണം.\nഇവരുടെ പേരു വിവരങ്ങള് അതത് പഞ്ചായത്ത് പ്രസിഡണ്ട്,സെക്രട്ടറി വാര്‍ഡ്തലജാഗ്രതാ സമിതി അധ്യക്ഷനായ വാര്‍ഡ് മെമ്പര് എന്നിവര്‍ക്ക് കൈമാറും.വാര്‍ഡ്‌മെമ്പര് അപേക്ഷയുടെ ആധികാരികത ഉറപ്പുവരുത്തി,ആവശ്യമായ സാധനങ്ങള് ജില്ലാ സപ്ലൈ ഓഫീസറില് നിന്നും കൈപ്പറ്റണം. ഡി എം ഒയുടെ സര്‍ട്ടിഫിക്കറ്റ് ലഭിച്ച കുടുംബശ്രീ പ്രവര്‍ത്തകര് ഈ സാധനങ്ങള് ഉപയോഗിച്ച് ഭക്ഷണം പാകം ചെയ്ത്,ബട്ടര് പേപ്പര്,ന്യൂസ് പേപ്പര് ഉപയോഗിച്ച് പൊതിഞ്ഞ് തെരഞ്ഞെടുക്കപ്പെട്ട സന്നദ്ധ പ്രവര്‍ത്തകര് മുഖേന വീടുകളില് എത്തിക്കും.മുഖ്യമന്ത്രിയുടെ നിര്‍ദേശ പ്രകാരമാണ് കമ്മ്യൂണിറ്റി കിച്ചനുകള് ജില്ലയില് ആരംഭിച്ചത്.\nഅതിഥി സംസ്ഥാന തൊഴിലാളികളുടെ ക്ഷേമം ഉറപ്പു വരുത്തും : ജില്ലാ കളക്ടര്\nഅതിഥി സംസ്ഥാന തൊഴിലാളികളുടെ ക്ഷേമം ഉറപ്പുവരുത്താന് ആവശ്യമായ എല്ലാ നടപടികളും സ്വീകരിച്ചതായി ജില്ലാ കളക്ടര് ഡോ ഡി സജിത് ബാബു അറിയിച്ചു.ജില്ലയില് നിലവില് 1808 അതിഥി സംസ്ഥാന തൊഴിലാളികളാണ് ഉള്ളത്.ഇവരുടെ താമസസ്ഥലങ്ങളില് ഉദ്യോഗസ്ഥര് പരിശോധന നടത്തി.ഇവര്‍ക്ക് ആവശ്യമായ ഭക്ഷണ സാധനങ്ങള് ഉണ്ടെന്ന് ജില്ലാ ലേബര് ഓഫീസര് റിപ്പോര്‍ട്ട് നല്കിയിട്ടുണ്ട്. എങ്കിലും ഈ കാര്യങ്ങള് പഞ്ചായത്ത് തലത്തില് കൂടി പരിശോധന നടത്തി ഉറപ്പുവരുത്തും\nകൊല്ലം ജില്ലയില് ഒരാള്‍ക്ക് കോവിഡ്-19


Sunday, June 16, 2019 19:37:18 PM\nYou are here » Home » Breaking News, Latest News Australia, Latest News EUROPE, Latest News Middleeast, Latest News UK, Latest News USA » കിം ജോങ് ഉന്നിന്റെ അര്‍ദ്ധ സഹോദരന് സി.ഐ.എയ്ക്കു വേണ്ടി ചാരവൃത്തിയിലേര്‍പ്പെട്ടിരുന്നു; വാള് സ്ട്രീറ്റ് ജേണല് റിപ്പോര്‍ട്ട്\nസ്വന്തം ലേഖകന്: ഉത്തര കൊറിയന് ഭരണാധികാരി കിങ് ജോങ് ഉന്നിന്റെ അര്‍ദ്ധ സഹോദരന് കിം ജോങ് നാം അമേരിക്കന് രഹസ്യാന്വേഷ ഏജന്‍സിയായ സി.ഐ.എയുടെ ചാരനായിരുന്നെന്ന് വാള് സ്ട്രീറ്റ് ജേണലിന്റെ റിപ്പോര്‍ട്ട്. 2017ല് മലേഷ്യയില് വെച്ച് നാം കൊല്ലപ്പെട്ടിരുന്നു.\n‘സി.ഐ.എയും കിം ജോങ് നാമും തമ്മില് ബന്ധമുണ്ടായിരുന്നു’ പേര് വെളിപ്പെടുത്താത്ത അമേരിക്കന് ഏജന്‍സിയിലെ മുന് ഉദ്യോഗസ്ഥനെ ഉദ്ധരിച്ച് ജേണല് റിപ്പോര്‍ട്ടു ചെയ്യുന്നു. എന്നാല് സി.ഐ.എയും നാമും തമ്മില് ബന്ധമുണ്ടെന്ന് പറയുന്നുണ്ടെങ്കിലും, ഇവര് തമ്മില് ഏതു തരത്തിലുള്ള സഹകരണമാണ് നടന്നതെന്ന വിവരം ലഭ്യമല്ല.\nഇതിനെക്കുറിച്ച് പ്രതികരിക്കാന് സി.ഐ.എ തയ്യാറായിട്ടില്ല. അതേസമയം ഉത്തര കൊറിയയ്ക്ക് പുറത്ത് താമസിച്ചിരുന്ന നാമിന് പ്യോംഗ്യാഗില് കാര്യമായ സ്വാധീനം ഉണ്ടായിരുന്നില്ലെന്ന് അമേരിക്കയുടെ ഉന്നത ഏജന്‍സികളില് നിന്നും വിരമിച്ച ഉദ്യോഗസ്ഥര് പറയുന്നു. ഇതിനാല് രാജ്യത്തിന്റെ ആഭ്യന്തര രഹസ്യങ്ങള് ചോര്‍ത്താനും നാമിന് കഴിവുണ്ടായിരുന്നില്ലെന്നും ഇവര് നിരീക്ഷിക്കുന്നു.\nമറ്റു രാജ്യങ്ങളുടെ സുരക്ഷാ ഏജന്‍സികളുമായും, പ്രത്യേകിച്ച് ചൈനയുമായി നാം ബന്ധം പുലര്‍ത്തിയിരുന്നതായും റിപ്പോര്‍ട്ടില് പറയുന്നുണ്ട്. 2017 ഫെബ്രുവരിയില് കൊല്ലപ്പെടുന്നതിന് മുമ്പ് സി.ഐ.എ ഏജന്റിനെ കാണാനായിരുന്നു നാം മലേഷ്യയിലേക്ക് പോയതെന്നും റിപ്പോര്‍ട്ടില് പറയുന്നു.\nക്വാലാലംപൂരിലെ വിമാനത്താവളത്തില് വെച്ചാണ് നാം കൊല്ലപ്പെടുന്നത്. കൊലപാതകവുമായി ബന്ധപ്പെട്ട് രണ്ടു സ്ത്രീകളെ പൊലീസ് അറസ്റ്റു ചെയ്തിരുന്നു. ഉത്തര കൊറിയയുടെ നാല് ഏജന്റുമാരാണ് നാമിന്റെ കൊലപാതകത്തിന് പിന്നിലെന്നാണ് കരുതുന്നത്.\nകുടുംബ വാഴ്ചയെ വിമര്‍ശിച്ച നാമിനെ ഉത്തര കൊറിയ ഇടപെട്ട് വധിച്ചതാണെന്ന് ദക്ഷിണ കൊറിയയും അമേരിക്കയും കുറ്റപ്പെടുത്തിയിരുന്നു. എന്നാല് ഉത്തര കൊറിയ ഇത് തള്ളക്കളയുകയായിരുന്നു.


ഇന്ത്യയിലെ കോടീശ്വരന്മാർക്ക് കഴിഞ്ഞ ഒരു വർഷം സംഭവിച്ചത് എന്ത്? - Malayalam Goodreturns\n» ഇന്ത്യയിലെ കോടീശ്വരന്മാർക്ക് കഴിഞ്ഞ ഒരു വർഷം സംഭവിച്ചത് എന്ത്?\nഇന്ത്യയിലെ കോടീശ്വരന്മാർക്ക് കഴിഞ്ഞ ഒരു വർഷം സംഭവിച്ചത് എന്ത്?\nPublished: Thursday, September 26, 2019, 6:37 [IST]\n11 hrs ago 10,000 രൂപവരെ പണമിടപാടുകൾ നടത്താവുന്ന പുതിയ പ്രീപെയ്‌ഡ് കാർഡ് പുറത്തിറക്കും\n11 hrs ago വസ്തു ഭാര്യയുടെയും ഭർത്താവിന്റെയും പേരിൽ സംയുക്തമായി വാങ്ങുമ്പോഴുള്ള നേട്ടങ്ങൾ എന്തെല്ലാം?\n11 hrs ago സെൻസെക്സ് ഇന്ന് തകർന്നടിഞ്ഞു, യെസ് ബാങ്ക്, എസ്ബിഐ ഓഹരികൾക്ക് കനത്ത ഇടിവ്\n13 hrs ago സർക്കാർ സഹായിച്ചില്ലെങ്കിൽ വൊഡാഫോൺ ഐഡിയ അടച്ചുപൂട്ടേണ്ടി വരും, മുന്നറിയിപ്പുമായി കുമാർ ബിർള\nഹൂറൺ റിപ്പോർട്ട് ഇന്ത്യയും ഐ‌എഫ്‌എൽ വെൽത്തും ചേർന്ന് ബുധനാഴ്ച പുറത്തിറക്കിയ ഹൂറൺ ഇന്ത്യ റിച്ച് ലിസ്റ്റ് 2019 പ്രകാരം, ഇന്ത്യയിലെ ഏറ്റവും സമ്പന്നരുടെ ശരാശരി സമ്പത്ത് കഴിഞ്ഞ വർഷത്തെ അപേക്ഷിച്ച് 11 ശതമാനം കുറഞ്ഞു. ഈ വർഷം ചേർത്ത പുതിയ സമ്പത്ത് ഒഴിവാക്കുകയാണെങ്കിൽ ഹൂറൺ ഇന്ത്യ റിച്ച് ലിസ്റ്റ് 2019 അനുസരിച്ച് മൊത്തം സമ്പത്ത് 3,72,800 കോടി രൂപ കുറഞ്ഞുവെന്നും റിപ്പോർട്ടിൽ പറയുന്നു. സമ്പന്ന പട്ടിക പ്രകാരം, 344 വ്യക്തികൾക്ക് നിലവിലെ സമ്പത്തിനേക്കാൾ കുറവ് സംഭവിച്ചു.\n41 വ്യവസായങ്ങളിലായി 953 വ്യക്തികളെക്കുറിച്ചുള്ള വിവരങ്ങൾ ഈ വർഷം ഹൂറൺ ഇന്ത്യ റിച്ച് ലിസ്റ്റ് ശേഖരിച്ചു. ലിസ്റ്റിൽ ഉൾപ്പെടുത്തുന്നതിനുള്ള കട്ട് ഓഫ് മിനിമം 1,000 കോടി രൂപയാണ്. ഈ വർഷത്തെ പട്ടിക 15 ശതമാനം വർദ്ധിച്ചിട്ടുണ്ട്. അതായത് കഴിഞ്ഞ വർഷത്തെ അപേക്ഷിച്ച് 122 പേരെ കൂടി ഇത്തവണ ലിസ്റ്റിൽ ഉൾപ്പെടുത്തിയിട്ടുണ്ട്. 2016 ലെ ലിസ്റ്റുമായി താരതമ്യപ്പെടുത്തുമ്പോൾ, ഉൾപ്പെടുത്തിയ വ്യക്തികളുടെ എണ്ണം 181 ശതമാനം ഉയർന്നു.\nഏറ്റവും ധനികനായ ഇന്ത്യക്കാരൻ\nറിലയൻസ് ഇൻഡസ്ട്രീസ് ഉടമയും 62 കാരനായ മുകേഷ് അംബാനിയാണ് ഇന്ത്യയിലെ ഏറ്റവും ധനികനായ വ്യക്തി. 3,80,700 കോടി രൂപയുടെ ആസ്തിയാണ് മുകേഷ് അംബാനിയ്ക്കുള്ളത്. ഇത് ഇന്ത്യയുടെ സെൻ‌ട്രൽ ബാങ്ക് കേന്ദ്ര സർക്കാരിന് കൈമാറിയ ചരിത്രപരമായ ലാഭവിഹിതത്തിന്റെ ഏകദേശം 2.2 ഇരട്ടിയാണ്. പട്ടികയിൽ ഉൾപ്പെട്ട ഇന്ത്യയിലെ ഏറ്റവും മികച്ച 10 സമ്പന്നരുടെ ലിസ്റ്റ് ചുവടെ ചേർക്കുന്നു.\nആദ്യ 10 പേർ\nഎസ്പി ഹിന്ദുജ ആൻഡ് ഫാമിലി\nഎൽഎൻ മിത്തൽ ആൻഡ് ഫാമിലി\nഗൗതം അദാനി ആൻഡ് ഫാമിലി\nസിറസ് എസ് പൂനവല്ല\nസിറസ് പല്ലോഞി മിസ്ത്രി\nഷപൂർ പല്ലോഞി മിസ്ത്രി\nഈ വർഷം അംബാനിയുടെ സമ്പത്ത് വെറും3ശതമാനം മാത്രമാണ് വളർന്നത്. കഴിഞ്ഞ വർഷം ഏറ്റവും വലിയ നേട്ടം കൈവരിച്ചത് ഗൗതം അദാനിയും കുടുംബവുമായിരുന്നു. അവരുടെ സമ്പത്ത് 33 ശതമാനം ഉയർന്നിരുന്നു. ഇത്തവണ സമ്പത്തി വർദ്ധിച്ച കോടീശ്വരന്മാർ വിപ്രോയിലെ അസിം പ്രേംജി, കൊട്ടക് മഹീന്ദ്ര ബാങ്കിന്റെ ഉദയ് കൊട്ടക്, സെറം ഇൻസ്റ്റിറ്റ്യൂട്ട് ഓഫ് ഇന്ത്യയിലെ സിറസ് പൂനവല്ല എന്നിവരാണ്.\nസമ്പത്ത് കുറഞ്ഞ മറ്റ് കോടീശ്വരന്മാർ\nസൺ ഫാർമസ്യൂട്ടിക്കൽസിലെ ദിലീപ് ഷാങ്‌വിയാണ് ആദ്യ പത്ത് ലിസ്റ്റിൽ ഉൾപ്പെടുകയും സമ്പത്ത് കുറഞ്ഞ് പോകുകയും ചെയ്ത മറ്റൊരു കോടീശ്വരൻ. ഇദ്ദേഹത്തിന്റെ സമ്പത്ത് 20 ശതമാനം കുറഞ്ഞു. ആഴ്സലർ മിത്തലിലെ എൽ.എൻ മിത്തലാണ് സമ്പത്തിൽ ഇടിവ് രേഖപ്പെടുത്തിയ ആദ്യ 10 സ്ഥാനത്തുള്ള മറ്റൊരു കോടീശ്വരൻ. \nMore MILLIONAIRE News\nഇന്ത്യയിലെ കോടീശ്വരന്മാർ നാടു വിടുന്നു;രാജ്യം കടക്കുന്ന ബിസിനസുകാരുടെ എണ്ണത്തിൽ വർദ്ധനവ്\nഅബുദാബിയിൽ 18 കോടിയുടെ ലോട്ടറി അടിച്ച ഇന്ത്യക്കാരനെ കണ്ടെത്തി\n20 വയസു മുതൽ ഈ 10 കാര്യങ്ങൾ ചെയ്താൽ... 30-ാം വയസ്സിൽ നിങ്ങൾക്കുമാകാം കോടീശ്വരൻ!!!\nവിരാട് കൊഹ്‌ലിയുടെ സമ്പാദ്യങ്ങള് എന്തെല്ലാമാണ് എന്നറിയേണ്ടേ? മൂന്നു കോടിയുടെ കാര് മുതല് 80 കോടിയുടെ വീട് വരെ\nRead more about: millionaire wealth സമ്പത്ത് കോടീശ്വരൻ\nAccording to the Hurun India Rich List 2019 released on Wednesday by the Huron Report India and IFL Wealth, the average wealth of India's richest people fell by 11% compared to last year. Read in malayalam.\nStory first published: Thursday, September 26, 2019, 6:37 [IST]\nജിയോ ഫൈബർ ഇനി മുതൽ സൗജന്യമല്ല\nഓഹരി വിപണിയിൽ ഇടിവ്; സെൻസെക്സിൽ 127 പോയിന്റ് കുറഞ്ഞു, നിഫ്റ്റി 12,000 ന് താഴേയ്ക്ക്


കോട്ടയം ജില്ലയിൽ കർശന നിയന്ത്രണം ഏർപ്പെടുത്തും. – Tip of India News\nകോട്ടയം : കോട്ടയം ജില്ലയിൽ കർശനമായ നിയന്ത്രണം ഏർപ്പെടുത്താൻ കോട്ടയത്ത് ചേർന്ന അവലോകനയോഗം തീരുമാനിച്ചു. രോഗബാധ കണ്ടെത്താൻ ജില്ലയിൽ വ്യാപകമായ തോതിൽ ടെസ്റ്റുകൾ നടത്താൻ തീരുമാനിച്ചതായി മന്ത്രി പി. തിലോത്തമൻ അറിയിച്ചു.\nനിലവിൽ അവശ്യ സർവീസുകൾ മാത്രം പ്രവർത്തിച്ചാൽ മതിയെന്നാണ് തീരുമാനം. ജില്ലയിൽ മൂന്ന് ദിവസത്തേക്ക് അവശ്യ സർവീസുകൾ മാത്രമേ പ്രവർത്തിക്കൂ . അത്തരം സ്ഥലങ്ങളിൾ ആവശ്യക്കാർക്ക് ഭക്ഷണം എത്തിക്കും.\nവിവിധ സ്ഥലങ്ങളിൽ നിന്ന് സാമ്പിളുകൾ സ്വീകരിക്കാനും യോഗം തീരുമാനിച്ചു. ഇത്തരത്തിൽ 200 ടെസ്റ്റുകൾ നടത്തും. പരിശോധകൾക്കായി കൂടുതൽ കിറ്റുകൾ നേടാൻ സർക്കാരിനെ സമീപിക്കും. ഉദയനാപുരം, മറവൻതുരുത്ത് പഞ്ചായത്തുകളിലെ ചില മേഖലകൾ കൂടി ഹോട്ട്സ്പോട്ട് ആകും .\nരോഗം കണ്ടെത്തിയ സ്ഥലങ്ങളിൽ അവശ്യ സർവീസുകൾ മാത്രം അനുവദിക്കും. സമൂഹ വ്യാപനം എന്ന ഭീതി നിലവിലില്ല. ഇന്നലെ 122 സാമ്പിളുകൾ എടുത്തു. ജില്ലയിൽ റാൻഡം പരിശോധന തുടങ്ങിക്കഴിഞ്ഞു. സമൂഹ വ്യാപനം ഉണ്ടോ എന്ന് പരിശോധിക്കാൻ ആണിത്\nരാജസ്ഥാനിൽ അകപ്പെട്ട 32 വിദ്യാർത്ഥികളെ നാട്ടിൽ എത്തിക്കാൻ സൗകര്യം ഒരുക്കണമെന്ന് മുഖ്യമന്ത്രിയോട് ; ഡോ ശശി തരൂർ എം.പി


വര്‍ക്കല കൊലപാതകം: ഡി.എച്ച്.ആര്.എമ്മിനു പങ്കില്ല, പിന്നില് മണല് മാഫിയയെന്ന് പി.സി ജോര്‍ജ്ജ് | DoolNews\nSunday, 25th March 2012, 11:00 am\nപി.സി ജോര്‍ജ്ജ് ഡി.എച്ച്.ആര്.എം വേദിയില് (ഫയല് ചിത്രം)\nപത്തനംതിട്ട: വിവാദമായ വര്‍ക്കല കൊലപാതകം നടത്തിയത് മണല് മാഫിയ ആണെന്ന് സര്‍ക്കാര് ചീഫ് വിപ്പ് പി.സി ജോര്‍ജ്ജ്. പത്തനംതിട്ടയില് മാധ്യമപ്രവര്‍ത്തകരോട് സംസാരിക്കവെയാണ് പി.സി ജോര്‍ജ്ജിന്റെ വെളിപ്പെടുത്തല്. വര്‍ക്കലയില് പ്രഭാത സവാരിക്കിറങ്ങിയ മധ്യവയസ്‌കനെ വെട്ടിക്കൊലപ്പെടുത്തിയത് ദലിത് തീവ്രവാദ സംഘടനയാണെന്നായിരുന്നു പോലീസ് പ്രചാരണം. ഇതിന്റെ പേരില് ദലിത് ഹ്യൂമന് റൈറ്റ്‌സ് മൂവ്‌മെന്റ് (ഡി.എച്ച്.ആര്.എം) എന്ന സംഘടനയുടെ പേരില് പോലീസ് കേസെടുക്കുകയും സംഘടനയുടെ സംസ്ഥാന സെക്രട്ടറിയടക്കം ആറോളം പേരെ അറസ്റ്റ് ചെയ്യുകയും ചെയ്തിരുന്നു.\nഇന്ത്യന് ഭരണഘടനയില് തൊട്ട് സത്യംചെയ്ത് പ്രവര്‍ത്തിക്കുന്ന ഡി.എച്ച്.ആര്.എം പ്രവര്‍ത്തകരെ വര്‍ക്കല സംഭവത്തെതുടര്‍ന്ന് തീവ്രവാദികളാക്കി ചീത്രീകരിച്ചത് സി.പി.ഐ.എം ആണ്. ഡിഎച്ച്ആര്‍എം തീവ്രവാദ സംഘടനയാണെന്നു സ്ഥാപിക്കാന് ഇടതുപക്ഷം നടത്തുന്ന ശ്രമങ്ങള് വിലപ്പോവില്ല. വര്‍ക്കലയില് കൊല്ലപ്പെട്ടയാള് മണല്‍മാഫിയകളുടെ ശത്രുവായിരുന്നു. മാഫിയ ഗൂഢാലോചനയെത്തുടര്‍ന്നാണ് അദ്ദേഹം കൊല്ലപ്പെട്ടത്. ഇതില് ഡി.എച്ച്.എആര്.എമ്മിന് പങ്കില്ല-പി.സി ജോര്‍ജ്ജ് വ്യക്തമാക്കി.\nകഴിഞ്ഞ ദിവസവും വര്‍ക്കല കൊലപാതക കേസില് ഒരു ഡി.എച്ച്.ആര്.എം പ്രവര്‍ത്തകെ പോലീസ് അറസ്റ്റ് ചെയ്തിരുന്നു. കവിയും തിരുവനന്തപുരം സ്വദേശിയുമായ അനില് കുമാറിനെയാണ് അറസ്റ്റ് ചെയതത്. ഡി.എച്ച്.ആര്.എം പ്രവര്‍ത്തകരെ നാടന് പാട്ട് പഠിപ്പിക്കാന് പത്തനം തിട്ടയില് എത്തിയപ്പോഴാണ് കേസില് 14ാം പ്രതി ചേര്‍ത്ത അനില് കുമാറിനെ പോലീസ് അറസ്റ്റ് ചെയ്തത്. വര്‍ക്കല സംഭവത്തിന്റെ പേരില് കഴിഞ്ഞ ദിവസം കോന്നിയില് അറസ്റ്റ് ചെയ്യപ്പെട്ട പ്രവര്‍ത്തകന് നിയമപരമായ എല്ലാ സഹായവും ചെയ്തുകൊടുക്കുമെന്നും പി.സി ജോര്‍ജ് പത്തനംതിട്ടയില് പറഞ്ഞിട്ടുണ്ട്.\nഡി.എച്ച്.ആര്.എമ്മിന് തീവ്രവാദ സ്വഭാവമില്ല. പാവപ്പെട്ടവരെ സംഘടിപ്പിക്കുകയാണ് അവര് ചെയ്യുന്നത്. ഇന്ത്യയിലെ പട്ടികജാതി വിഭാഗത്തില്‍നിന്ന് ആരും തീവ്രവാദികള് ആയിട്ടില്ലെന്നും പി.സി ജോര്‍ജ്ജ് പറഞ്ഞു. സംഘടിത ശക്തിയായി കാര്യങ്ങള് നേടിയെടുക്കുന്നവര് തീവ്രവാദത്തിലേക്ക് എത്തിപ്പെടാന് എളുപ്പമല്ലേ എന്ന മാധ്യമപ്രവര്‍ത്തകരുടെ ചോദ്യത്തിന്, അവരെ നിയന്ത്രിക്കാന് പി. സി. ജോര്‍ജ് ഉണ്ടെന്ന മറുപടിയാണ് അദ്ദേഹം നല്‍കിയത്.\nസംസ്ഥാനത്ത് ദലിത് തീവ്രവാദമെന്ന പ്രചാരണത്തിനും ഭീകരമായ ദലിത് വേട്ടക്കും ഇടയാക്കിയ വര്‍ക്കല കൊലപാതക കേസില് പി.സി ജോര്‍ജ്ജിന്റെ പുതിയ വെളിപ്പെടുത്തലോടെ പുതിയ ചര്‍ച്ചകള്‍ക്ക് തുടക്കമിട്ടിരിക്കുകയാണ്. നേരത്തെ വര്‍ക്കല കൊലപാതകത്തിലെ ബാഹ്യ ഇടപെടലുകളെക്കുറിച്ച് മുതിര്‍ന്ന മാധ്യമപ്രവര്‍ത്തകനായ ബി.ആര്.പി ഭാസ്‌കര് അടക്കമുള്ളവര് സംശയം പ്രകടിപ്പിച്ചിരുന്നു. സര്‍ക്കാര് ചീഫ് വിപ്പ് പി.സി ജോര്‍ജ്ജ് അടക്കമുള്ള പ്രമുഖര് ഡി.എച്ച്.ആര്.എമ്മിനെതിരെയുള്ള കേസ് വ്യാജമാണെന്ന് നേരത്തെയും പൊതുവേദികളില് പറഞ്ഞിരുന്നു.\n2009 സെപ്തംബര് 23നാണ് കേസിനാധാരമായ സംഭവം നടന്നത്. വര്‍ക്കലയില് പ്രഭാത സവാരിക്കിറങ്ങിയ ശിവപ്രസാദ് (51) നെ അജ്ഞാതര് വെട്ടിക്കൊലപ്പെടുത്തുകയായിരുന്നു. സംഘടനയെ തകര്‍ക്കാന് വര്‍ക്കല കൊലപാതക കേസ് ബോധപൂര്‍വ്വം തങ്ങളുടെ മേല് ചുമത്തുകയാണെന്ന് വ്യക്തമാക്കി ഡി.എച്ച്.ആര്.എം നേതാക്കള് ഇതുസംബന്ധിച്ചുള്ള തെളിവുകള് നേരത്തെ പുറത്തുവിട്ടിരുന്നു.


India coronavirus: ആശങ്ക ഉയര്‍ത്തി കേരളം; രാജ്യത്ത് 44,000 കേസുകളില് 22,000വും സംസ്ഥാനത്ത് - Samayam Malayalam\nindia reports 44230 new covid 19 cases active cases to 405155 in the last 24 hours\nആശങ്ക ഉയര്‍ത്തി കേരളം; രാജ്യത്ത് 44,000 കേസുകളില് 22,000വും സംസ്ഥാനത്ത്\nGokul Murali | Samayam Malayalam | Updated: Jul 30, 2021, 10:09 AM\nരാജ്യത്ത് വീണ്ടും സജ്ജീവ രോഗികളുടെ എണ്ണം ഉയരുകയാണ്\nന്യൂഡൽഹി: രാജ്യത്ത് വീണ്ടും കൊവിഡ് കേസുകളാണ് ഉയരുന്നു. ഇന്ത്യയിൽ റിപ്പോര്‍ട്ട് ചെയ്ത കേസുകളില് ഭൂരിഭാഗവും കേരളത്തിലാണ്. 44,000ത്തിലധികം കൊവിഡ് കേസുകളാണ് ഇന്ന് റിപ്പോര്‍ട്ട് ചെയ്തിരിക്കുന്നത്. കേന്ദ്ര ആരോഗ്യമന്ത്രാലയം പുറത്തുവിട്ട കണക്ക് അനുസരിച്ച് കഴിഞ്ഞ 24 മണിക്കൂറിനിടെ 44,230 കൊവിഡ് കേസുകളാണ് രാജ്യത്ത് റിപ്പോര്‍ട്ട് ചെയ്തിരിക്കുന്നത്.\n24 മണിക്കൂറിനിടെ 44,230 കൊവിഡ് കേസുകൾ\nരാജ്യത്ത് കഴിഞ്ഞ 24 മണിക്കൂറിനിടെ 44,230 കൊവിഡ് കേസുകളാണ് സ്ഥിരീകരിച്ചത്. ഇതോടെ രാജ്യത്ത് 3,15,72,344 കേസുകളാണ് ഇതുവരെ റിപ്പോര്‍ട്ട് ചെയ്തിരിക്കുന്നത്. അതേസമയം, രാജ്യത്ത് വീണ്ടും സജ്ജീവ രോഗികളുടെ എണ്ണം ഉയരുകയാണ്. 4,05,155 ആക്ടീവ് കൊവിഡ് കേസുകളാണ് നിലവിൽ രാജ്യത്തുള്ളത്. കഴിഞ്ഞദിവസം 42,360 പേരാണ് രോഗം ഭേദമായി ആശുപത്രി വിട്ടത്. 3,07,43,972 പേർക്ക് രോഗമുക്തി ലഭിച്ചതായും ആരോഗ്യ മന്ത്രാലയം വ്യക്തമാക്കി.\nകൊവിഡ് മരണങ്ങൾ 4,23,217\nരാജ്യത്ത് കൊവി‍ഡ് കേസുകള് കുറയുന്നതിനിടെ ഇന്നലെ റിപ്പോർട്ട് ചെയ്ത മരണനിരക്ക് ഞെട്ടിപ്പിക്കുന്നതാണ്. കഴിഞ്ഞ 24 മണിക്കൂറിനിടെ 555 മരണമാണ് റിപ്പോര്‍ട്ട് ചെയ്തിരിക്കുന്നത്. ഇതോടെ രാജ്യത്തെ ആകെ കൊവിഡ് മരണങ്ങൾ 4,23,217 ആയി ഉയർന്നു. ഇതുവരെ 45,60,33,754 വാക്സിനേഷനാണ് രാജ്യത്ത് നടത്തിയിരിക്കുന്നത്.\nരാജ്യത്ത് കൊവിഡ് പരിശോധന 46,46,50,723\nരാജ്യത്ത് കൊവിഡ് പരിശോധന കഴിഞ്ഞദിവസങ്ങളിൽ വർധിപ്പിച്ചിരുന്നു. കഴിഞ്ഞ 24 മണിക്കൂറിനിടെ 18,16,277 സാമ്പിളുകളാണ് പരിശോധിച്ചത്. ഇന്നലത്തെ കണക്കുകൾ കൂടി ചേർന്നതോടെ ഇതുവരെ നടത്തിയ പരിശോധനകളുടെ എണ്ണം 46,46,50,723 ആയി ഉയർന്നെന്ന് ഇന്ത്യൻ കൗൺസിൽ ഓഫ് മെഡിക്കൽ റിസർച്ച് വ്യക്തമാക്കി.\nപകുതിയിലേറെ രോഗികളും കേരളത്തിൽ\nകേരളത്തിൽ ചൊവ്വാഴ്ച 22,064 പേർക്ക് കൊവിഡ് സ്ഥിരീകരിച്ചു. 128 മരണങ്ങളാണ് കഴിഞ്ഞ 24 മണിക്കൂറിനുള്ളിൽ കൊവിഡ് മൂലമാണെന്ന് സ്ഥിരീകരിച്ചത്. തുടര്‍ച്ചയായി മൂന്നാം ദിവസമാണ് കേരളത്തിൽ ഇത്രയധികം കേസുകള് റിപ്പോര്‍ട്ട് ചെയ്തിരിക്കുന്നത്. കഴിഞ്ഞ 24 മണിക്കൂറിനിടെ 1,63,098 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.53 ആണ്. ടി.പി.ആര്. 5ന് താഴെയുള്ള 62, ടി.പി.ആര്. 5നും 10നും ഇടയ്ക്കുള്ള 294, ടി.പി.ആര്. 10നും 15നും ഇടയ്ക്കുള്ള 355, ടി.പി.ആര്. 15ന് മുകളിലുള്ള 323 എന്നിങ്ങനെ തദ്ദേശ സ്വയംഭരണ പ്രദേശങ്ങളാണുള്ളത്.\nകൊവിഡ് വാക്സിനുകള് സംയോജിപ്പിക്കാൻ വിദഗ്ദ്ധ പാനലിന്റെ ശുപാർശ; ഫലപ്രാപ്തി വര്‍ധിക്കുമോ എന്നും പരീക്ഷിക്കും ആര്‍ട്ടിക്കിള് ഷോ\nWeb Title : india reports 44230 new covid 19 cases active cases to 405155 in the last 24 hours\nകോട്ടയം പൊൻകുന്നത്ത് വ്യാപാരിയ്ക്ക് നേരെ സിനിമാ സ്റ്റൈൽ ആക്രമണവും കവർച്ചയും, വീഡിയോ കാണാം\nബൈക്ക് ടിവിഎസ് റൈഡർ 125; പുത്തൻ ബൈക്കിനെപ്പറ്റി നിങ്ങളറിയേണ്ട 10 കാര്യങ്ങൾ


കര്‍ണാടകയില് വിമതരെ അനുനയിപ്പിക്കാന് നീക്കം സജീവം ; കുമാരസ്വാമി മുന്‍മന്ത്രി രാമലിംഗറെഡ്ഡിയെ കണ്ടു - Samakalika Malayalam\nകര്‍ണാടകയില് വിമതരെ അനുനയിപ്പിക്കാന് നീക്കം സജീവം ; കുമാരസ്വാമി മുന്‍മന്ത്രി രാമലിംഗറെഡ്ഡിയെ കണ്ടു ; വേണ്ടിവന്നാല് എല്ലാ മന്ത്രിമാരും രാജിവെക്കുമെന്ന് കോണ്‍ഗ്രസ്\nBy സമകാലിക മലയാളം ഡെസ്‌ക് | Published: 08th July 2019 09:16 AM |\nLast Updated: 08th July 2019 09:16 AM | A+A A- |\nബംഗലൂരു : കര്‍ണാടകയില് വിമത എംഎല്‍മാര് രാജിവെച്ചതിനെ തുടര്‍ന്നുണ്ടായ രാഷ്ട്രീയ പ്രതിസന്ധി പരിഹരിക്കാന് നീക്കം തുടരുന്നു. വിദേശത്തുനിന്നെത്തിയ മുഖ്യമന്ത്രി കുമാരസ്വാമിയാണ് അനുനയ നീക്കങ്ങള്‍ക്ക് നേതൃത്വം നല്‍കുന്നത്. ഇടഞ്ഞുനില്‍ക്കുന്ന മുന് ആഭ്യന്തരമന്ത്രി രാമലിംഗറെഡ്ഡിയുമായി മുഖ്യമന്ത്രി കുമാരസ്വാമി കൂടിക്കാഴ്ച രഹസ്യകേന്ദ്രത്തില് വെച്ചായിരുന്നു കൂടിക്കാഴ്ച.\nരാജിതീരുമാനത്തില് നിന്നും പിന്‍മാറണമെന്ന് കുമാരസ്വാമി ആവശ്യപ്പെട്ടു. അദ്ദേഹത്തിന് മന്ത്രിസ്ഥാനം കുമാരസ്വാമി ഉറപ്പുനല്‍കിയതായും റിപ്പോര്‍ട്ടുണ്ട്. റെഡ്ഡിയുടെ അനുയായികളായ വിമത എംഎല്‍എമാരെ രാജി തീരുമാനത്തില് നിന്നും പിന്തിരിപ്പിക്കണമെന്നും മുഖ്യമന്ത്രി ആവശ്യപ്പെട്ടിട്ടുണ്ട്.\nമുഖ്യമന്ത്രിയുടെ കൂടിക്കാഴ്ചയ്ക്ക് പിന്നാലെ വിമതര് മുന്‍നിലപാടില് നിന്നും അയയുന്നതായി റിപ്പോര്‍ട്ടുണ്ട്. വിമത എംഎല്‍എമാര് താമസിക്കുന്ന മുംബൈയിലെ ഹോട്ടലിലേക്ക് പോകുന്നില്ലെന്ന് രാമലിംഗറെഡ്ഡി തീരുമാനിച്ചതായാണ് സൂചന. വിമതരെ അനുനയിപ്പിക്കുന്നതിന്റെ ഭാഗമായി രാമലിംഗറെഡ്ഡിക്ക് ഉപമുഖ്യമന്ത്രി പദം നല്‍കുന്നത് സംബന്ധിച്ച് കോണ്‍ഗ്രസില് ചര്‍ച്ച നടന്നിരുന്നു.\nസിദ്ധരാമയ്യ സര്‍ക്കാരില് ആഭ്യന്തരമന്ത്രിയായിരുന്ന രാമലിംഗറെഡ്ഡിയെ, കുമാരസ്വാമിയുടെ നേതൃത്വത്തിലുള്ള സഖ്യസര്‍ക്കാരിലേക്ക് പരിഗണിച്ചിരുന്നില്ല. ഇതേത്തുടര്‍ന്ന് കോണ്‍ഗ്രസ് നേതൃത്വവുമായി ഇടഞ്ഞുനില്‍ക്കുകയായിരുന്നു രാമലിംഗറെഡ്ഡി. ഇദ്ദേഹത്തിന്റെ മകളും രാജിവെച്ച എംഎല്‍എമാരുടെ കൂട്ടത്തില്‍പ്പെടുന്നു.\nഅതിനിടെ കര്‍ണാടകത്തിലെ കോണ്‍ഗ്രസ് മന്ത്രിമാര് ഇന്ന് നിര്‍ണായക യോഗം ചേരും. ഉപമുഖ്യമന്ത്രി ജി പരമേശ്വരയുടെ വീട്ടില് വച്ചാണ് യോഗം. എഐസിസി ജനറല് സെക്രട്ടറി കെ സി വേണുഗോപാലും പങ്കെടുക്കും. വിമതരെ ഉള്‍പ്പെടുത്തി മന്ത്രിസഭ പുനഃസംഘടിപ്പിക്കാന്, നിലവിലെ മന്ത്രിമാരില് ചിലരോട് കോണ്‍ഗ്രസ് രാജി ആവശ്യപ്പെടുമെന്ന് അഭ്യൂഹമുണ്ട്.\nരാമലിംഗ റെഡ്ഡി, എസ് ടി സോമശേഖര്, ബി സി പാട്ടീല് എന്നിവര്‍ക്ക് മന്ത്രിപദവി നല്‍കാനാണ് നീക്കം. വിമതരുടെ ആവശ്യങ്ങള് പരിഗണിക്കാന് തയ്യാറെന്ന് കുമാരസ്വാമി കോണ്‍ഗ്രസ് നേതാക്കളെ അറിയിച്ചതായാണ് സൂചന.ഉപമുഖ്യമന്ത്രി പരമേശ്വരയും രാജിസന്നദ്ധത അറിയിച്ചിട്ടുണ്ട്. സര്‍ക്കാരിനെ നിലനിര്‍ത്താന് എന്തും ചെയ്യുമെന്ന് അദ്ദേഹം പറഞ്ഞു. വേണ്ടി വന്നാല് പാര്‍ട്ടിയുടെ എല്ലാ മന്ത്രിമാരും രാജിവെക്കുമെന്ന് കോണ്‍ഗ്രസ് സൂചിപ്പിച്ചു.\nനാളെ സ്പീക്കര് രാജിക്കത്ത് പരിഗണിക്കുന്നതിന് മുമ്പ് പരിഹാര ഫോര്‍മുല ഉണ്ടാക്കാനാണ് ശ്രമം. രാജി പിന്‍വലിക്കില്ലെന്നും നാളെ നടക്കുന്ന നിയമസഭാ കക്ഷി യോഗത്തില് പങ്കെടുക്കില്ലെന്നും വിമത എംഎല്‍എമാര് വ്യക്തമാക്കിയിരുന്നു. അതേ സമയം ബിജെപിയുടെ നിയമസഭാ കക്ഷി യോഗം ഇന്ന് വൈകീട്ട് പാര്‍ട്ടി ആസ്ഥാനത്ത് ചേരും.\nകര്‍ണാടക രാഷ്ട്രീയ പ്രതിസന്ധി രാമലിംഗറെഡ്ഡി മുഖ്യമന്ത്രി കുമാരസ്വാമി


Metro Vaartha - ആരാധകരുണ്ടാകുമോ ആശങ്കയോടെ ബ്ലാസ്റ്റേഴ്സ്\nJanuary 2020 - 1:28 am IST\nആരാധകരുണ്ടാകുമോ ആശങ്കയോടെ ബ്ലാസ്റ്റേഴ്സ്\nബ്ലാസ്റ്റേഴ്സിന്‍റെ മോശം പ്രകടനം ഇക്കുറി ഗാലറിയെ ബാധിച്ചിരുന്നു. ഈ സീസണിൽ മുംബൈ സിറ്റി എഫ്സിക്കെതിരായ ആദ്യ ഹോം മത്സരം കാണാൻ 31,166 പേർ ഗ്യാലറിയിലുണ്ടായിരുന്നു. ഡൽഹി ഡൈനാമോസിനെതിരെരേ1-1 സമനില നേടിയപ്പോൾ 29,962 പേരെത്തി.\nകൊച്ചി: ഇന്ത്യൻ സൂപ്പർ ലീഗിലൂടെ ഏഷ്യയിലെ ഏറ്റവും വലിയ ആരാധക പിന്തുണയുള്ള ക്ലബ്ബായി മാറിയ കേരള ബ്ലാസ്റ്റേഴ്സിനെ ആരാധകരും കൈവിടുന്നു. ഇന്ന് ഹോം ഗ്രൗണ്ടിൽ ജംഷഡ്പുരിനെതിരായ മത്സരം ബഹിഷ്ക്കരിച്ച് പ്രതിഷേധം അറിയിക്കാനാണ് നീക്കം. കളി കാണാൻ ആരും സ്റ്റേഡിയത്തിൽ വരരുതെന്നും ഇത്തരത്തിൽ മാനെജ്മെന്‍റിനു മുന്നറിയിപ്പ് നൽകാമെന്നുമാണ് സമൂഹ മാധ്യമങ്ങൾ വഴിയുള്ള പ്രചാരണം.\nബ്ലാസ്റ്റേഴ്സിന്‍റെ മോശം പ്രകടനം ഇക്കുറി ഗാലറിയെ ബാധിച്ചിരുന്നു. ഈ സീസണിൽ മുംബൈ സിറ്റി എഫ്സിക്കെതിരായ ആദ്യ ഹോം മത്സരം കാണാൻ 31,166 പേർ ഗ്യാലറിയിലുണ്ടായിരുന്നു. ഡൽഹി ഡൈനാമോസിനെതിരെരേ1-1 സമനില നേടിയപ്പോൾ 29,962 പേരെത്തി. തുടർച്ചയായ രണ്ടു എവേ മത്സരങ്ങളിലെ സമനിലക്കുശേഷം ബംഗളൂരുവിനെതിരേയായിരുന്നു അടുത്ത ഹോം മത്സരം.\nഒന്നിനെതിരെ രണ്ടു ഗോളുകൾക്ക് തോറ്റമത്സരത്തിനു 28916 പേർ സാക്ഷികളായി. തൊട്ടടുത്ത ഹോം മത്സരത്തിൽ എ.ഫ്.സി ഗോവയോടു ഒന്നിനെതിരേ മൂന്നു ഗോളുകൾക്ക് തോറ്റു. 21962 പേരാണ് അന്നു ഗാലറിയിലുണ്ടായിരുന്നത്. ഓരോ മത്സരം പിന്നിടുമ്പോഴും കാണികളുടെ എണ്ണം കുറയുകയായിരുന്നു. അവസാന ഹോം മത്സരം പൂർത്തിയാകും മുമ്പേ പകുതിയോളം കാണികൾ ഗ്യാലറി വിട്ടിരുന്നു.


തമിഴ്‌നാട്ടിലും പുതുച്ചേരിയിലും വോട്ടെടുപ്പ് ഇന്ന് | Polls Today At TamilNadu And Pudhuchery\nതമിഴ്‌നാട്ടിലും പുതുച്ചേരിയിലും വോട്ടെടുപ്പ് ഇന്ന്\nചെന്നൈ: തമിഴ്‌നാട്ടിലും കേന്ദ്രഭരണപ്രദേശമായ പുതുച്ചേരിയിലും വ്യാഴാഴ്ച വോട്ടെടുപ്പ് നടക്കും. തമിഴ്‌നാട്ടിൽ 38 ലോക്‌സഭാ മണ്ഡലങ്ങളിലും പുതുച്ചേരിയിലെ ഏക മണ്ഡലത്തിലേക്കുമാണ് വോട്ടെടുപ്പ്. തമിഴ്നാട്ടിൽ 18 നിയമസഭാ മണ്ഡലങ്ങളിലും പുതുച്ചേരിയിൽ ഒരു നിയമസഭാമണ്ഡലത്തിലും വ്യാഴാഴ്ചതന്നെ ഉപതിരഞ്ഞെടുപ്പു നടക്കും. തമിഴ്‌നാട്ടിൽ 39 ലോക്‌സഭാ മണ്ഡലങ്ങളുണ്ടെങ്കിലും വോട്ടിനു പണം വിതരണംനടന്നെന്ന് ആദായനികുതി വകുപ്പിന്റെ റിപ്പോർട്ടിനെത്തുടർന്ന് വെല്ലൂരിലെ തിരഞ്ഞെടുപ്പ് മാറ്റിവെച്ചിരിക്കുകയാണ്.\n38 സീറ്റുകളിലേക്ക് 822 സ്ഥാനാർഥികളാണ് ജനവിധിതേടുന്നത്. ഡി.എം.കെ.-കോൺഗ്രസ് നേതൃത്വത്തിലുള്ള സഖ്യവും എ.ഐ.എ.ഡി.എം.കെ.-ബി.ജെ.പി. നേതൃത്വത്തിലുള്ള സഖ്യവും തമ്മിലാണ് പ്രധാനമത്സരം. കമൽഹാസന്റെ പാർട്ടിയായ മക്കൾ നീതി മയ്യവും ടി.ടി.വി. ദിനകരന്റെ അമ്മ മക്കൾ മുന്നേറ്റ കഴകവും മത്സരരംഗത്തുണ്ട്. രാവിലെ ഏഴുമുതൽ വൈകീട്ട് ആറുവരെയാണ് വോട്ടെടുപ്പുസമയമെങ്കിലും മീനാക്ഷിയമ്മൻ ക്ഷേത്രത്തിലെ ചിത്തിര മഹോത്സവം പ്രമാണിച്ച് മധുരയിൽമാത്രം രാത്രി എട്ടുവരെ വോട്ടു രേഖപ്പെടുത്താം.\nContent Highlights: Polls Today At TamilNadu And Pudhuchery\nTamilNadu And Pudhuchery\nശിവഗംഗ ഒഴികെ തമിഴ്‌നാട്ടിൽ കോൺഗ്രസ് സ്ഥാനാർഥികളായി


'ഒരു സാധു സമൂഹത്തിന്റെ കണ്ടു മുറിഞ്ഞ കാഴ്ചകളും വേദനയുമാണ് എനിക്ക് 'ചുരുളി'; ലിജോ ജോസ് ചിത്രത്തിനെതിരെ വിമർശനവുമായി സുധ രാധിക -\nHome Entertainment ‘ഒരു സാധു സമൂഹത്തിന്റെ കണ്ടു മുറിഞ്ഞ കാഴ്ചകളും വേദനയുമാണ് എനിക്ക് ‘ചുരുളി’; ലിജോ...\n‘ഒരു സാധു സമൂഹത്തിന്റെ കണ്ടു മുറിഞ്ഞ കാഴ്ചകളും വേദനയുമാണ് എനിക്ക് ‘ചുരുളി’; ലിജോ ജോസ് ചിത്രത്തിനെതിരെ വിമർശനവുമായി സുധ രാധിക\nലിജോ ജോസ് പെലിശ്ശേരി സംവിധാനം ചെയ്യുന്ന ഏറ്റവും പുതിയ ചിത്രമാണ് ചുരുളി. സമൂഹമാധ്യമങ്ങളിൽ ഏറെ ചർച്ചയായ ചിത്രത്തിന്റെ ട്രെയ്‌ലർ കഴിഞ്ഞ ദിവസം പുറത്തുവന്നിരുന്നു. അതിന് പിന്നാലെ ചിത്രത്തിനെതിരെ വിമർശനവുമായി എത്തുകയാണ് സുധ രാധിക എന്ന യുവതി.\nസുധ രാധികയുടെ ഫേസ്ബുക്ക് കുറിപ്പിന്റെ പൂർണരൂപം വായിക്കാം:\nകോപ്പിയടിച്ച് കോപ്പിയടിച്ച് ഇപ്പൊ പാവത്തുങ്ങടെ നെഞ്ചത്തേക്കായോ മാഷേ. ആന്തോളജി “R factor” വർഷങ്ങൾക്ക് മുൻപ് അമേരികൻ റൈറ്റേഴ്സ് ഗിൽഡിൽ രജിസ്റ്റർ ചെയ്തപ്പോൾ മുതൽ “ചുരുളി” എന്ന പേരും അതിലുണ്ട്. ഒരു വർഷത്തിലധികമായി കെഎസ്എഫ്ഡിസിയിൽ ‘ചുരുളി’ സബ്മിഷൻ. അതിനായി വീണ്ടും ഒറ്റയ്ക്ക് എടുത്ത് രജിസ്റ്റർ ചെയ്തതാണ്.\nദീദി എന്റെ സ്ക്രിപ്റ്റ് കുറ്റപ്പെടുത്തിയത് ചില വിഗ്രഹങ്ങളെ ഇകഴ്ത്തുന്നു എന്നതായിരുന്നു. അതിൽ വ്യാജ വിഗ്രഹങ്ങളായ ചില സംവിധായകരുമുണ്ടായിരുന്നു, കെഎസ്എഫ്ഡിസി/ ചലചിത്ര അക്കാദമിയുടെ ഭാഗവും പ്രിയപ്പെട്ടവരുമായ അവരെ പിണക്കുന്ന ഒരു സ്ക്രിപ്റ്റ്, അവരുടെ തന്നെ പരിഗണനയ്ക്ക് അയച്ച ഞാൻ ആരായി! കെഎസ്എഫ്ഡിസി 100% അഴിമതിയിൽ ആ പ്രോജക്‌ട്  സ്വന്തക്കാർക്ക് കൊടുത്തെങ്കിലും എനിക്കത് ഉപേക്ഷിക്കാൻ കഴിയില്ല. അടുത്ത മാസം വളരെ ചെറിയ ബഡ്ജറ്റിൽ അത് സാഷാത്കരിക്കാനുള്ള തയ്യാറെടുപ്പിനിടയിലാണ് അടുത്ത പണി, അതും എട്ടിന്റെ പണി.\nഅന്താരാഷ്ട്ര ഭീമനായ ലിജോ ജോസ് പല്ലിശ്ശേരിയും “ചുരുളി” അനൗൺസ് ചെയ്തിരിക്കുന്നു. ലോകത്തുള്ള എന്തും കോപ്പിയടിക്കാനും സകല മേളകളിലും വിലകൂടിയ ക്യുറേറ്റേഴ്സ് ഘോരഘോരം മാർക്കറ്റ് ചെയ്യാനും കൂടെയുള്ള, ഐഎഫ്എഫ്‌ഐ, ഐഎഫ്എഫ്കെ അടക്കി വാഴുന്ന ലിജോയോട് ഒരു പടം നേരാം വണ്ണം ചെയ്യാൻ ക്രൂവോ പ്രൊഡ്യൂസറോ ഇല്ലാത്ത ഈ പാവം എങ്ങനെ ഒന്നു പറയും ചുരുളി എന്റെ മാനസ പുത്രിയാണെന്ന്.\nസ്വന്തം സൗകര്യങ്ങളും ഉയർച്ചകളും ഉപേക്ഷിച്ച് മൂന്നാലു വർഷം വയനാട്ടിൽ ഒരു സാധുസമൂഹത്തോടൊപ്പം കഴിഞ്ഞതിന്റെ, കണ്ടു മുറിഞ്ഞ കാഴ്ചകളും വേദനയുമാണ് എനിക്ക് ചുരുളി എന്ന്. കച്ചവടമാണ് സിനിമ എന്നു വിജയിച്ചു നിൽക്കുന്നവരോട് ഏറ്റുമുട്ടാൻ നമ്മളില്ല, പക്ഷെ നിയമപരമായി ആ റ്റൈറ്റിൽ ആദ്യം രജിസ്റ്റർ ചെയ്തത് ഞാനാണെന്നൊരു സത്യം അറിയിക്കുന്നു. കഴിയുന്ന പോലെ അത് കളയാതെ നിർത്താൻ ശ്രമിക്കും.\nഅത്രേള്ളു, മുത്തങ്ങ സമരത്തിന്റെ തലേന്നു രാത്രി ചുരമിറങ്ങുമ്പോൾ നിസ്സഹായത കൊണ്ട് ശ്വാസം പിടഞ്ഞ് ഇരുട്ടിലേയ്ക്ക് തുറന്ന കണ്ണുകൾ നിറഞ്ഞൊഴുകിയിരുന്നു. ആ കണ്ണീരിപ്പോഴും നെഞ്ചിലുണ്ട്, ഇങ്ങനെ ചില കഥകളായി ആരും കാണാതെ കുഴിച്ചുമൂടപ്പെട്ടവരുടെ. അവർക്ക് വേണ്ടിയാണിത് ചെയ്യുന്നത്, നിസ്സഹായയും ഏകാകിയുമായ ഒരു സന്യാസിനിയുടെ കർമ്മം.\nRead also: കൊറോണ വൈറസും ഫേസ് മാസ്കും; പഠനങ്ങൾ പറയുന്നത് ഇങ്ങനെ\n19 ദിവസങ്ങൾ മാത്രമെടുത്ത് കാടിനുള്ളിൽ ചിത്രീകരിച്ച സിനിമയാണ് ലിജോ ജോസ് പെല്ലിശ്ശേരിയുടെ ചുരുളി. പെരുമാടനെ പിടിച്ചുകെട്ടാൻ വരുന്ന തിരുമേനിയുടെ കഥയാണ് ചിത്രം പറയുന്നതെന്നാണ് ട്രെയ്‌ലർ സൂചിപ്പിക്കുന്നത്.\nചെമ്പൻ വിനോദ്, ജോജു ജോർജ്, വിനയ് ഫോർട്ട് തുടങ്ങിയവരാണ് ചിത്രത്തിലെ പ്രധാന താരങ്ങൾ. എസ് ഹരീഷിന്റെ തിരക്കഥയിൽ മൂവി മൊണാസ്ട്രിയും, ചെമ്പോസ്‌കിയും ഒപസ് പെന്റായുമാണ് ‘ചുരുളി’ നിർമ്മിച്ചിരിക്കുന്നത്.\nStory Highlights: Sudha Radhika facebook post on Lijo Jose Pellishery Churuli\nഐ പി എല്ലിലെ കരുത്തരായ എതിരാളികളായ ഡൽഹിയെ മലർത്തിയടിച്ച് പഞ്ചാബ്. അഞ്ചു വിക്കറ്റിനാണ് പഞ്ചാബ് ഡൽഹി ക്യാപിറ്റൽസിനെ പരാജയപ്പെടുത്തിയത്. ഡൽഹി ഉയർത്തിയ 165 റൺസ് വിജയലക്ഷ്യം നിക്കോളാസ് പുരാന്റെ ബാറ്റിംഗ്...


മെഡിക്കല് കോളേജില് മരുന്ന് മാറി നല്‍കിയതില് മന്ത്രിക്ക് പരാതി നല്‍കി – Veekshanam\nമെഡിക്കല് കോളേജില് മരുന്ന് മാറി നല്‍കിയതില് മന്ത്രിക്ക് പരാതി നല്‍കി\nJul 11, 2021 Jul 11, 2021 ലേഖകന്\nമഞ്ചേരി : മഞ്ചേരി മെഡിക്കല് കോളേജില് കോവിഡ് ബാധിധാരായ കുടുംബത്തിലെ കുട്ടികള്‍ക്ക് ഉയര്‍ന്ന ഡോസ് മരുന്ന് നല്‍കിയതില് രാജീവ് യൂത്ത് ബ്രിഗേഡ്‌സ് മഞ്ചേരി മണ്ഡലം കമ്മിറ്റി മലപ്പുറം ജില്ലയുടെ ചാര്‍ജ് വഹിക്കുന്ന മന്ത്രി വി അബ്ദുറഹ്മാന് പരാതി നല്‍കി. കരുവമ്പ്രം സ്വദദേശികളായ മന്‍സൂറലി ഹസനത് ദമ്പദികളുടെ രണ്ടും പതിനഞ്ചും പ്രായമുള്ള കുട്ടികള്‍ക്കാണ് മുതിര്‍ന്നവര്‍ക്ക് നല്‍കുന്ന അതെ അളവിലുള്ള ഗുളിക നല്‍കിയത്.ചെറിയ കുട്ടി ഗുളിക കഴിക്കാന് വിസമ്മതിച്ചതോടെ ഇതിന് ബദലായുള്ള മരുന്ന് വാങ്ങാന് മഞ്ചേരിയിലെ മരുന്ന് ഷോപ്പില് എത്തിയതോടെയാണ് മുതിര്‍ന്നവര്‍ക്ക് നല്‍കുന്ന അളവില് കുട്ടികള്‍ക്കും മരുന്ന് നല്‍കിയത് എന്ന് അറിയുന്നത്.\nരാജീവ് യൂത്ത് ബ്രിഗേഡ്‌സ് മഞ്ചേരി മണ്ഡലം പ്രസിഡണ്ട് അക്തര് സാലിയുടെ നേതൃത്വതില് ജാഫര് മുള്ളമ്പാറ, ഷംലിക് കുരിക്കള്, ആഷിഫ്, സഹദ്, അഭിലാഷ് എന്നിവരാണ് മന്ത്രിയെ കണ്ട് പരാതി നല്‍കിയത്. തുടര്‍ന്ന് ആശുപത്രി സുപ്രണ്ട് ഡോ.കെ വി നന്ദകുമാറിനോട് അന്വേഷിച്ച് നടപടി സ്വീകരിക്കണമെന്ന് മന്ത്രി നിര്‍ദേശിച്ചു.\nഭരണകൂട ഫാസിസത്തിനെതിരെ കോണ്‍ഗ്രസ് ദീപം തെളിയിച്ചു\nവീണ്ടും വിവാദ നിയമനം ;ചട്ടങ്ങൾ ലംഘിച്ച് മുഖ്യമന്ത്രിയുടെ പ്രൈവറ്റ് സെക്രട്ടറിയുടെ ഭാര്യക്ക് കേരള സർവകലാശാലയിൽ നിയമനം .\nകളിക്കുന്നതിനിടെ വിദ്യാർത്ഥി കുഴഞ്ഞു വീണു മരിച്ചു\nമലപ്പുറം: കളിക്കുന്നതിനിടെ വിദ്യാർത്ഥി കുഴഞ്ഞു വീണു മരിച്ചു. ചിയ്യാനൂർ ചോലയിൽ കബീറിന്റെ മകൻ നിസാമുദ്ധീൻ (18) ആണ് മരിച്ചത്.രാവിലെ ആറു മണിക്ക്...\nSep 12, 2021 ലേഖകന് 0\nപി.എച്ച്. ആയിഷ ബാനു ഹരിത സംസ്ഥാന പ്രസിഡന്‍റ്\nമലപ്പുറം: എംഎസ്എഫ് വനിതാ വിഭാഗമായ ഹരിതയുടെ പുതിയ സംസ്ഥാന ഭാരവാഹികളെ മുസ്ലിം ലീഗ് സംസ്ഥാന നേതൃത്വം പ്രഖ്യാപിച്ചു. പി.എച്ച്. ആയിഷാ ബാനു...\nKerala Malappuram Special\nSep 7, 2021 ലേഖകന് 0\nഏൽപ്പിച്ചിരിക്കുന്നത് വലിയ ഉത്തരവാദിത്തം, പ്രവർത്തിയിലൂടെ നന്ദി നിറവേറ്റും ; എന്റെ ഗ്രൂപ്പ് പ്രവർത്തകരുടെ വികാരമാണ് : വി.എസ് ജോയ്\nഏൽപ്പിച്ചിരിക്കുന്നത് വലിയ ഉത്തരവാദിത്തമാണെന്നും അതിനുള്ള നന്ദി പ്രവർത്തിയിലൂടെ നിറവേറ്റുമെന്നും വി.എസ് ജോയ്. മലപ്പുറം ജില്ലാ കോൺഗ്രസ് കമ്മിറ്റിയുടെ അധ്യക്ഷനായി അധികാരമേറ്റ ശേഷം...\nKerala Malappuram News


കുണിയയില് റോഡ് മുറിച്ചു കടക്കുകയായിരുന്ന യുവാവ് ബൈക്കിടിച്ച് മരിച്ചു - MALABAR FLASH\nHome Accident Kasaragod Kuniya News Obituary കാസര്‍കോട് കേരളം കേരള വാര്‍ത്ത കുണിയയില് റോഡ് മുറിച്ചു കടക്കുകയായിരുന്ന യുവാവ് ബൈക്കിടിച്ച് മരിച്ചു\nകുണിയയില് റോഡ് മുറിച്ചു കടക്കുകയായിരുന്ന യുവാവ് ബൈക്കിടിച്ച് മരിച്ചു\nപെരിയ: കുണിയയില് റോഡ് മുറിച്ചു കടക്കുകയായിരുന്ന യുവാവ് ബൈക്കിടിച്ച് മരിച്ചു. കുണിയ അടുക്കയിലെ കായിഞ്ഞി എന്ന അബ്ദുല് ഖാദര്(40) ആണ് മരിച്ചത്. വെളളിയാഴ്ച വൈകുന്നേരം ഏഴ് മണിയോടെയാണ് അപകടം.[www.malabarflash.com]\nജോലി കഴിഞ്ഞ് വീട്ടിലേക്ക് പേവാനായി റോഡ് മുറിച്ചു കടക്കുന്നതിനിടയില് അമിത വേഗതയില് വന്ന ബൈക്ക് ഇടിക്കുകയായിരുന്നു. ഗുരുതരമായി പരിക്കേററ ഖാദറിനെ ഉടന് മംഗ്‌ളൂരിവിലെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nകണ്ണംകുളം അബ്ദുല്ല ഖദീജ ദമ്പതികളുടെ മകനാണ്.\nസഹോദരങ്ങള്: ശറഫുദ്ദീന്, ഇര്‍ശാദ് ഹുദവി, സുഹ്‌റാബി, സുമയ്യ, സഹ്‌ല


ഉടഞ്ഞ് ഉയിരാകാന് - Sathyadeepam\n|^| Home -> Editorial -> ഉടഞ്ഞ് ഉയിരാകാന്\nഅതിരുകളെ സ്നേഹത്താല് അടയാളപ്പെടുത്തണമെന്ന ആഹ്വാനത്തോടെയാണു ക്രിസ്തുദൗത്യം അവസാനിപ്പിച്ചത്. ശിഷ്യര് തുടങ്ങുന്നതും അവിടെനിന്നാണ്. ആ ശ്ലൈഹികതുടര്‍ച്ച നല്കുന്ന അഭിഷേകത്തിന്‍റെ അനന്തരാവകാശികളാണു മെത്രാന്മാരും വൈദികരും. സുവിശേഷവത്കരണത്തിന്‍റെ ഈ ആഗോളദൗത്യം അതിന്‍റെ അനുഷ്ഠാനതലത്തിലും സഭാത്മകസമ്പ്രദായത്തിലും സഭ നിരന്തരം നിര്‍വഹിച്ചുപോന്നതു അതിശക്തമായ വൈദിക-സന്ന്യാസ സമൂഹങ്ങളിലൂടെയാണ്.\nഎന്നാല് പുറത്തുവരുന്ന പുതിയ കണക്കുകള് സഭയുടെ സമര്‍പ്പിതസമ്പത്തിലെ ശോഷണങ്ങളുടെ കഥ പറയുന്നവയാണ്. കഴിഞ്ഞ ദശകത്തില് കത്തോലിക്കരുടെ എണ്ണം മാറ്റമില്ലാതെ തുടര്‍ന്നപ്പോള് വൈദികരുടെ എണ്ണത്തില് കുറവുണ്ടായി. അതേസമയം ബിഷപ്പുമാരുടെയും സ്ഥിരം ഡീക്കന്മാരുടെയും എണ്ണത്തില് വര്‍ദ്ധനവുണ്ടാവുകയും ചെയ്തു. കത്തോലിക്കരുടെ എണ്ണം എല്ലാ ഭൂഖണ്ഡത്തിലും വര്‍ദ്ധിച്ചതായാണു കണക്കുകള്.\nഎന്നാല് ലോകമെമ്പാടും വൈദികരുടെ എണ്ണം 2016-ലെ 414969-ല് നിന്ന് 414582 ആയി കുറഞ്ഞു. സന്ന്യാസികളുടെ എണ്ണത്തിലും ഗണ്യമായ കുറവുണ്ടായി. 2013 മുതല് തുടര്‍ച്ചയായി 1.6 ശതമാനത്തിന്‍റെ കുറവുണ്ടാകുന്നുണ്ട്. 2001-ല് 79200 സന്ന്യാസികളുണ്ടായിരുന്നപ്പോള് 2017-ല് 648910 ആയി കുറഞ്ഞതു ഗൗരവമായി കാണണം. വൈദിക-സന്ന്യാസാര്‍ത്ഥികളുടെ എണ്ണത്തിലും കുറവുണ്ടാകുന്നുണ്ട്. 2016-ല് 116160 അര്‍ത്ഥികളുണ്ടായിരുന്നത്. 2017-ലേക്കെത്തിയപ്പോള് 115328 ആയി കുറഞ്ഞു. 2019-ലെ പൊന്തിഫിക്കല് ഇയര്‍ബുക്കും The Annuarium Statiscum Ecclesiae 2017 ഉം സംയുക്തമായി സമാഹരിച്ചു പ്രസിദ്ധീകരിച്ച കണക്കുകളാണിവ. എന്നാല് നാം കൂടുതല് ഭയപ്പെടേണ്ടതു ഗുണനിലവാരത്തകര്‍ച്ചയെയാകണം.\n2017 ഒക്ടോബര് 7-ന് വത്തിക്കാനിലെ വൈദികര്‍ക്കുവേണ്ടിയുള്ള കാര്യാലയം സംഘടിപ്പിച്ച വൈദികപരിശീലന പഠന ശിബിരത്തില് പങ്കെടുത്തുകൊണ്ടു ഫ്രാന്‍സിസ് പാപ്പ നടത്തിയ നിരീക്ഷണങ്ങള് വൈദികരെക്കുറിച്ചും അവരുടെ പരിശീലനത്തില് സ്വീകരിക്കേണ്ട സമീപനങ്ങളെക്കുറിച്ചും വ്യക്തവും വ്യത്യസ്തവുമായ നിലപാടുകളാല് ശ്രദ്ധേയമായി.\n“ഒരു ശില്പിയുടെ കയ്യിലെ കളിമണ്ണുപോലെ വൈദികാര്‍ത്ഥികള് തങ്ങളെത്തന്നെ ദൈവകരങ്ങളിലേക്കു സമര്‍പ്പിക്കേണ്ടതുണ്ട്. വിധേയത്വത്തിന്‍റെ ഈ വിട്ടുകൊടുക്കലിലാണു ക്രിസ്തുവിന്‍റെ ഹൃദയത്തിനിണങ്ങിയ മട്ടില് വൈദികരുടെ രൂപമാറ്റം സംഭവിക്കുന്നത്.”\nപരിശീലനം പരിപൂര്‍ണമായും ദൈവികപ്രവൃത്തിയാകയാല്, പരിശീലകരും ഈ ‘പാത്രനിര്‍മിതി’യില് “നിത്യശില്പിയുടെ പണിശാലയില്” തങ്ങളെത്തന്നെ സഹായികളാക്കേണ്ടതുണ്ടെന്നു പാപ്പ ഓര്‍മിപ്പിക്കുന്നു. “വെറും കളിമണ്ണു മാത്രമാകാതെ ദൈവകൃപയുടെ ഉത്തരവാദിത്വമുള്ള സഹകാരികളാകാനുള്ള കടമ വൈദികര്‍ക്കും വൈദികാര്‍ത്ഥികള്‍ക്കുമുണ്ടെ”ന്നു പാപ്പ കൂട്ടിച്ചേര്‍ക്കുന്നു.\nവൈദികപരിശീലനത്തില് ദൈവജനത്തിന്‍റെ പങ്കും പങ്കാളിത്തവും ശ്രദ്ധേയമാണ്. “മണ്‍പാത്ര നിധിയുടെ നിര്‍മാണശാലയിലെ പ്രധാന മൂശ ദൈവജനം തന്നെയാണ്. അവരുടെ പ്രതീക്ഷകളും, മുറിവനുഭവങ്ങളുമാണ് ആത്മീയ-അജപാലക-ബൗദ്ധിക പരിശീലനങ്ങളെ സാദ്ധ്യമാക്കുന്ന യഥാര്‍ത്ഥ പരിശീലനക്കളരി.”\nഓരോ വൈദികനും ക്രിസ്തുവില് അനുദിനം പരിവര്‍ത്തിതമാകാതെ പോകുന്നതിന്‍റെ അപകടവും പാപ്പ ചൂണ്ടിക്കാണിക്കുന്നു. “ദൈവവചനത്തോട് ആത്മാര്‍ത്ഥതയും ദൈവജനത്തോടു പ്രതിബദ്ധതയുമില്ലാതെ, ശുശ്രൂഷയില് കയ്പും മടുപ്പും നിറഞ്ഞവസാനിക്കുന്ന അപചയമാണത്.”\nആടിന്‍റെ ചൂരുള്ള നല്ലിടയമാതൃകയിലേക്കുള്ള അകലത്തെ അളന്നു പറയുന്നുണ്ട് പാപ്പ ഇവിടെ. അധികാരത്തോടു നിര്‍മമതയും സമ്പത്തിനോടു നിര്‍വികാരതയും ശരീരത്തോടു നൈര്‍മല്യവും പുലര്‍ത്തുന്നതാണ് ഒരു വൈദികനിലെ ദൈവികത്വം. കടന്നുപോകുന്ന ഒരു ജീവിതത്തെ നിരന്തരം അടയാളപ്പെടുത്തേണ്ടയാള്, തന്നെ കടന്നുപോകുന്നവരെ ആദരിക്കാത്തത് കഷ്ടമല്ലേ? പൊറുതിയുടെ പുണ്യം പൂവായി വിരിയേണ്ട വാക്കുകളില് വെറുപ്പിന്‍റെ മുള്ളും മുനയും ഒളിച്ചുകളിക്കുന്നതു സങ്കടകരമല്ലേ? കാര്യസ്ഥതയുടെ കണക്കുകളില് ഉടമസ്ഥതയുടെ ധാര്‍ഷ്ട്യം വഴിതെറ്റിയവന്‍റെ അതാര്യതാസൂചനയല്ലേ? കെട്ടിടനിര്‍മാണത്തേക്കാള്, കൂട്ടായ്മാനിര്‍മിതിയാണു പ്രധാനമെന്ന ജ്ഞാനത്താല് സ്നാനപ്പെടാത്തതു ‘പേരു’ദോഷമല്ലേ?\nഔപചാരികതയില്ലാതെ ആരിലേക്കുമിറങ്ങുന്ന തിരുഹൃദയവിശാലതയുടെ അര്‍ത്ഥപൂര്‍ണമായ ആവിഷ്കാരമാകണം ക്രിസ്തീയ പൗരോഹിത്യം. കാരണം ക്രിസ്തുവിനെ വേണ്ടിടത്തൊക്കെ അവന്‍റെ പുരോഹിതനെയും വേണം.\nഈസ്റ്റര് തുറക്കുന്ന വാതില്


മറിയത്തിന്റെ തിരുനാമം എപ്പോഴും നാം എന്തിനാണ് വിളിച്ചപേക്ഷിക്കേണ്ടത്? : Marian Pathram\nമറിയമെന്ന തിരുനാമ നമ്മുടെ ഹൃദയത്തിന്റെ അധരത്തില് നിക്ഷേപിക്കുക. അതു നമുക്കെപ്പോഴും ആശ്വാസമരുളും. മറിയത്തിന്റെ നേരെയുളള സ്‌നേഹം ദുര്‍വികാരാഗ്നിയെ കെടുത്തിക്കളയുകയും സല്‍ഗുണ സമ്പത്തിന്റെ ആനന്ദവും പ്രശാന്തതയും നമുക്ക് പ്രദാനം ചെയ്യുകയും ചെയ്യുന്നു.\nമറിയത്തിന്റെ സ്‌നേഹം ലോകത്തെ വെറുക്കാനും ദൈവത്തിന് വിനീതശുശ്രൂഷ ചെയ്യാനും നമ്മെ പഠിപ്പിക്കുന്നു. മറിയത്തിന്റെ സ്‌നേഹം ദുര്‍മാര്‍ഗ്ഗത്തില് നിന്നു നമ്മെ കാത്തുരക്ഷിച്ചു സുകൃത്യാഭ്യാസത്തിന് പ്രചോദനവും നേതൃത്വവും നല്കുന്നു.( മരിയാനുകരണത്തില് നിന്ന്)


ബ്രിട്ടണെ കീഴടക്കിയ ഇന്ത്യക്കാരി - FUTURE KERALA - Daily on Business Economy and Society\nമൗഗ്ലി സ്ട്രീറ്റ് ഫുഡ് എന്ന റെസ്റ്റോറന്റ് ശൃംഖലയിലൂടെ ബ്രിട്ടണില് ഇന്ത്യന് തെരുവുഭക്ഷണ സംസ്‌കാരത്തിന്റെ ബ്രാന്‍ഡ് അംബാസഡറായി മാറിയ നിഷ കട്ടോനയുടെ വിജയഗാഥ\nനിഷ കട്ടോന എന്ന ഇന്ത്യന് വംശജ ഇന്ന് ലണ്ടനിലെ ഭക്ഷണപ്രേമികള്‍ക്കിടയില് ഏറെ താരമൂല്യമുള്ള സംരംഭകയാണ്. ബ്രിട്ടണിലെ മാഞ്ചസ്റ്ററിലും ലിവര്‍പൂളിലും ബെര്‍മിംഗ്ഹാമിലെ ഗ്രാന്‍ഡ് സെന്‍ട്രലിലും പ്രവര്‍ത്തിക്കുന്ന മൗഗ്ലി സ്ട്രീറ്റ് ഫുഡ് എന്ന പേരിലുള്ള റെസ്‌റ്റൊറന്റ് ശൃംഖലയ്ക്കു രണ്ട് കൊല്ലം കൊണ്ടു തന്നെ മികച്ച ജനപ്രീതി നേടാന് കഴിഞ്ഞിരിക്കുന്നു. ഇന്ത്യയിലെ തട്ടുകടകളിലും ധാബകളിലുമൊക്കെ കിട്ടുന്ന മസാലക്കൂട്ടും എരിവുമുള്ള കറികളാണ് അവര് സ്വന്തം റെസ്റ്റൊറന്റ് ശൃംഖലയിലൂടെ വിളമ്പുന്നത്. ബ്രിട്ടണില് ഇന്ത്യന് മസാലയ്ക്കും കറിക്കൂട്ടുകള്‍ക്കും നിരവധി ആരാധകരുണ്ട്. വിപുലമായ ഇന്ത്യന് സമൂഹത്തിന്റെ സാന്നിധ്യവും ഇന്ത്യയോടുള്ള ഇംഗ്ലീഷുകാരുടെ ഗൃഹാതുരത്വവും ഇതിന് ആക്കം കൂട്ടുന്ന ഘടകങ്ങളാണ്. ഇവരെ ലക്ഷ്യമിട്ട് നിരവധി ഭോജനശാലകള് ലണ്ടനില്‍ത്തന്നെയുണ്ട്. കറിക്കടകള് എന്നറിയപ്പെടുന്ന ഇവിടങ്ങളില് പക്ഷേ ഒരിക്കലും യഥാര്‍ത്ഥ ഇന്ത്യന് രുചി കിട്ടാറില്ല. എന്നാല് തികച്ചും സ്വാഭാവിക രുചിയുള്ള ഇന്ത്യന് വിഭവങ്ങള് മൗഗ്ലിയില് നിന്നു കണ്ണും പൂട്ടി കഴിക്കാമെന്നാണ് ലണ്ടന്‍കാരുടെ സാക്ഷ്യം.\nഈ മുന് അഭിഭാഷക 45-ാം വയസിലാണ് ഇന്ത്യന് വഴിയോര ഭക്ഷണ ശാലകളുടെ ശൃംഖലയ്ക്കു തുടക്കമിട്ടത്. നീണ്ട 20 വര്‍ഷം വേണ്ടി വന്നു അഭിഭാഷകവൃത്തി ഉപേക്ഷിച്ചു സംരംഭകത്വത്തിലേക്ക് ചുവടുവെക്കാന്. തനിക്കു രണ്ടു പെണ്‍കുട്ടികളാണുള്ളത്, അവരെ വളര്‍ത്തി വലുതാക്കാനും അഭിഭാഷകവൃത്തിയിലെ ശോഭനമായ കരിയര് മുരടിക്കാതിരിക്കാനുമാണ് നേരത്തേ സംരംഭകത്വത്തിലേക്കു തിരിയാതിരുന്നതെന്ന് നിഷ വ്യക്തമാക്കുന്നു. കരിയറില് നിന്നു വിരമിച്ച ശേഷം സ്വന്തം ബിസിനസിലേക്കിറങ്ങാമെന്ന പദ്ധതിയായിരുന്നു ഉണ്ടായിരുന്നതെന്നും അവര് കൂട്ടിച്ചേര്‍ക്കുന്നു. തന്റെ തീരുമാനം ഒട്ടും വൈകിയിട്ടില്ലെന്നും ആവേശകരമായ അനുഭവമാണെന്നുമാണ് അവരുടെ നിലപാട്. ആസൂത്രണത്തോടെ തന്നെയാണ് നിഷ സംരംഭത്തിലേക്കിറങ്ങിയത്. പാചകപുസ്തകങ്ങള് പ്രസിദ്ധീകരിക്കുകയായിരുന്നു ആദ്യപടി. ഇന്ത്യന് രുചികളിഷ്ടപ്പെടുന്നവര്‍ക്കിടയില് ചൂടപ്പം പോലെയാണു പുസ്തകം വിറ്റഴിഞ്ഞത്. പുസ്തകത്തിന്റെ പ്രചാരം ഇവരുടെ ആത്മവിശ്വാസം വര്‍ധിപ്പിച്ചു. ഇതിനു പിന്നാലെ തുടങ്ങിയ യൂട്യൂബ് ചാനല് അവരെ ശ്രദ്ധേയയാക്കി. ഇന്ന് യൂട്യൂബില് നിഷയക്ക് 23,000 ഫോളോവേവഴ്‌സാണുള്ളത്. യൂട്യൂബിലെ അവരുടെ പാചകപരീക്ഷണങ്ങള്‍ക്കും ട്വിറ്ററിലെ പാചകക്കുറിപ്പുകള്‍ക്കുമായി വലിയ ആരാധക സഞ്ചയം കാത്തിരിക്കുന്നു.\nഇന്ത്യന് മസാലക്കൂട്ടിന്റെ രുചിഭേദം പകരുന്ന നിരവധി പുതുമയുള്ള ഡിഷുകളാണ് മൗഗ്ലി സ്ട്രീറ്റ് ഫുഡ് വിഭവങ്ങളുടെ പ്രത്യേകത. ഗണ്‍പൗഡര് ചിക്കന് പോപ്പേഴ്‌സ് എന്ന വിഭവം ഉദാഹരണം. പേരു സൂചിപ്പിക്കുന്നതു പോലെ വെടിവരുന്നിന്റെ വീര്യമുള്ള കോഴി വിഭവമാണിത്. ഇഞ്ചി, വെളുത്തുള്ളി, ഗരംമസാല എന്നിവയില് മൊരിയിച്ചെടുത്ത കോഴി സസ്യാഹാര ചാറിനൊപ്പം വിളമ്പുന്നതാണിത്\nഇതിന്റെ തുടര്‍ച്ചയെന്നോണം അവര് ടെലിവിഷന് പരിപാടിയിലൂടെ ജനപ്രീതിയാര്‍ജിച്ച പാചകവിദഗ്ധയായി മാറി. ഐടിവിയുടെ ദ സീക്രട്ട് ഷെഫ് എന്ന പരിപാടിയിലൂടെയാണ് അവര് പ്രേക്ഷകരുടെ പ്രശസ്തയായത്. പാചകത്തില് ഒരു താല്‍പര്യവും കാണിക്കാത്തവരെപ്പോലും വെറും അഞ്ച് ആഴ്ച കൊണ്ട് സദ്യയൊരുക്കാന് പോന്ന പാചകവിദഗ്ധരാക്കി മാറ്റുന്ന പരിപാടിയാണിത്. വളരെ രസകരവും നാടകീയവുമായ പരിപാടിയാണ് ദ സീക്രട്ട് ഷെഫ്. ഒരു ചായ പോലും തിളപ്പിക്കാനറിയാത്ത വ്യക്തിയെന്ന് ബന്ധുക്കളുടെയും സുഹൃത്തുക്കളുടെയുമിടയില് അറിയപ്പെടുന്ന വ്യക്തിക്ക് അഞ്ച് ആഴ്ച പരിശീലനം നല്‍കുന്നു. അതിനു ശേഷം അവരെ വ്യക്തമായി അറിയുന്ന ഈ പരിചിതവലയത്തെ റെസ്റ്റൊറന്റില് ഭക്ഷണത്തിനു സംഘാടകര് ക്ഷണിക്കുന്നു. രുചികരവും വിഭവസമൃദ്ധവുമായി സദ്യക്കു ശേഷം സംതൃപ്തരായവരെ ഞെട്ടിച്ചു കൊണ്ട് സദ്യയൊരുക്കിയ പാചകവിദഗ്ധ അല്ലെങ്കില് വിദഗ്ധന് അവരുടെ മുന്നിലെത്തുന്നു. അത്യന്തം സസ്‌പെന്‍സ് നിറഞ്ഞ ഈ രംഗത്ത് ഒരിക്കലും വിചാരിക്കാത്ത, ഒന്നും ഉണ്ടാക്കാനറിയാത്ത, ആളെത്തുമ്പോഴുണ്ടാകുന്ന വിവിധ പ്രതികരണങ്ങളാണ് പരിപാടിയുടെ യുഎസ്പി. ലൊറെയ്ന് കെല്ലിയുടെ പ്രതിദിന ടെലിവഷന് പരിപാടിയിലെ ഏറ്റവും റേറ്റിംഗ് ഉള്ള ഷോകളിലൊന്നാണിത്.\nജൂലി ഗ്രീന് എന്ന 51 കാരിയെ പരിപാടിയുടെ ഭാഗമായി പാചകം പഠിപ്പിച്ച രസകരമായ സംഭവം നിഷ ഓര്‍ക്കുന്നു. പ്രാദേശിക കൗണ്‍സില് ജോലിക്കാരിയായ ജൂലി പാചകകലയില് തികഞ്ഞ പരാജയമായിരുന്നു. റോച്‌ഡേലില് ഭര്‍ത്താവിനും മകള്‍ക്കുമൊപ്പമാണു കഴിയുന്നത്. ജൂലിയുടെ ‘പാചകപ്പെരുമ’ നല്ലതു അറിയാവുന്നതിനാല് വായ്ക്കു രുചിയുള്ളതു കഴിക്കാന് വേണ്ടി ഭര്‍ത്താവ് ഗാരിക്കാണ് വീട്ടില് നളന്റെ റോള്. അതിനു വേണ്ടി ഇന്ത്യന് പാചകത്തിന്റെ ഒരു കോഴ്‌സ് പോലും ഇദ്ദേഹം പഠിക്കുകയുണ്ടായി. പരിശീലിപ്പിക്കുമ്പോള് പലപ്പോഴും ജൂലിയെക്കൊണ്ട് ഇതിനു കഴിയുമോ എന്നു ശങ്കിച്ചിരുന്നതായി നിഷ വ്യക്തമാക്കുന്നു. എന്നാല് പരിശീലനം വിജയിച്ചെന്നു മാത്രമല്ല, ജൂലിയുടെ ജീവിതം തന്നെ ഇത് മാറ്റി മറിച്ചു. റോച്‌ഡേല് ഭക്ഷ്യോല്‍സവത്തിലെ നിറസാന്നിധ്യമാണ് ഇന്ന് ജൂലി. ഇന്ന് ജൂലിയും ഗാരിയും ഒരുമിച്ച് ചപ്പാത്തി ഉണ്ടാക്കുന്നു. ഇതവരുടെ ദാമ്പത്യത്തില് ഗുണപരമായ മാറ്റം സൃഷ്ടിച്ചു.\nഇതൊരു ചെറിയ കാര്യമല്ലെന്ന് നിഷ പറയുന്നു. ഭര്‍ത്താവിനൊപ്പം നിന്ന് പാചകത്തില് മുഴുകാനുള്ള ജൂലിയുടെ താല്‍പര്യം അവളുടെ ജീവിതം തന്നെ മാറ്റി. ജൂലി ഇതിനു വേണ്ടി മുന്‍കൈയെടുത്തു നടത്തിയ ശ്രമങ്ങളെ ശ്ലാഘിക്കാതെ വയ്യ. അത് അഭിമാനനിമിഷങ്ങളായിരുന്നുവെന്നും ഇതുവരെ മറ്റൊരു കാര്യത്തിലും ഇത്തരമൊരു ചേതോവികാരം തോന്നിയിട്ടില്ലെന്നും ജൂലി പറഞ്ഞെന്നു നിഷ അറിയിക്കുന്നു. ഈ അറിവ് നിഷയ്ക്കും അഭിമാനം പകരുന്നതാണ്. മൂന്നു വര്‍ഷം മുമ്പ് ഒരു കുടുംബകോടതി വക്കീല് മാത്രമായിരുന്നു അവര്. പാചകത്തിന് വീട്ടുജോലി എന്നതിനപ്പുറം വലിയ പ്രാധാന്യം കൊടുക്കാത്ത ഒരു വ്യക്തി. എന്നാല് ഇന്ന് തന്റെ ജീവിതം ഒരുപാടു മാറിയിരിക്കുന്നുവെന്ന് അവര് പറയുന്നു. ഇന്ത്യയിലുള്ള തന്റെ വീട്ടുകാര് മാനംമര്യാദയുള്ള വക്കീല്‍പ്പണി ഉപേക്ഷിച്ച് പാചകവുമായി ഊരുതെണ്ടാന് നിനക്കെന്താ ഭ്രാന്താണോയെന്നു ചോദിച്ചിട്ടുണ്ട്. എന്നാല് താന് അത്രകണ്ട് ഇതിനെ ഇഷ്ടപ്പെടുന്നുവെന്നും അവര് നിലപാടു വ്യക്തമാക്കുന്നു.\nവീട്ടില് കിട്ടുന്നതു പോലുള്ള വൃത്തിയുള്ള മായമില്ലാത്ത ഭക്ഷണമാണ് റെസ്‌റ്റൊറന്റില് വിളമ്പുന്നതെന്നു നിഷ ഉറപ്പു തരുന്നു. ഇന്ത്യന് മസാലക്കൂട്ടിന്റെ രുചിഭേദം പകരുന്ന നിരവധി പുതുമയുള്ള ഡിഷുകളാണ് മൗഗ്ലി സ്ട്രീറ്റ് ഫുഡ് വിഭവങ്ങളുടെ പ്രത്യേകത. ഗണ്‍പൗഡര് ചിക്കന് പോപ്പേഴ്‌സ് എന്ന വിഭവം ഉദാഹരണം. പേരു സൂചിപ്പിക്കുന്നതു പോലെ വെടിവരുന്നിന്റെ വീര്യമുള്ള കോഴി വിഭവമാണിത്. ഇഞ്ചി, വെളുത്തുള്ളി, ഗരംമസാല എന്നിവയില് മൊരിയിച്ചെടുത്ത കോഴി സസ്യാഹാര ചാറിനൊപ്പം വിളമ്പുന്നതാണിത്. ഗോവന് മീന്‍കറി, ചിക്കന് ടിക്കമസാലയെ ഓര്‍മിപ്പിക്കുന്ന മദര് ബട്ടര് ചിക്കന് എന്നിവയും വഴിയോര ഭക്ഷണത്തിന്റെ യഥാതഥ രുചി പകരുന്ന വിഭവങ്ങള് തന്നെ.\n1960-കളില് ലണ്ടനിലേക്കു കുടിയേറിയ ഡോക്റ്റര് ദമ്പതിമാരുടെ മകളാണ് നിഷ. തങ്ങളുടെ പാത പിന്തുടര്‍ന്ന് ഡോക്റ്ററാകണമെന്ന മാതാപിതാക്കളുടെ ആഗ്രഹം അവള് പക്ഷേ തട്ടിക്കളഞ്ഞു. പകരം പാചകക്കുറിപ്പുകള് തയാറാക്കുന്നതിലായിരുന്നു അവള്‍ക്കു താല്‍പര്യം. എന്നാല് ഒരിക്കല് ഒരു വക്കീലോഫീസില് പോയതോടെ അഭിഭാഷകയാകണമെന്ന താല്‍പര്യം ഉദിക്കുകയായിരുന്നു. നിയമബിരുദമെടുത്ത നിഷ, ഹംഗറി സ്വദേശിയായ ഗിറ്റാര്‍വാദകന് സോല്‍റ്റന് കറ്റോണയെ വിവാഹം ചെയ്ത് ലിവര്‍പൂളില് ജീവിതമാരംഭിച്ചു. ഇവര്‍ക്ക് രണ്ടു മക്കള്, 15കാരി ഇന്ത്യയും 13 കാരി ടിയയും. വക്കീല് പ്രാക്റ്റീസ് ആരംഭിച്ചെങ്കിലും പാചകത്തോടുള്ള താല്‍പര്യം വിടാതെ കൂടെയുണ്ടായിരുന്നു. അത്താഴവിരുന്നുകളൊരുക്കുമ്പോള് അമ്മയെ വിളിച്ച് കറിക്കൂട്ടുകള് ആവശ്യപ്പെടുമായിരുന്നു. എനിക്ക് സ്വന്തം മക്കള്‍ക്കു നല്‍കാനുള്ളതും കൈപ്പുണ്യമല്ലാതെ മറ്റൊന്നുമല്ലെന്നും നിഷ വിശദീകരിക്കുന്നു.\nഒരു ദിവസം ഇങ്ങനെ പാചകക്കുറിപ്പു പകര്‍ത്തിയെടുക്കുമ്പോഴാണ് ഇന്ത്യന് പാചകത്തിന്റെ മര്‍മ്മം എന്തെന്ന് നിഷ മനസിലാക്കിയത്. ചില ഘടകങ്ങളെ ആശ്രയിച്ചാണ് ഇന്ത്യന് പാചകം നിലനില്‍ക്കുന്നതു തന്നെ. പ്രധാനമായും മൂന്നു ഘടകങ്ങളാണ് ഓരോ കറിയുടെയും രസതന്ത്രം. മഞ്ഞള്, മുളക് എന്നീ സ്ഥിരം ചേരുവകളും ഏതെങ്കിലും സുഗന്ധദ്രവ്യവും. മഞ്ഞളും മുളകും എല്ലാ കറികളിലും ഒഴിവാക്കാനാകാത്ത ഘടകങ്ങളാകുമ്പോള് സുഗന്ധദ്രവ്യം ചേര്‍ക്കുന്നത് ഏതു വിഭവമാണ് പാചകം ചെയ്യുന്നതെന്നതിനെ ആശ്രയിച്ചിരിക്കുന്നു. കാബേജോ കോളി ഫഌവറോ ആണെങ്കില് കടുകിട്ടു താളിക്കുന്നു, അതേസമയം പയര്‍വര്‍ഗങ്ങളാണെങ്കില് ജീരകം വഴറ്റുന്നു. ഈ രസക്കൂട്ട് മനസിലാക്കിയ നിഷ സുഹൃത്തുക്കള്‍ക്ക് ഇവ വിശദമായി പഠിപ്പിച്ചു കൊടുക്കുകയും ഒരു പുസ്തകത്തിലൂടെ ഇത് വിശദീകരിക്കുകയും ചെയ്തു. കണ്ടുപിടിത്തത്തിന് സുഹൃത്തുക്കള്‍ക്കിടയില് നിന്ന് വലിയ പ്രശംസ ലഭിച്ചു.\nപുസ്തകമെഴുതി കഴിഞ്ഞപ്പോഴാണ് അതു ജനങ്ങളിലേക്ക് എങ്ങനെ എത്തിക്കുമെന്നതിനെക്കുറിച്ച് ചിന്തിച്ചത്. പ്രമുഖ പാചകപ്രസിദ്ധീകരണമായ ജാമി ഒലിവര് കുക്ക് ബുക്കിനെക്കുറിച്ചുള്ള എല്ലാ കാര്യങ്ങളും ഗൂഗിളില് നിന്നു വിശദമായി പഠിച്ചു. അവരുടെ ഏജന്റിനെ കണ്ടുപിടിച്ച് ഒരു നിര്‍ദേശം വെച്ചു. താന് ഇന്ത്യന് പാചകവിധിയുടെ മൂന്നു ഘടകങ്ങള് തമ്മിലുള്ള സൂത്രവാക്യം കണ്ടു പിടിച്ചെന്ന് അറിയിച്ചു. 10 മിനുറ്റിനകം അവര് ഫോണില് വിളിച്ചു കാര്യങ്ങള് തിരക്കി. മൂന്നു ദിവസത്തിനുള്ളില് പുസ്തകത്തിനുള്ള കരാറിലേര്‍പ്പെട്ടു. 2015ല് പ്രസിദ്ധീകരിച്ച പിംപ് മൈ റൈസ്, ഈ വര്‍ഷമിറങ്ങിയ ദ സ്‌പൈസ് ട്രീ എന്നിവ ഭക്ഷണപ്രേമികളുടെ മനം നിറച്ചു. ജനുവരിയില് ഇറങ്ങാനിരിക്കുന്ന മൗഗ്ലി കുക്ക് ബുക്കിനു വേണ്ടി ആരാധകര് കാത്തിരിക്കുകയാണ്. ഇതോടൊപ്പം റെസ്റ്റോറന്റ് സ്ഥാപിക്കാനുള്ള ആലോചനയും പുരോഗമിച്ചു. ലിവര്‍പൂളില് 2014-ല് ആദ്യ റെസ്റ്റൊറന്റ് ആരംഭിച്ചപ്പോള് പേരിടാന് അവര്‍ക്ക് രണ്ടാമതാലോചിക്കേണ്ടി വന്നില്ല. സ്വന്തം മക്കളെ വിളിക്കാറുള്ള ചെല്ലപ്പേര്, മൗഗ്ലി എന്നു തന്നെ ഭക്ഷണശാലയ്ക്ക് അവര് പേരിട്ടു.\nസ്വന്തം സംരംഭം ആരംഭിച്ചിട്ടും അിഭാഷകവൃത്തി പൂര്‍ണമായി കൈവിടാന് നിഷ ഒരുക്കമായിരുന്നില്ല. ആദ്യ റെസ്റ്റൊറന്റ് തുറന്ന് മൂന്നു മാസം കഴിഞ്ഞപ്പോഴാണ് അവര് പ്രാക്റ്റീസ് അവസാനിപ്പിക്കാന് തീരുമാനിച്ചത്. എന്നാല് സംരംഭം വന് വിജയമാകുക തന്നെ ചെയ്തു. റെസ്റ്റൊറന്റിനു മുമ്പില് ഉച്ചഭക്ഷണത്തിനും സായാഹ്നവേളകളിലും നീണ്ട നിര തന്നെ രൂപപ്പെട്ടു. ഇന്നും തന്റെ സംരംഭത്തെ ഒരു പ്രതിഫലം കിട്ടുന്ന വിനോദമായിട്ടേ നിഷ കാണുന്നുള്ളൂ. ഇന്നും താന് അഭിഭാഷകയാണെന്നാണ് സ്വയം പരിചയപ്പെടുത്താറുള്ളതെന്ന് അവര് സമ്മതിക്കുന്നു. പ്രൊഫഷണലുകളായി ഇന്ത്യക്കാര്‍ക്ക് ബിസിനസ് തുടങ്ങുന്നതിനോട് വലിയ നീരസമാണുള്ളതെന്ന് നിഷ നിരീക്ഷിക്കുന്നു. കരിയര് വിട്ട് ഹോട്ടല് മേഖലയിലേക്ക് ഇറങ്ങുന്നതും മറ്റും അവമതിപ്പുണ്ടാക്കുമെന്ന് അവര് ധരിച്ചുവെച്ചിരിക്കുന്നു. എന്നാല് നിഷയുടെ അമ്മയ്ക്ക് ബിസിനസിന്റെ സാധ്യതയെക്കുറിച്ച് നല്ല മതിപ്പാണുള്ളത്. ഒരിക്കല് അവര് നിഷയെ പരിചയപ്പെടുത്തിപ്പറഞ്ഞത് അഭിമാനത്തോടെ അവള് ഓര്‍ക്കുന്നു. എന്താണു ജോലിയെന്നു തിരക്കിയ അതിഥിയോട് അവളൊരു റെസ്‌റ്റൊറന്റ് നടത്തിപ്പുകാരിയാണെന്ന് അമ്മ പറഞ്ഞത് ഏറ്റവും ധന്യനിമിഷമായിരുന്നെന്ന് നിഷ പറയുന്നു. ലിവര് പൂളില് രണ്ടും മാഞ്ചസ്റ്ററിലും ബെര്‍മിംഗ്ഹാമിലും ഓരോന്നുമായി മൊത്തം നാലു റെസ്‌റ്റൊറന്റുകളാണ് മൗഗ്ലി സ്ട്രീറ്റ് ഫുഡിനുള്ളത്. ഇനിയും നാലു ശാഖകള് കൂടി തുടങ്ങാനുള്ള പദ്ധതിയിടുകയാണ് ഈ സംരംഭക.\nTags:\tIndian who conquered Britain


ഉറങ്ങി എണീറ്റ ഉടനെ ഇതുകഴിച്ചാൽ നിരവധി ഗുണങ്ങൾ... വയറു കുറയ്ക്കാം...\nഅമിതമായ കുടവയർ പ്രശ്നങ്ങൾ മൂലം ബുദ്ധിമുട്ടുന്ന നിരവധി പേരെ നമുക്കറിയാം. നിരവധി ബുദ്ധിമുട്ടുകൾ ആണ്. ഇത്തരക്കാർ അനുഭവിക്കുന്നത്. പലപ്പോഴും ശരീര സൗന്ദര്യത്തിന് വില്ലനായി മാറുന്ന ഒന്നാണ് അമിതമായ കുടവയർ. ഇത്തരം പ്രശ്നങ്ങൾ എങ്ങനെ മാറ്റിയെടുക്കാം എന്ന് പരിഹരിക്കാമെന്നും ചിന്തിക്കുന്നവരാണ് കൂടുതൽപേരും. ചിലരിൽ ജീവിതശൈലി ഭക്ഷണരീതി എന്നിവ മൂലം ഇത്തരം പ്രശ്നങ്ങൾ കാണാറുണ്ട്.\nമറ്റുചിലരിൽ പാരമ്പര്യമായി ഇത്തരം പ്രശ്നങ്ങൾ കണ്ടുവരുന്നുണ്ട്. ഇത് എങ്ങനെ മാറ്റിയെടുക്കാം പരിഹരിക്കാം തുടങ്ങിയ കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്. ഇന്നത്തെ കാലത്തെ ചെറിയ കുട്ടികളിൽ പോലും ഒബിസിറ്റി പ്രശ്നങ്ങൾ കണ്ടു വരുന്ന അവസ്ഥയാണ്. ഇന്ന് വളരെ പെട്ടെന്ന് നമ്മുടെ ശരീരത്തിൽ കാണുന്ന കൊഴുപ്പ് അതുപോലെതന്നെ ചാടിയ വയർ എന്നിവ കുറയ്ക്കാനുള്ള നല്ല ടിപ്പുകൾ ആണ് ഇവിടെ നിങ്ങളുമായി പങ്കുവയ്ക്കുന്നത്.\nഇത് വളരെ പെട്ടെന്ന് തന്നെ ശരീരത്തിനോട് ചേർന്ന് ശരീരത്തിന് ആവശ്യമില്ലാത്ത കൊഴുപ്പ് ശരീരത്തിൽനിന്ന് പുറന്തള്ളാൻ സഹായിക്കുന്നു. അതിനായി ആവശ്യമുള്ള ചെറു ചണ വിത്തുകൾ ആണ്. ഇത് എല്ലാം കടകളിലും ലഭ്യമായ ഒന്നാണ്. വളരെയേറെ ഗുണങ്ങളുള്ള ഒന്നാണ് ഇത്. ഇത് എങ്ങനെ തയ്യാറാക്കാം ഉപയോഗിക്കാം തുടങ്ങിയ കാര്യങ്ങൾ ആണ് താഴെ പറയുന്നത്.\nദിൽഷ ബിഗ്ബോസ് വീട്ടിൽ നിന്നും പുറത്തേക്ക്..


Wednesday4April 2018 1:23 am IST\nപള്ളിപ്പുറം: കോട്ടയം, ആലപ്പുഴ ജില്ലകളെ ബന്ധിപ്പിക്കുന്ന മാക്കേക്കടവ് നേരേകടവ് പാലത്തിന്റെ രണ്ടാംഘട്ട നിര്‍മ്മാണം ആരംഭിക്കുന്നു. വേമ്പനാട്ടു കായല് ദേശിയ ജലപാതയായതിനാല് പാലത്തിന്റെ മദ്ധ്യഭാഗത്ത് നാവിഗേഷന് ബീം ആണ് നിര്‍മ്മിക്കുക.\nവേലിയേറ്റ സമയത്ത് പോലും ജലനിരപ്പില് നിന്ന് പത്ത് മീറ്റര് ഉയരത്തില് വരുന്ന തരത്തിലാണ് നിര്‍മ്മാണം. ബീമിന് മൂന്ന് മീറ്റര് ഉയരവും ഒന്നര മീറ്റര് വീതിയും നാല്‍പ്പത്തിയഞ്ച് മീറ്റര് നീളവും ഉണ്ട്. രണ്ട് സ്പാനുകളിലായി എട്ട് ബീമുകള് നിര്‍മ്മിക്കും.\nരണ്ട് എന്‍ട്രസ്റ്റുകള് ബീം നിര്‍മ്മാണത്തിനായി തയ്യാറാക്കും. ആദ്യത്തെ ബീം നിര്‍മ്മാണം ഒരാഴ്ചക്കുള്ളില് ആരംഭിക്കും. ബാക്കിയുള്ള പത്തൊമ്പത് സ്പാനുകള്‍ക്കുള്ള എണ്‍പത്തിയാറ് ബീം കരയിലാണ് നിര്‍മ്മിക്കുന്നത്.\nപ്രീകാസ്റ്റിങ് ആന്റ് ലോഞ്ചിങ് രീതിയില് മാക്കേകടവില് പാലത്തിന്റെ അപ്രോച്ച് റോഡില് ആവശ്യമായ സ്ഥലം തയ്യാറാക്കി ഗര്‍ഡറുകള് സ്ഥാപിക്കും. അടുത്ത വര്‍ഷം നിര്‍മ്മാണം പൂര്‍ത്തിയാക്കാന് കഴിയുമെന്നാണ് പ്രതീക്ഷ.


ആഹാ അന്തസ്സ്... ഗ്രാൻഡ് ഹയാത്തിന്റെ ആഡംബര ‘നാട്ടിക’ | Grand Hyatt Luxury House Boat Nattika\nആഹാ അന്തസ്സ്... ഗ്രാൻഡ് ഹയാത്തിന്റെ ആഡംബര ‘നാട്ടിക’\nനവീൻ മോഹൻ May 25, 2020 02:53 PM IST\nനാലു മണിക്കൂറിന് 40,000 രൂപയാണ് ചെലവ്\nആവശ്യപ്പെടുന്ന ഭക്ഷണത്തിനനുസരിച്ചു പ്രത്യേകം തുകയാണ്\nഒരു വശത്തു തലയുയർത്തിയ നഗരക്കാഴ്ച, മറുകരയിൽ തലയാട്ടുന്ന തെങ്ങിൻതലപ്പുകളും തനി നാടൻ കാഴ്ചകളും, കണ്മുന്നിൽ വേമ്പനാട്ടു കായലിന്റെ വിശാലത. മുടിയിഴകളെ തഴുകിയുമ്മവയ്ക്കുന്ന നേർത്ത കാറ്റ്; ഇവിടുത്തെ കാറ്റാണു കാറ്റ് എന്നു പാടുംപോലെയാണത്– കടലും കായലും ചേർന്നു സമ്മാനിക്കുന്ന, കൊച്ചിക്കു മാത്രം സ്വന്തമായ കാറ്റ്. അതിനിടയിൽ ഒന്നു കണ്ണടച്ചാൽ കേൾക്കാം ചുറ്റിലും നിറയുന്ന പക്ഷിപ്പാട്ടുകൾ. കായലോളങ്ങളെപ്പോലും നോവിക്കാത്ത വിധം പതിയെപ്പോകുന്ന ‘നാട്ടിക’യെന്ന ആഡംബര ഹൗസ്ബോട്ടിന്റെ സൺ ഡെക്കിലാണു നമ്മളിപ്പോൾ. കാഴ്ചകൾകണ്ടു കായൽവെയിലിൽ കണ്ണു ക്ഷീണിച്ചാൽ തിരികെ ബോട്ടിനകത്തേക്കു കയറാം. എസിയുടെ സുഖശീതളിമയിൽ കണ്മുന്നിൽ സിനിമാഫ്രെയിമുകളിലെന്ന പോലെ കായൽക്കാഴ്ചകൾ. ഫൈവ് സ്റ്റാർ സൗകര്യങ്ങളോടെയാണ് ആ യാത്ര! കൊച്ചി ബോൾഗാട്ടി ഗ്രാൻഡ് ഹയാത്ത് ഹോട്ടലിന്റെ ഉടമസ്ഥതയിലുള്ള ‘നാട്ടിക’ ഹൗസ് ബോട്ടിന്റെ യാത്രാവിശേഷങ്ങൾക്കുപോലും ഒരു നേർത്ത താളമുണ്ടാകും, കായലോളങ്ങളുടെ താരാട്ടിന്റെ താളം\nആഡംബരം കരയിലും കായലിലും\nഏകദേശം മൂന്നു കോടിയോളം രൂപ ചെലവിട്ടാണ് കൊച്ചി മേഖലയിലെ ഒരേയൊരു ആഡംബര ഹൗസ്ബോട്ടായ ‘നാട്ടിക’ ഒരുക്കിയിരിക്കുന്നത്. നിർമാണത്തിനു പിന്നിലെ കരവിരുത് ചേർത്തലയിലെ പരമ്പരാഗത ഹൗസ് ബോട്ട് നിർമാതാക്കളുടേതാണ്. ബോട്ട് രണ്ടു നിലയാണ്. താഴെ ലിവിങ് ഏരിയയും രണ്ടു കിടപ്പുമുറികളും അടുക്കളയും. തടിപ്പടികൾ കയറി മുകളിലെത്തിയാൽ കാത്തിരിക്കുന്നത് വിശാലമായ ഊണുമുറിയും ലോഞ്ചും സൺ ഡെക്കും. സ്യൂട്ട് സൗകര്യങ്ങളുള്ള കിടപ്പുമുറികൾക്ക് മറ്റൊരു പ്രത്യേകതയുണ്ട്. ഗ്രാൻഡ് ഹയാത്തിലെ മുറികളുടെ ‘ഫോട്ടോസ്റ്റാറ്റ്’ പതിപ്പാണ് ഹൗസ് ബോട്ടിലും ഒരുക്കിയിരിക്കുന്നത്. ഹോട്ടലിൽ മുറിയിലെ സൗകര്യങ്ങൾ കരയിലും കായലിലും ഒരുപോലെയായിരിക്കുമെന്നു ചുരുക്കം. നാട്ടികയെ മറ്റു ഹൗസ്ബോട്ടുകളിൽനിന്നു വ്യത്യസ്തമാക്കുന്ന പ്രധാന ഘടകങ്ങളിലൊന്നാണ് ഈ ഒഴുകും ആഡംബരമുറികള്.\nപേരിൽ മാത്രമല്ല, ഹൗസ് ബോട്ടിന്റെ അഴകളവിലാകെയുണ്ട് ആഡംബരം. 110 അടിയാണ് ബോട്ടിന്റെ നീളം, 20 അടി വീതിയും. 301 ചതുരശ്ര അടിയാണ് കിടപ്പുമുറി വിസ്തീർണം. ആവശ്യമെങ്കിൽ എക്സ്ട്രാ ബെഡും റെഡി. 86 ചതുരശ്ര അടി വിസ്തീർണമുള്ള വാഷ് റൂമിൽ ബയോടോയ്‌ലറ്റുകളാണ്. ഇത്തരത്തിൽ ബോട്ടിലെ സൗകര്യങ്ങളിലേറെയും പരിസ്ഥിതി സൗഹാർദപരവും. 290 ചതുരശ്ര അടിയാണ് മുകളിലെ ലോഞ്ച് ഏരിയ വിസ്തീർണം.\nഫ്രെയിം ചെയ്ത കായൽ\nബോട്ടിനകത്തിരുന്നു പുറത്തേക്കു കണ്ണോടിച്ചാൽ ഫ്രെയിം ചെയ്ത ചിത്രങ്ങൾക്കു സമാനമായ കാഴ്ചകളാണു ചുറ്റിലും, ചെറുതായൊന്നു ചലിക്കുമെന്നു മാത്രം. ആ രീതിയിലാണ് ഡിസൈനിങ്. ആ ഫ്രെയിമുകളിൽ ചിലപ്പോൾ ദേശാടനക്കിളികൾ ചിറകടിച്ചു പറക്കും, ചീനവലകൾ താളത്തോടെ ഉയർന്നുപൊങ്ങും, ഭാഗ്യമുണ്ടെങ്കിൽ വേമ്പനാട്ടു കായലിൽ മാത്രം കാണപ്പെടുന്ന ഒരിനം ഡോൾഫിന്റെ തുള്ളിച്ചാട്ടവും കാണാം...\nവൈ–ഫൈ ഇന്റർനെറ്റ്, വിഡിയോ ഗെയിംസ്, ബോർഡ് ഗെയിമുകൾ, നെറ്റ്ഫ്ലിക്‌സ്–ആമസോൺ സൗകര്യങ്ങളോടെ സ്മാർട് ടിവി തുടങ്ങി ‘നാട്ടികയില്’ ആഡംബരത്തിന്റെ അധികച്ചേരുവകൾ ഇനിയുമേറെ. യാത്രക്കാർക്ക് എല്ലാ സൗകര്യങ്ങളുമൊരുക്കി ആറ് സ്റ്റാഫ് അംഗങ്ങൾ ബോട്ടിൽ മുഴുവൻ സമയവും കാണും. അതിനിടെ സ്രാങ്കിനൊപ്പം ബോട്ട് ഡ്രൈവിങ്ങിലും ഒരു കൈ നോക്കാം. ആവശ്യപ്പെട്ടാൽ ടൂർ ഗൈഡും ഫൊട്ടോഗ്രാഫറും ഒപ്പം വരും. മെഡിക്കൽ–സുരക്ഷാ സംവിധാനങ്ങളും കയ്യകലത്തിൽ തയാർ.\nഗ്രാൻഡ് ഹയാത്തിലെ അടുക്കള രുചിയാണു ‘നാട്ടിക’യിലും വിളമ്പുക. ഹയാത്തിന്റെ സിഗ്നേച്ചർ മെനു, ഷെഫ് സ്പെഷൽ മെനു തുടങ്ങിയവ പ്രകാരമുള്ള ഭക്ഷണം ബോട്ടിലും റെഡി. കേരള, തായ് വെറൈറ്റികൾ, മലബാർ സ്നാക്‌സ് തുടങ്ങിവയവും രുചിക്കാം. ഊണുമുറിയിൽ ചെറിയ പിറന്നാൾ പാർട്ടി നടത്താനും സൗകര്യമുണ്ട്. കരോക്കെ–സംഗീത പരിപാടികൾക്കും അവസരമുണ്ട്. യോഗങ്ങളും ഗെറ്റ് ടുഗെദറുകളും പിറന്നാളാഘോഷവുമെല്ലാം നടത്താവുന്ന വിധം സൗകര്യങ്ങളുള്ള പുതിയൊരു ഹൗസ് ബോട്ടും ബോൾഗാട്ടിയിൽ തയാറായിക്കഴിഞ്ഞു. ചേർത്തലയിൽനിന്നാണ് ഇതും നിർമിച്ചെത്തിച്ചത്. അധികംവൈകാതെ കായലോളങ്ങളിലെ കല്യാണാഘോഷങ്ങൾക്കു വരെ ഈ ഹൗസ്ബോട്ട് വേദിയാകും.\nപല പാലങ്ങൾ കടന്നാണ് ‘നാട്ടിക’യുടെ യാത്ര, സൺഡെക്കില് നിന്ന് മുകളിലേക്കു നോക്കിയാൽ പാലത്തിലൂടെയുള്ള വാഹനങ്ങളുടെ ഇരമ്പൽ പോലും പലപ്പോഴും കേൾക്കാനാകില്ല. അന്നേരവും കാറ്റിന്റെ ജുഗൽബന്ധിയാകും ചെവിയോരത്തു നിറയെ. ഒപ്പം കായല്‍പ്പരപ്പിൽ ചെറുതുള്ളിത്തുളുമ്പലായി മഴപ്പൊട്ടുകൾകൂടി വന്നുവീണാൽ... ദുൽഖർ സൽമാൻ സിനിമയിൽ പറയുംപോലെ ‘ആഹാ, അന്തസ്സ്’.\nകായൽക്കാറ്റ് കൊണ്ടറിയാം, പക്ഷേ കായലിനെ കണ്ടറിഞ്ഞാൽ മാത്രം മതിയോ? പോരെന്നു പറയുന്നു ഗ്രാൻഡ് ഹയാത്ത് ചീഫ് കൊൺസിയേഷ് ഷജിത്ത് ഖാൻ. അങ്ങനെയാണ് കായൽയാത്രയ്ക്കൊപ്പം കരയിലെ നാട്ടുജീവിതവും അറിയാനുള്ള സൗകര്യം ഹൗസ് ബോട്ടില് ഒരുക്കിയത്. യാത്രയ്ക്കൊപ്പം വേമ്പനാട്ടു കായലിലെ കൊച്ചുദ്വീപു കാഴ്ചകളും ഇറങ്ങി ആസ്വദിക്കാവുന്ന വിധമാണ് ‘ഐലന്റ് എക്സ്പീര്യൻസ്’ പാക്കേജ്. ബോൾഗാട്ടിയിൽനിന്നു തുടങ്ങുന്ന യാത്ര മുളവുകാട്, വടുതല, മൂലമ്പിള്ളി, ചിറ്റൂർ കടന്ന് പിഴല, കടമലക്കുടി വഴി ഏലൂർ വരെ പോയി തിരികെയെത്തും. ഈ യാത്ര ദിവസം മുഴുവൻ നീളും. ഇനി പാതി ദിവസമേ ചെലവഴിക്കാനുള്ളൂവെങ്കിൽ പിഴല, കടമക്കുടിവരെ പോയി തിരികെ ബോൾഗാട്ടിയിലെത്തിക്കുന്ന പാക്കേജുമുണ്ട്. ചുമ്മാ ദ്വീപുകൾ കാണുകയല്ല, അവിടെ വലയെറിയുന്നതും കള്ളുചെത്തുന്നതും ഓല മെടയുന്നതും കയറുണ്ടാക്കുന്നതും കൃഷി ചെയ്യുന്നതും ഞണ്ടിനെ പിടിക്കുന്നതുമെല്ലാം യാത്രയ്ക്കിടയിൽ അനുഭവിച്ചറിയാം, കാഴ്ചകൾ പകർത്താം. കായലിന്റെ കൈവഴികളിലൂടെ കനോയിങ് വേണമെങ്കിൽ അതും ആകാം. നെൽപ്പാടങ്ങൾക്കിടയിലൂടെ നടന്ന് കേരളത്തിന്റെ മാത്രമായ ഹരിതാഭയിൽ ഉൾപ്പുളകം കൊള്ളാം. മീൻ പിടിക്കാനും കള്ളുചെത്താനും പ്രദേശവാസികൾക്കൊപ്പം പങ്കുചേരാം. നാടൻ ഭക്ഷണം രുചിക്കണമെങ്കിൽ ഒരു കൊതിയകലത്തിൽ അതും റെഡി!\nകൊച്ചിക്കാഴ്ചകൾ കണ്ടുരസിക്കാനുള്ള ഹൗസ് ബോട്ടിന് എന്തുകൊണ്ടാണ് ‘നാട്ടിക’യെന്നു പേര്? ഗ്രാൻഡ് ഹയാത്ത് ഹോട്ടൽ ഉടമയും ലുലു ഗ്രൂപ്പ് ചെയർമാനും വ്യവസായ പ്രമുഖനുമായ എം.എ. യൂസഫലിയുടെ ജന്മനാടാണു നാട്ടിക. മറ്റൊരു കൗതുകമുണ്ട്. വിദേശികൾ പലപ്പോഴും ചോദിക്കാറുണ്ടത്രേ, എന്തുകൊണ്ടാണ് ഹൗസ് ബോട്ടിന്റെ പേര് തെറ്റിച്ചെഴുതിയിരിക്കുന്നതെന്ന്! അവരെ സംബന്ധിച്ചിടത്തോളം കടലും കായലുമായി സാമ്യമുള്ള ഒരേയൊരു പേര് നോട്ടിക്കൽ(Nautical) എന്നതാണ്. പക്ഷേ നാട്ടികയും നോട്ടിക്കലും തമ്മിലുള്ള സാദൃശ്യം തികച്ചും യാദൃച്ഛികം മാത്രം.\nയാത്ര ‘ഇഷ്ടം’ പോലെ...\nഒരേസമയം 40 പേർക്കു സഞ്ചരിക്കാനുള്ള ലൈസൻസുണ്ട് ഹൗസ് ബോട്ടിന്. പക്ഷേ ഓരോരുത്തരുടെയും ആവശ്യമനുസരിച്ചുള്ള പാക്കേജുകൾ നൽകാനാണു തീരുമാനം. സമയവും യാത്രക്കാരുടെ എണ്ണവും അനുസരിച്ച് പാക്കേജുകൾ ‘കസ്റ്റമൈസ്’ ചെയ്തെടുക്കാനാകുമെന്ന് ഗ്രാൻഡ് ഹയാത്ത് ജനറൽ മാനേജർ ശ്രീകാന്ത് വഖാർക്കർ പറയുന്നു. ചെക്ക് ഇൻ–ചെക്ക് ഔട്ട് സമയങ്ങളെല്ലാം യാത്രാസൗകര്യത്തിനനുസരിച്ചു തീരുമാനിക്കാം. ബോട്ടിൽ രാത്രി തങ്ങാനുമുണ്ട് അവസരം. കായൽ യാത്രയ്ക്കൊടുവിൽ ബോൾഗാട്ടിയിൽ നങ്കൂരമിടുന്ന ബോട്ടിൽ ഗ്രാൻഡ് ഹയാത്തിലെ അതേ സൗകര്യങ്ങളോടെയും ഭക്ഷണത്തോടെയുമായിരിക്കും താമസം. നാലു മണിക്കൂറിന് 40,000 രൂപയാണ് ചെലവ്, എട്ടു മണിക്കൂറിന് 80,000 രൂപയും. (ജിഎസ്ടി ഒഴികെ). ആവശ്യപ്പെടുന്ന ഭക്ഷണത്തിനനുസരിച്ചു പ്രത്യേകം തുകയാണ്. ഹൗസ്ബോട്ട് ബുക്കിങ്ങിന്: 0484 2661234\nEnglish Summary: Grand Hyatt Luxury House Boat Nattika